หลายคนน่าจะเคยเจอปัญหาการเข้าชมเว็บไซต์บางเว็บแล้วจู่ๆ ก็มีเสียงดังขึ้น (อาจจะเป็นเสียงจากโฆษณา เพลง หรือวิดีโอที่ถูกฝังเอาไว้ในหน้าเว็บ) บางคนอาจจะปิดแท็บ (หรืออาจปิดเสียงที่อุปกรณ์) แต่ฟีเจอร์ใหม่ในการอัพเดทครั้งนี้ เราสามารถปิดเสียงจากหน้าเว็บนั้นได้ง่ายๆ ด้วยการคลิกขวาที่แท็บของหน้าเว็บ แล้วเลือกคำสั่งปิดเสียงหรือ "Mute"<strong> </strong>ซึ่งก่อนหน้านี้ Google Chrome ก็มีฟีเจอร์ปิดเสียงเว็บไซต์ให้อยู่เเล้วหล่ะ แต่มันก็ตั้งค่าได้เพียงชั่วคราวเท่านั้น และวันนี้ Google จะปล่อย Chrome เวอร์ชั่นใหม่ให้กับผู้ใช้ในสัปดาห์นี้ และมีฟีเจอร์ใหม่ที่น่าสนใจมากมาย

Google ยัง<strong>เพิ่มความคมชัด</strong> และให้สีสันสมจริงของการแสดงผลหน้าเบราว์เซอร์ด้วยเทคโนโลยี High Dynamic Range <strong>(HDR)</strong> และถ้าใครต้องการสัมผัสกับประสบการณ์นี้ ก็ต้องใช้งานโปรแกรม Chrome เวอร์ชั่น 64 บิต ร่วมกับระบบปฏิบัติการ Windows 10 ที่ได้รับการอัพเดทเวอร์ชั่น Fall Creators โดยต้องใช้งานร่วมกับการ์ดจอ และจอมอนิเตอร์ที่รองรับการแสดงผลแบบ HDR ด้วย

และ Chrome เวอร์ชั่นอัพเดทใหม่ยังช่วยป้องกันผู้ใช้<strong>Mac และ Windows จากช่องโหว่อย่าง Meltdown กับ Spectre </strong>นอกจากนี้ Google ยังติดตามการทำงานกับเบราว์เซอร์อื่นๆ โดยปิดการใช้งานฟีเจอร์ <strong>SharedArrayBuffer</strong> เพื่อลดช่องโหว่ในการโจมตีอีกด้วย

<img class="alignnone size-full wp-image-1634" src="http://eau-eastern.asia/ict/wp-content/uploads/2018/01/12443_180126011704qw_244607.jpg" alt="" width="556" height="389" />

<strong>ที่มา : www.theverge.com  l <a href="https://m.thaiware.com/news/12443.html">THAIWARE</a></strong>