<h3>อัปเดตด่วน พบการโจมตีช่องโหว่ Joomla! เวอร์ชันต่ำกว่า 3.6.4 แล้วอย่างน้อย 25,000 ครั้งต่อวัน</h3>
หลังจากที่ทาง Joomla! ได้ปล่อยอัปเดตเวอร์ชัน 3.6.4 เพื่อแก้ไขช่องโหว่ร้ายแรงไปตั้งแต่เมื่อวันที่ 25 ตุลาคม 2559 (ข่าวเก่า <a href="https://www.thaicert.or.th/newsbite/2016-10-26-01.html">https://www.thaicert.or.th/newsbite/2016-10-26-01.html</a>) ซึ่งเป็นช่องโหว่ที่เปิดโอกาสให้ผู้ประสงค์ร้ายสามารถสร้างบัญชีผู้ใช้ที่มีระดับสิทธิ์เป็นผู้ดูแลระบบได้ นักวิจัยด้านความมั่นคงปลอดภัยหลายรายได้แจ้งว่าหลังจากที่มีการเผยแพร่ข้อมูลช่องโหว่ พบสถิติการโจมตีเว็บไซต์ที่ใช้งาน Joomla! ไม่ต่ำกว่า 25,000 ครั้งต่อวัน

นักวิจัยจากบริษัท Sucuri รายงานว่า ในเบื้องต้นพบการโจมตีเว็บไซต์จำนวนมากที่ใช้ Joomla! โดยเป็นการสร้างผู้ใช้ชื่อ "db_cfg" และตั้งรหัสผ่านเป็น "fsugmze3" ต่อมาพบการโจมตีเพื่อสร้างบัญชีผู้ใช้เป็นชื่อสุ่มแต่ลงทะเบียนด้วยอีเมล "ringcoslio1981@gmail.com"

นักวิจัยแจ้งว่า ผู้ดูแลระบบควรตรวจสอบล็อกการใช้งานว่ามีการพยายามเข้าถึงหน้า "/index.php/component/users/?task=user.register" หรือไม่ หากพบการพยายามเข้าถึงหน้าดังกล่าวอาจเป็นไปได้ว่าระบบตกเป็นเป้าของการโจมตี สำหรับผู้ดูแลระบบที่ยังคงใช้งาน Joomla! เวอร์ชันเก่าอยู่ ควรรีบอัปเกรดระบบทันทีที่ทำได้

ที่มา: <a href="https://www.thaicert.or.th/newsbite/2016-10-31-01.html#2016-10-31-01">ThaiCERT</a>

&nbsp;