<h1>Avast ปล่อยเครื่องมือกู้คืนไฟล์จากมัลแวร์เรียกค่าไถ่ HiddenTear, Jigsaw, Stampado ดาวน์โหลดได้ฟรี</h1>
บริษัทแอนติไวรัส Avast ได้เผยแพร่เครื่องมือกู้คืนไฟล์ที่ถูกเข้ารหัสลับโดยมัลแวร์เรียกค่าไถ่สายพันธุ์ HiddenTear, Jigsaw และ Stampado ผู้ที่สนใจหรือตกเป็นเหยื่อของมัลแวร์เหล่านี้สามารถดาวน์โหลดเครื่องมือกู้คืนไฟล์ได้ฟรีจากเว็บไซต์ Avast (https://www.avast.com/ransomware-decryption-tools)

อย่างไรก็ตาม ถึงแม้มัลแวร์เรียกค่าไถ่บางสายพันธุ์จะมีเครื่องมือให้สามารถกู้คืนไฟล์ได้โดยไม่เสียค่าใช้จ่าย แต่การศึกษาและพัฒนาเครื่องมือต้องใช้เวลา อีกทั้งมัลแวร์เรียกค่าไถ่บางสายพันธุ์จะมีการลบไฟล์ข้อมูลทิ้งหากผู้ใช้ไม่ยอมจ่ายเงินซึ่งอาจไม่สามารถกู้คืนไฟล์ได้อีก วิธีป้องกันที่ดีที่สุดจึงควรเป็นการหมั่นสำรองข้อมูลสำคัญอย่างสม่ำเสมอ ไม่เปิดไฟล์หรือโปรแกรมที่น่าสงสัย รวมถึงติดตั้งแอนติไวรัสและอัปเดตซอฟต์แวร์ในเครื่องอย่างสม่ำเสมอ ผู้ที่สนใจสามารถศึกษาข้อมูลเพิ่มเติมเกี่ยวกับการป้องกันมัลแวร์เรียกค่าไถ่ได้จากคลิปวิดีโอของไทยเซิร์ต (<a href="https://www.facebook.com/thaicert/videos/657180994430037/">https://www.facebook.com/thaicert/videos/657180994430037/</a>)

<strong>ที่มา: <a href="http://thcert.co/Dma8rM">Softpedia</a> l <a href="http://thcert.co/HtMB2C">Avast</a> l <a href="https://www.thaicert.or.th/newsbite/2017-02-03-02.html#2017-02-03-02">ThaiCERT</a></strong>