ก่อนหน้านี้มี <a href="https://www.blognone.com/node/108470">ภาพหลุดของ Microsoft Edge ยุคใหม่ที่ใช้เอนจิน Chromium</a> ออกมากันแล้ว ล่าสุดมีเว็บไอทีต่างประเทศหลายแห่ง เริ่มได้ไฟล์หลุดของ Microsoft Edge ตัวใหม่มาลองใช้งานกัน

หน้าตาของ Microsoft Edge ยุค Chromium ก็เป็นอย่างที่คาด คือเป็นลูกผสมระหว่าง Chrome และ Edge ส่วนฟีเจอร์ของ Edge บางอย่างก็ใช้งานได้แล้ว (เช่น lead aloud หรืออ่านออกเสียงหน้าเว็บ) บางอย่างยังไม่ได้พัฒนา (เช่น ฟีเจอร์วาดข้อความบนหน้าเว็บแล้วเซฟเก็บไว้), ฟีเจอร์ที่หลายคนอยากได้อย่าง Dark Mode ก็ใช้งานได้แล้ว

เหตุผลหนึ่งที่ไมโครซอฟท์ตัดสินใจเปลี่ยนมาใช้ Chromium คือส่วนขยายของ Chrome จำนวนมหาศาล ซึ่งส่วนขยายหลายตัวก็ใช้กับ Edge ตัวใหม่ได้ทันที เช่น 1Password, Grammarly, Ghostery

เว็บไซต์ Thurrott.com ยังทดสอบ Chrome, Edge ตัวเก่า, Edge ตัวใหม่ เทียบกันในเรื่องการกินแรม โดยใช้เบราว์เซอร์ทั้งสามตัวเปิด Tweetdeck และพบว่า Edge ตัวใหม่กินแรมน้อยที่สุด ตามด้วย Edge ตัวเก่า ส่วน Chrome ยังกินแรมมากที่สุด

<iframe src="https://www.youtube.com/embed/b_poYa7insk" width="640" height="360" frameborder="0" allowfullscreen="allowfullscreen" data-mce-fragment="1"></iframe>

<strong>ที่มา</strong> :  <a href="https://www.theverge.com/2019/3/23/18278465/microsoft-edge-chromium-browser-screenshots-features-hands-on">The Verge</a>, <a href="https://www.thurrott.com/microsoft/203601/hands-on-with-microsofts-new-edge-browser-built-on-chromium">Thurrott</a> , <a href="https://www.blognone.com/node/108815">blognone</a>