<h4>MIT พบเทคนิคใหม่เร่งความเร็วในการแสดงผลหน้าเว็บได้ถึง 34 เปอร์เซ็นต์</h4>
<a href="http://eau-eastern.asia/ict/wp-content/uploads/2016/08/04_08_2559_03.jpg"><img class="alignnone size-full wp-image-336" src="http://eau-eastern.asia/ict/wp-content/uploads/2016/08/04_08_2559_03.jpg" alt="04_08_2559_03" width="728" height="409" /></a>

การเพิ่มความเร็วในการแสดงผลหน้าเว็บ เดิมทีเราจะเห็นเทคนิคการบีบอัดข้อมูล เมื่อข้อมูลมีขนาดเล็ก เราก็จะใช้เวลาดาวน์โหลดน้อยลง อย่างของ Google ก็ใช้เทคนิคนี้ แต่ว่ายังจำกัดอยู่แค่บนอุปกรณ์เคลื่อนที่เท่านั้น ล่าสุดสถาบัน MIT (Massachusetts Institute of Technology) ได้พัฒนาเทคนิคใหม่ที่จะทำให้ทั้งหน้าเว็บไม่ว่าจะแบบ Mobile หรือ Desktop สามารถแสดงผลได้เร็วขึ้นถึง 34% เลยทีเดียว ด้วยการพัฒนา Framework แบบใหม่ที่จะเปลี่ยนรูปแบบการดาวน์โหลดภาพและ JavaScript ซึ่งเป็นองค์ประกอบหลักของหน้าเว็บขึ้นมาใหม่

เทคนิคของ MIT ถูกเรียกว่า Polaris มีรูปแบบการทำงาน คือ แทนที่จะ Pings ไปยัง Server เพื่อให้ส่งข้อมูลหน้าเว็บกลับมา ซึ่งจะเสียเวลาระหว่างคำร้องถูกส่งไปและส่งกลับระหว่างผู้ใช้กับเซิฟเวอร์ เจ้า Polaris นี้จะทำงานแบบอัตโนมัติโดยไม่รอการ Pings กลับมา และเพราะมันเป็น JavaScript จึงสามารถทำงานบนบราวเซอร์ทั่วไปได้ทันทีโดยไม่ต้องทำอะไรเพิ่ม อย่างไรก็ตามบนเว็บเซิฟเวอร์จำเป็นต้องติดตั้ง Polaris ไว้ด้วย ถึงจะใช้งานได้

Ravi Netravali ผู้คิดค้น Polaris ได้เปิดเผยว่า เขาและทีมต้องการให้ Polaris เป็น Open-source เพื่อให้การพัฒนาขยายตัวอย่างรวดเร็วแลสามารถทำงานร่วมกับ Google หรือ Mozilla ในการสร้าง Native part บนบราวเซอร์ได้อย่างราบรื่น