ในอัปเดตล่าสุดของ Windows 10 v1809 และ Windows Server 2019 ได้มีการนำ Retpolines ซึ่งเป็นเทคนิคสำหรับบรรเทาปัญหาช่องโหว่ Spectre Variant Two มาใช้แล้ว ทำให้ประสิทธิภาพของระบบโดยรวมนั้นสูงขึ้นกว่าเดิม
<figure id="attachment_45719" class="wp-caption aligncenter" aria-describedby="caption-attachment-45719"><a href="https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03.jpg"><img class="size-large wp-image-45719 tie-appear" src="https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03-600x300.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03-600x300.jpg 600w, https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03-300x150.jpg 300w, https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03-768x384.jpg 768w, https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03-660x330.jpg 660w, https://www.techtalkthai.com/wp-content/uploads/2018/05/techtalkthai_2018_cpu_vulnerability_patch_03.jpg 800w" alt="" width="600" height="300" /></a><figcaption id="caption-attachment-45719" class="wp-caption-text">Credit: ShutterStock.com</figcaption></figure>
ก่อนหน้านี้เมื่อเดือนธันวาคม 2018 ทาง Microsoft ได้เคยออกมาระบุใน Blog ของตนเองว่าได้เริ่มนำ Retpolines มาทดสอบในระบบแล้ว พบว่าประสิทธิภาพของ Microsoft Office นั้นสูงขึ้นถึงราวๆ 25% ในขณะที่ Disk Throughput และ Network Throughput นั้นก็สูงขึ้นถึงราวๆ 1.5 – 2 เท่าในการทดสอบกับ Intel Broadwell CPU

อย่างไรก็ดี ประสิทธิภาพของระบบโดยรวมหลังจากที่มีการนำเทคนิคต่างๆ มาใช้เพื่อแก้ไขหรือบรรเทาปัญหา Spectre ใน Variant ต่างๆ นี้ ก็จะทำให้ CPU ของ Intel นั้นทำงานได้ไม่เต็มประสิทธิภาพอยู่ดี เพราะปัญหานี้การแก้ไขที่ถูกจุดที่สุดก็คือการแก้ไขในระดับ Hardware ซึ่งทาง Intel เองก็ได้เริ่มมีการออกแบบ CPU รุ่นใหม่ๆ หลังจากนี้ให้มีการแก้ไขช่องโหว่ Spectre ในระดับ Hardware กันบ้างแล้ว เพียงแต่การออกมาแก้ไขในระดับ Software นี้ก็จะทำให้ระบบทำงานได้เร็วขึ้นบ้าง และลดความเสี่ยงที่จะถูกโจมตีในบาง Variant บ้างเท่านั้น

การอัปเดต Retpolines นี้จะถูกรวมอยู่ใน KB4482887 ซึ่งผู้ที่สนใจสามารถศึกษาข้อมูลเพิ่มเติมได้ที่ <a href="https://support.microsoft.com/en-us/help/4482887/windows-10-update-kb4482887">https://support.microsoft.com/en-us/help/4482887/windows-10-update-kb4482887</a> ครับ

<strong>ที่มา: </strong><em><a href="https://www.phoronix.com/scan.php?page=news_item&amp;px=Retpoline-Windows-Rollout">https://www.phoronix.com/scan.php?page=news_item&amp;px=Retpoline-Windows-Rollout</a> , <a href="https://www.techtalkthai.com/microsoft-starts-using-retpolines-in-windows-10-and-server-2019/">https://www.techtalkthai.com/</a></em>