<h1 class="name post-title entry-title">เผยลิสต์รหัสผ่าน 61 รายการที่มัลแวร์ Mirai แฮ็คอุปกรณ์ IoT</h1>
<i>สร้าง IoT Botnet โจมตี เว็บ KrebsOnSecurity.com ด้วย DDoS ขนาด 665 Gbps</i><span id="more-20608"></span>

หลังจากที่ KrebsOnSecurity.com บล็อกด้าน IT Security ชื่อดังของ Brian Krebs <a href="https://www.techtalkthai.com/665-gbps-ddos-attack-on-krebsonsecurity/">ถูกโจมตีด้วย DDoS ขนาดใหญ่กว่า 600 Gbps</a> ไปเมื่อเดือนที่ผ่านมา พบ<a href="https://www.techtalkthai.com/mirai-iot-ddos-botnet-source-code-leaked/">ซอร์สโค้ดของ Mirai</a> หนึ่งในสองมัลแวร์ที่ใช้แฮ็คอุปกรณ์ IoT เพื่อสร้างกลุ่ม Botnet สำหรับโจมตีเป้าหมายเผยแพร่สู่สาธารณะ ซึ่งหลังจากตรวจสอบดูแล้วพบว่า Mirai ใช้ลิสต์รหัสผ่านรวมแล้ว 61 รายการซึ่งคาดว่าเป็นรหัสผ่านดั้งเดิมจากโรงงานในการเข้าควบคุมอุปกรณ์ IoT

ชื่อผู้ใช้และรหัสผ่านดั้งเดิมจากโรงงานยังคงเป็นปัญหาใหญ่สำหรับระบบ IT โดยเฉพาะอุปกรณ์ Internet of Things ที่มีความมั่นคงปลอดภัยต่ำ และถูกใช้โดยบุคคลทั่วไปที่ไม่ได้ตระหนักถึงความสำคัญด้านความมั่นคงปลอดภัยมากนัก ทำให้อุปกรณ์เหล่านี้ยังคงใช้รหัสผ่านแบบเดิมๆ หรือง่ายๆ ส่งผลให้ง่ายต่อการถูกแฮ็ค

<a href="http://eau-eastern.asia/ict/wp-content/uploads/2016/10/05_10_2559_02.jpg"><img class="alignnone size-full wp-image-662" src="http://eau-eastern.asia/ict/wp-content/uploads/2016/10/05_10_2559_02.jpg" alt="05_10_2559_02" width="578" height="600" /></a>

Mirai จะทำการสแกนอุปกรณ์ IoT ผ่านทาง Telnet และใช้รหัสผ่านด้านล่างเพื่อ Brute Force เข้าควบคุมอุปกรณ์ ได้แก่ DVR, Router, IP Camera หรืออุปกรณ์ IoT อื่นๆ รหัสผ่านเหล่านี้ถูกค้นพบจากซอร์สโค้ดของมัลแวร์ที่เผยแพร่ออกมาสู่สาธารณะเมื่อไม่กี่วันก่อน รวมแล้ว 61 รายการ

แฮ็คเกอร์เจ้าของ Mirai อ้างว่าสามารถ Telnet เข้ารวบคุมอุปกรณ์ IoT ได้มากถึง 380,000 เครื่อง ขณะทำการโจมตีเว็บ KrebsOnSecurity.com แต่ขณะนี้สามารถควบคุมได้ประมาณ 300,000 เครื่องเท่านั้น เนื่องจาก ISP พยายามคลีนทราฟฟิคและป้องกันการโจมตีให้ทำได้ยากยิ่งขึ้น

<strong>ที่มา</strong>: <a href="http://www.csoonline.com/article/3126924/security/here-are-the-61-passwords-that-powered-the-mirai-iot-botnet.html">csoonline</a> l <a href="https://www.techtalkthai.com/61-passwords-used-by-mirai/">techtalkthai</a>