<div class="container">
<h1 class="pathroad" style="margin-bottom: 20px;">วิธีลบไวรัส dsrlte.exe แล้วไวรัสตัวนี้มันรุนแรงยังไง</h1>
<div class="row margin-bottom-40">
<div class="col-md-12 col-sm-12">
<div class="content-page">
<div class="row">
<div class="col-md-8 col-sm-7 blog-item">
<div class="mainscreen">

การแพร่กระจายของไวรัส <strong>dsrlte.exe</strong> และ <strong>dsrsetup.exe</strong> นั้นจะผ่านเข้ามาจากทางเว็บ<strong> Browser</strong> ในทันทีเมื่อเราเผลอกดไปโดนเว็บโฆษณา ป๊อปอัพ โดยต้นตอไวรัสจะอยู่ที่ <strong>rts.dsrlte.com</strong> ซึ่งในคอมพิวเตอร์ของผู้ที่โดนไวรัสตัวนี้เล่นงานมักจะเกิดจากการพลาดไปคลิกป๊อปอัพเว็บโฆษณาต่างประเทศ หรือในบางเว็บไซต์ที่มีการผังตัวของไวรัสอยู่ ไม่ว่าจะใช้ <strong>Browser Internet Explorer</strong> , <strong>Firefox</strong> , <strong>Google Chrome</strong> ก็ไม่สามารถป้องกันไวรัสตัวนี้ได้ นอกจากการตั้งค่าปิดกั้นไม่ให้แสดงหน้าต่างป๊อปอัพขึ้นมา เพื่อจะได้ไม่เผลอกดไป<a class="spell" href="https://www.google.co.th/search?biw=1440&amp;bih=732&amp;q=%E0%B8%9B%E0%B9%8A%E0%B8%AD%E0%B8%9B%E0%B8%AD%E0%B8%B1%E0%B8%9E+%E0%B9%80%E0%B8%A7%E0%B9%87%E0%B8%9A&amp;spell=1&amp;sa=X&amp;ei=-ZPlVMKWDIu4uAT204KADQ&amp;ved=0CBgQvwUoAA">
</a>
<h2>อาการและความน่ากลัวของเครื่องที่โดนไวรัสตัวนี้</h2>
- <strong>dsrlte.exe</strong> และ <strong>dsrsetup.exe</strong> จะทำงานเป็นเบื้องหลังอยู่ในระบบปฏิบัติการที่เราใช้งานอยู่ดักจับข้อมูลอยู่ตลอดเวลา

- เมื่อเปิดเว็บ <strong>Browser</strong> หน้าแรกที่เคยตั้งค่าไว้ก็จะถูกแทนที่ด้วยหน้าเว็บของ <strong>rts.dsrlte.com</strong> และในเว็บนี้เองจะแฝงไปด้วย <strong>adware</strong> , <strong>spyware</strong> , <strong>malware</strong> ที่เป็นอันตรายต่อเครื่องเราเป็นอย่างมาก

- เมื่อเครื่องที่โดนไวรัส <strong>dsrlte.exe</strong> และ <strong>dsrsetup.exe</strong> ทำงานในเบื้องหลัง สิ่งที่คอมพิวเตอร์เครื่องนั้นจะโดนคือไวรัสจะทำการแอบบันทึกการกดข้อมูลทางคีย์บอร์ดหรือ <strong>Keyloggers</strong> โดยเฉพาะข้อมูลที่เป็นความลับอย่างเช่น ข้อมูลทางด้านการเงิน , ธนาคาร , <strong>ID</strong> , <strong>Password</strong> หรือรหัสบัตรเครดิต และการคุกคามอื่นๆที่ส่งผลกระทบต่อระบบคอมพิวเตอร์โดยตรง

- เมื่อไวรัสตัวนี้แพร่เข้าสู่ระบบคอมพิวเตอร์ ผู้ใช้จะไม่สามารถเข้าสู่ <strong>Drive</strong> ต่างๆของคอมพิวเตอร์ได้ เช่น <strong>C:</strong> และ <strong>D:</strong> รวมไปถึง <strong>Drive</strong> ของแฟลชไดรฟ์ ที่เสียบอยู่ จึงไม่สามารถทำการ <strong>Backup</strong> ข้อมูลหรือทำการเครื่องย้ายไฟล์ได้ในขณะนั้น

- คอมพิวเตอร์เครื่องที่โดนไวรัสจะช้าลงอย่างเห็นได้ชัดและมีอาการค้าง การกระทำบางอย่างก็ไม่สามารถทำได้ตามปกติ อย่างเช่น การคลิกขวาบนหน้า <strong>Desktop</strong> หรือการเปิดโปรแกรมบางโปรแกรมก็ไม่สามารถเปิดได้ และอาจมีไอค่อนใหม่ที่เชื่องโยงไปยังเว็บไซต์ของไวรัสโดยตรง
<h2>วิธีการแก้ไขและการลบไวรัสตัวนี้</h2>
- ถึงจะดูว่าน่ากลัวแต่ไวรัสตัวนี้สามารถกำจัดได้โดยโปรแกรสแกนไวรัสรุ่นใหม่ๆและโปรแกรมมพวก <strong>antimalware</strong> แต่ต้องทำการอัพเดตฐานข้อมูลไวรัสให้เป็นล่าสุดก่อน
<h2>ขั้นตอนการลบล้างไวรัสแบบละเอียดให้หมดจด</h2>
- ให้ทำการปิดการทำงานในส่วนของ <strong>Processes</strong> ของ <strong>dsrlte.exe</strong> และ <strong>dsrsetup.exe</strong>

- ทำการเปิด <strong>Windows Task Manager</strong> โดยกดปุ่ม <strong>Ctrl </strong>+<strong> Alt</strong> +<strong> Delete</strong> แล้วเลือก <strong>Start Task Manager</strong> หรืออีกวิธีกดปุ่ม <strong>Ctrl</strong> + <strong>Shift</strong> + <strong>Esc</strong> ก็จะเข้าสู่หน้า <strong>Windows Task Manager</strong> ได้เช่นกัน

- กดที่แท็บ <strong>Processes</strong>

<strong> <img src="http://comerror.com/news_image/20150220031233_217_xdUlu5Kac93.jpg" alt="" width="418" height="470" /></strong>

- ทำการมองหา <strong>Processes</strong> ที่ชื่อ <strong>dsrlte.exe</strong> และ <strong>dsrsetup.exe</strong> (ซึ่งจะอยู่ติดกัน) จากนั้นให้ทำการคลิกขวา แล้วเลือก <strong>End</strong> <strong>process</strong> แล้วก็กด <strong>End process</strong> อีกครั้ง เพื่อทำการปิดการทำงาน <strong>Processes</strong> ไวรัสตัวนี้ จากนั้นคอมพิวเตอร์ก็จะกลับมาทำงานได้ปกติ

<img src="http://comerror.com/news_image/20150220031233_217_xdUlu5Kac9.png" alt="" width="359" height="186" />

<em>**ถึงแม้ว่าจะปิดการทำงานไปแล้วแต่ยังไม่ได้ลบไวรัสออก มันก็จะกลับมาทำงานใหม่ คอมพิวเตอร์ของท่านก็ช้าลงเหมือนเดิม**</em>

- ไปที่ <strong>Start</strong> &gt;&gt; <strong>Run...</strong> แล้วพิมพ์ <strong>regedit</strong> แล้วกดปุ่ม <strong>OK</strong>

<strong> <img src="http://comerror.com/news_image/20150220031841_217_DFIkfgQRIl.jpg" alt="" width="391" height="215" /></strong>

- กดปุ่ม <strong>Ctrl</strong> + <strong>F</strong> บนคีย์บอร์ด แล้วพิมพ์คำว่า <strong>dsrlte</strong> จากนั้นกดปุ่ม<strong> Find Next</strong>

<img src="http://comerror.com/news_image/20150220032122_217_Z2Li9Z27ow.jpg" alt="" width="617" height="357" />

- เมื่อการค้นหาไปหยุดดังภาพ ให้ทำการคลิกขวาในส่วนที่ไฮไลท์ จากนั้นเลือก <strong>Delete </strong>

<strong> <img src="http://comerror.com/news_image/20150220031233_217_xdUlu5Kac9.jpg" alt="" width="613" height="313" /></strong>

- กดปุ่ม <strong>Ctrl</strong> +<strong> F</strong> แล้วกด <strong>Find Next</strong> ทำแบบข้อด้านบนต่อไปจนกว่าจะพบข้อความดังภาพ จากนั้นกดปิดหน้าต่าง <strong>Registry Editor</strong>

<strong> <img src="http://comerror.com/news_image/20150220031233_217_xdUlu5Kac92.jpg" alt="" width="326" height="120" /> </strong>

- ทำการเปลี่ยนหน้าเริ่มต้นให้เป็นหน้าเว็บอื่นใน <strong>Browser</strong> ทุกตัวที่ลงไว้ในคอมพิวเตอร์ (แต่หากว่าหน้าเว็บได้กลับมาเหมือนเดิมแล้วก็ไม่ต้องทำข้อนี้ก็ได้ครับ)

- ทำการอัพเดตฐานข้อมูลไวรัสในเครื่องที่มีอยู่ให้เป็นปัจจุบัน และทำการลงโปรแกรมสแกน <strong>adware</strong> , <strong>spyware</strong> , <strong>malware</strong> หรือ โปรแกรม <a href="http://comerror.com/malwarebytes-free.html" target="_blank">Malwarebytes</a>

- เมื่อทำการอัพเดตฐานข้อมูลไวรัสหรือลงโปรแกรมสแกน <strong>Malware</strong> แล้วให้ทำการสแกนเครื่องคอมพิวเตอร์โดยละเอียดอีกครั้ง

- ตั้งค่าใน <strong>Browser</strong> ที่ใช้เป็นประจำไม่ให้แสดงหน้าต่าง ป๊อปอัพ ขึ้นมาโดยไม่ได้รับอนุญาต

- ตรวจสอบ <strong>Control Panel</strong> ในส่วนของ <strong>Programs</strong> &gt;&gt;<strong> Uninstall a program</strong> ให้ดูว่ามีโปรแกรมไหนบ้างเพิ่มเข้ามาโดยที่เราไม่ได้ติดตั้งเองหรือมาจากพวก <strong>Browser</strong> ต่างๆในรูปแบบของโปรแกรม <strong>Search engine</strong> ต่างๆ ให้ทำการลบทิ้งรวมไปถึงโปรแกรมน่าสงสัยที่เราเคยได้ใช้งานด้วย
<h2>ข้อควรระวังในการป้องกันไม่ให้ไวรัสเข้าเครื่อง</h2>
- หมั่นตรวจสอบการอัพเดตฐานข้อมูลไวรัสของโปรแกรมสแกนไวรัสที่ใช้อยู่อย่างสม่ำเสมอ การที่ฐานข้อมูลไวรัสเป็นปัจจุบันอยู่เสมอจะทำให้ไวรัสตัวใหม่ๆที่ถูกคิดค้นมาจะได้รับการป้องกันจากตัวโปรแกรมสแกนไม่ให้เข้าสู่เครื่องเราได้

- เมื่อใดที่มีการแสดงหน้าเว็บหรือหน้าต่างใหม่ที่เราไม่คุ้นเคยและเราไม่ได้คลิกเปิดเองอาจเป็นภาพโฆษณาชวนให้คลิกหรือข้อความต่างๆ ให้รีบทำการปิดหน้าต่างนั้นให้โดยเร็ว และไม่ควรทำการคลิกในส่วนใดๆของหน้าต่างนั้น เพราะแค่คลิกเดียวถ้าคุณกดไปก็อาจทำให้เครื่องคุณติดไวรัสได้ในทันที

ถึงแม้ว่า<a href="http://comerror.com/virus-dsrlte-dsrsetup-remove.html">การลบไวรัส <strong>dsrlte.exe</strong> และ <strong>dsrsetup.exe</strong></a> นี้มีขั้นตอนที่ไม่ยุ่งยากและสามารถลบได้ง่าย เมื่อกำจัดแล้วระบบต่างๆก็สามารถทำงานได้ตามปกติ แต่ความน่ากลัวของไวรัสตัวนี้ก็ไม่เบาไปกว่าไวรัสคอมพิวเตอร์ชนิดอื่นๆเลย ที่ยังไงๆเมื่อโดนแล้วก็ต้องทำให้เจ้าของเครื่องคอมพิวเตอร์หัวเสียได้เช่นกัน

<strong>ที่มา: <a href="http://comerror.com">comerror</a></strong>

</div>
<div style="text-align: center; margin: 15px; margin-top: 20px; margin-left: 0px;"></div>
</div>
</div>
</div>
</div>
</div>
</div>