Microsoft หยุดขาย Windows 7 และ Windows 8.1 ให้ผู้ผลิต PC

หลังจากนี้เป็นต้นไปใครที่ซื้อคอมพิวเตอร์ คงไม่ได้เห็นการมาพร้อมระบบปฏิบัติการ  Windows 7 และ Windows 8.1 อีกต่อไป เมื่อ Microsoft ประกาศหยุดขายโอเอสทั้งสองเวอร์ชั่นอย่างเป็นทางการ พร้อมสนับสนุนให้ผู้ผลิตและผู้ใช้เลือกใช้ Windows 10<span id="more-57732"></span>

<a href="http://www.aripfan.com/wp-content/uploads/microsoft-stop-selling-windows-7-and-8-002.jpg" target="_blank"><img class="aligncenter wp-image-57739 size-full" src="http://www.aripfan.com/wp-content/uploads/microsoft-stop-selling-windows-7-and-8-002.jpg" alt="microsoft-stop-selling-windows-7-and-8-002" width="636" height="350" /></a>

เมื่อวันที่ 31 ตุลาคม 2016 ที่ผ่านมา Microsoft ได้ประกาศหยุดการขายไลเซนส์ Windows 7 และ Windows 8.1 ให้กับบรรดาผู้ผลิตคอมพิวเตอร์ เป็นไปตามกรอบเวลาที่ Microsoft กำหนดไว้ ซึ่งเดิมทีเส้นตายของ Windows 7 จะเกิดขึ้นในวันที่ 31 ตุลาคม 2014 แต่ทว่าการเปิดตัว Windows 8 กลับได้รับผลตอบรับจากผู้ใช้ทั่วไปที่ไม่ค่อยดีเท่าที่ควร ทำให้ Windows 7 ได้รับการต่ออายุไปอีกอย่างน้อยหนึ่งปี

<a href="http://www.aripfan.com/wp-content/uploads/microsoft-stop-selling-windows-7-and-8-004.jpg" target="_blank"><img class="aligncenter wp-image-57744 size-full" src="http://www.aripfan.com/wp-content/uploads/microsoft-stop-selling-windows-7-and-8-004.jpg" alt="microsoft-stop-selling-windows-7-and-8-004" width="700" height="243" /></a>
<h6>ช่วงอายุของระบบปฏิบัติการ Windows</h6>
ต้องยอมรับว่า Windows 7 เป็นหนึ่งในระบบปฏิบัติที่พัฒนาขึ้นค่อนข้างมีความสมบูรณ์ ประกอบกับสามารถใช้งานได้ง่าย ทำให้ได้รับความนิยมจากผู้ใช้คอมพิวเตอร์ทั่วโลก และทำให้ผู้ใช้ส่วนใหญ่ไม่ยินดีนักที่จะอัพเกรดมาเป็น Windows 8 หรือ 8.1 ที่มีการปรับอินเทอร์เฟซให้แตกต่างไปจากเดิม จนกระทั่งในที่สุดการมาของ Windows 10 ที่มาพร้อมกลยุทธ์ให้ผู้ใช้ Windows 7 และ Windows 8 สามารถอัพเกรดได้ฟรีในปีแรก (ปี 2015) มีส่วนโน้วน้าวให้ผู้ใช้จำนวนมากหันมาใช้โอเอสรุ่นใหม่ที่มีความทันสมัยและง่ายต่อการใช้งาน และคาดว่าจะมีจำนวนคอมพิวเตอร์ที่เปลี่ยนมาเป็น Windows 10 เพิ่มมากขึ้นอย่างต่อเนื่องในอนาคตอันใกล้นี้

อย่างไรก็ดีผู้ใช้คอมพิวเตอร์ที่เป็น Windows 7 และ Windows 8 ที่เป็นลิขสิทธ์แท้ จะยังได้รับการสนับสนุนแพตช์ย่อยจาก Microsoft ต่อไปโดย Windows 7 จะสิ้นสุดในวันที่ 14 มกราคม 2020 ส่วน Windows 8 สิ้นสุดวันที่ 10 มกราคม 2023

<a href="http://www.aripfan.com/wp-content/uploads/microsoft-stop-selling-windows-7-and-8.jpg" target="_blank"><img class="aligncenter wp-image-57737 size-full" src="http://www.aripfan.com/wp-content/uploads/microsoft-stop-selling-windows-7-and-8.jpg" alt="microsoft-stop-selling-windows-7-and-8" width="636" height="241" /></a>

<strong>ที่มา: <a href="http://www.slashgear.com/windows-7-pro-and-windows-8-1-end-of-sales-was-october-31-2016-02462459/" target="_blank" rel="nofollow">Slashgear</a> l <a href="http://www.aripfan.com/microsoft-stops-sales-of-windows-7-and-windows-8/">COMTODAY</a></strong>