ตอนนี้ทาง Microsoft ได้เปิดตัวฟีเจอร์ใหม่อย่าง Folder Protection ที่จะเข้ามาซิงค์ข้อมูลต่างๆ จากโฟลเดอร์ Picture, Document และไฟล์หน้าเดสก์ท็อปบน PC ของคุณมาสู่ OneDrive หรือบริการคลาวด์ของทาง Microsoft โดยอัตโนมัติแล้ว

<img class="aligncenter" title="ตอนนี้ OneDrive สามารถ Backup ข้อมูลต่างๆ บน PC ของคุณให้แบบอัตโนมัติแล้ว" src="https://news.thaiware.com/upload_misc/news/2018_08/728/14316_18081700515729_250219.jpg" alt="ตอนนี้ OneDrive สามารถ Backup ข้อมูลต่างๆ บน PC ของคุณให้แบบอัตโนมัติแล้ว" />

และหากคุณใช้งาน Windows 10 บนความพิวเตอร์หลายเครื่องแล้วล่ะก็ ทาง OneDrive ก็จะทำการเก็บโฟลเดอร์ต่างๆ บนหน้าเดสก์ท็อปของคุณไว้ด้วยการซิงค์แบบอัตโนมัติเช่นเดียวกัน ซึ่งฟีเจอร์นี้เหมาะมากสำหรับคนที่ชอบเก็บไฟล์งานสำคัญๆ ไว้บนหน้าจอเดสก์ท็อป เราไม่ต้องกลัวว่าไฟล์จะหายอีกแล้ว

โดยฟีเจอร์นี้เปิดให้แอคเคาท์ Business ได้ใช้กันก่อนตั้งแต่ช่วงเดือนมิถุนายนที่ผ่านมา และในตอนนี้ก็พร้อมให้ผู้ใช้ OneDrive ทุกคนใช้งานเรียบร้อยแล้ว โดยทาง Microsoft ยังกล่าวด้วยว่านี่คือฟีเจอร์ที่จะช่วยเพิ่มความง่ายดายให้กับคุณในการเข้าถึงข้อมูลต่างๆ ของตัวเองผ่านทาง OneDrive มากขึ้นและยังมีฟีเจอร์ย่อยๆ อย่างเช่นฟีเจอร์ Ransomware Detection &amp; Recovery ที่จะเข้ามาช่วยปกป้องไฟล์สำคัญต่างๆ ของคุณให้ปลอดภัยหายห่วงได้อย่างแน่นอน

ในตอนนี้ถ้าคุณคือผู้ใช้ Windows 10 และเริ่มสนใจอยากจะลองใช้ฟีเจอร์นี้กันดูบ้างก็ไม่ยากเลยเพียงแค่เข้าไปที่เมนูการตั้งค่าของ OneDrive จากนั้นไปที่แท็บ Auto Save แล้วกด Update Folders เพียงเท่านี้โฟลเดอร์ต่างๆ ของคุณก็จะได้รับการซิงค์พร้อมทั้งการปกป้องแบบอัตโนมัติในทุกๆ ครั้งต่อจากนี้แล้ว

<strong>ที่มา : </strong><a href="https://www.theverge.com/2018/8/15/17691856/microsoft-onedrive-folder-protection-feature" target="_blank" rel="nofollow noopener">www.theverge.com</a>  | <a href="https://www.makeuseof.com/tag/onedrive-automatically-backs-up-folders/" target="_blank" rel="nofollow noopener">www.makeuseof.com</a> | <a href="https://news.thaiware.com/14316.html">www.thaiware.com</a>