<span class="headnews"><strong><span style="font-size: medium;">Opera ออกอัปเดตแก้ปัญหาเว็บฟิชชิงใช้ตัวอักษรคล้ายภาษาอังกฤษ, สถิติพบเว็บปลอม Google มากที่สุด</span></strong></span>

ปัญหาการสร้างเว็บไซต์ปลอมโดยจดชื่อโดเมนด้วยตัวอักษรที่มีลักษณะคล้ายภาษาอังกฤษนั้นถูกรายงานโดยนักวิจัยชาวจีนเมื่อกลางเดือนเมษายน 2560 ซึ่งต่อมาผู้พัฒนาเบราว์เซอร์อย่าง Google ก็ได้ออกอัปเดตแก้ไขปัญหานี้ไปแล้วใน Chrome เวอร์ชัน 58 (ข่าวเก่า <a href="https://www.thaicert.or.th/newsbite/2017-04-21-01.html">https://www.thaicert.or.th/newsbite/2017-04-21-01.html</a>) ล่าสุดเมื่อวันที่ 25 เมษายน 2560 ทางผู้พัฒนาเบราว์เซอร์ Opera ได้ออกอัปเดตเวอร์ชัน 44.0.2510.1449 เพื่อแก้ไขปัญหานี้ด้วย

จากรายงานของบริษัท F-Secure ที่ได้สำรวจข้อมูลการจดโดเมนเว็บไซต์ฟิชชิงที่ใช้ตัวอักษรคล้ายภาษาอังกฤษ พบว่าโดเมนที่ถูกจดทะเบียนสร้างเป็นเว็บฟิชชิงมากที่สุดคือ Google, Facebook และ Amazon ตามลำดับ (ข้อมูลเพิ่มเติมดูได้จากที่มา)

เพื่อป้องกันการตกเป็นเหยื่อของเว็บไซต์ฟิชชิง ผู้ใช้ควรอัปเดตเบราว์เซอร์ให้เป็นเวอร์ชันล่าสุด เปิดใช้งานฟีเจอร์แจ้งเตือนเว็บฟิชชิง และหากต้องมีการล็อกอินเข้าใช้งานเว็บไซต์ ควรพิมพ์ URL ของเว็บไซต์ด้วยตนเอง ไม่คลิกลิงก์หรือคัดลอก URL มาจากที่อื่น

<strong>ที่มา:</strong> <a href="http://thcert.co/8Eb53K">Opera</a> l <a href="http://thcert.co/UOWa9X">F-Secure</a> l <a href="https://www.thaicert.or.th/newsbite/2017-04-28-02.html#2017-04-28-02">ThaiCERT</a>