Ziyahan Albeniz นักวิจัยด้านความมั่นคงปลอดภัยจาก Netsparker ได้ค้นพบช่องโหว่บนกลไก <a href="https://www.techtalkthai.com/microsoft-show-chrome-bug/">Same-Origin Policy</a> (การป้องกันไม่ให้ผู้โจมตีโหลดโค้ดอันตรายจากลิงก์ที่ไม่ได้มาจากโดเมนเดียวกัน) ของบราวเซอร์ Edge ซึ่งนักวิจัยได้สาธิตการโจมตีว่าสามารถนำไปสู่การขโมยไฟล์ภายในเครื่องเหยื่อได้<span id="more-48232"></span>
<figure id="attachment_42199" class="wp-caption alignnone"><img class="size-large wp-image-42199 tie-appear" src="https://i1.wp.com/www.techtalkthai.com/wp-content/uploads/2018/02/Microsoft-Edge-600x314.jpg?resize=600%2C314&amp;ssl=1" sizes="(max-width: 600px) 100vw, 600px" srcset="https://i2.wp.com/www.techtalkthai.com/wp-content/uploads/2018/02/Microsoft-Edge.jpg?resize=600%2C314&amp;ssl=1 600w, https://i2.wp.com/www.techtalkthai.com/wp-content/uploads/2018/02/Microsoft-Edge.jpg?resize=300%2C157&amp;ssl=1 300w, https://i2.wp.com/www.techtalkthai.com/wp-content/uploads/2018/02/Microsoft-Edge.jpg?w=700&amp;ssl=1 700w" alt="" width="600" height="314" /><figcaption class="wp-caption-text">credit : windowslatest.com</figcaption></figure>
SOP คือฟีเจอร์ที่ช่วยไม่ให้แฮ็กเกอร์ทำการโหลดโค้ดอันตรายผ่านลิงก์ที่ไม่ได้มาจากโดเมน พอร์ต หรือโปรโตคอล เดียวกันกับแหล่งต้นทางได้ ซึ่ง Albeniz พบว่ามีอยู่กรณีหนึ่งที่การป้องกันนี้ของ Edge หลุดไปคือหากผู้ใช้ทำการดาวน์โหลดไฟล์ HTML เข้ามาไว้บนเครื่องก่อนแล้วค่อยเปิดไฟล์บนเครื่องจะไม่ปรากฏโดเมนหรือค่าพอร์ตทำให้สามารถโหลดโค้ดอันตรายผ่านทางโปรโตคอล ‘File://’ เข้ามาได้ โดยโค้ดนี้สามารถประยุกต์ใช้เพื่อเก็บหรือขโมยข้อมูลใดๆ จาก URL ของ ‘file://’ เนื่องสามารถเข้าถึงไฟล์ของ OS เช่น ‘c://anyfilepath’

นักวิจัยได้แสดงวิธีการตามวีดีโอด้านล่างซึ่งเป็นการดาวน์โหลดไฟล์อันตรายเข้ามาผ่านทางอีเมลและรันจนสามารถขโมยไฟล์ที่อยู่บนหน้า Desktop ได้ สิ่งที่เป็นข้อจำกัดคือแฮ็กเกอร์ต้องใช้วิธี Social Engineering ก่อนเพื่อให้ผู้ใช้ดาวน์โหลดไฟล์ HTML เข้ามา นอกจากนี้ยังต้องรู้ตำแหน่งของไฟล์ที่จะขโมยอีกด้วย ถึงอย่างนั้นประการที่สองนี้ไม่ยากนักเพราะข้อมูลหลายๆ อย่างที่ต้องการก็สามารถถูกคาดเดาได้ว่าเก็บไว้ที่ไหน ตอนนี้ทาง Microsoft ได้แก้ไขช่องโหว่แล้วในเวอร์ชันล่าสุด แม้ว่ามันอาจจะไม่ได้ผลนักในวงกว้างเพราะต้องเจาะจงเหยื่อเป็นรายคนไป เบื้องต้นนักวิจัยได้เตือนให้ผู้ใช้อย่าดาวน์โหลดไฟล์ HTML ที่ไม่น่าไว้ใจเข้ามา
<div class="fluid-width-video-wrapper">

[embed]https://youtu.be/l8HPDWFejVo?t=4[/embed]

</div>
<div></div>
<strong>ที่มา :</strong><em> <a href="https://www.bleepingcomputer.com/news/security/microsoft-edge-flaw-lets-hackers-steal-local-files/">https://www.bleepingcomputer.com/news/security/microsoft-edge-flaw-lets-hackers-steal-local-files/ </a>| <a href="https://www.techtalkthai.com/researcher-found-sop-vulnerability-in-microsoft-edge-can-steal-local-file/">techtalkthai</a></em>