ถ้าคุณกำลังใช้ <strong>LibreOffice</strong> อยู่แล้วล่ะก็ ควรระวังให้มากๆ ในการเปิดไฟล์เอกสารกับซอฟต์แวร์ LibreOffice ในช่วงนี้ เนื่องจากโปรแกรมดังกล่าวมีช่องโหว่ร้ายแรงที่เปิดให้รันโค้ดของผู้โจมตีได้ และจนถึงปัจจุบันก็ยังไม่มีแพทช์ออกมาอุดช่องโหว่แต่อย่างใด

ช่องโหว่นี้เปิดทางให้แอบใส่มัลแวร์เข้ามาบนเครื่องของเหยื่อทันทีที่เปิดไฟล์เอกสารอันตรายที่ออกแบบมาเป็นพิเศษ ซึ่งถือว่า LibreOffice เป็นหนึ่งในโอเพ่นซอร์สทางเลือกแทนการใช้ Microsoft Office ที่มีชื่อเสียงมากที่สุด ใช้งานได้ทั้งบนวินโดวส์ ลีนุกซ์ และ macOS

โดยช่วงต้นเดือนกรกฎาคมที่ผ่านมานั้น LibreOffice ได้ปล่อยซอฟต์แวร์เวอร์ชั่นล่าสุด 6.2.5 ที่ตั้งใจจะมาอุดช่องโหว่ร้ายแรงสองรายการภายใต้รหัส C<strong>VE-2019-9848 และ CVE-2019-9849</strong> แต่ล่าสุดนักวิจัยด้านความปลอดภัย Alex Inführ ออกมายืนยันแล้วว่าแพทช์นี้ล้าสมัยไปแล้ว

แม้ทาง Inführจะยังไม่ได้เปิดเผยรายละเอียดของเทคนิคที่ทำให้ทะลวงแพ็ตช์ล่าสุดไปได้ แต่ก็ระบุว่าผลกระทบของช่องโหว่ยังคงมีอยู่ ไม่ว่าจะเป็น CVE-2019-9848 ที่อยู่ใน LibreLogo หรือ CVE-2019-9849 ที่เปิดให้ทะลวง <strong>“Stealth Mode”</strong> ได้

<strong>ที่มา : <a href="https://thehackernews.com/2019/07/libreoffice-vulnerability.html" target="_blank" rel="noopener noreferrer">Thehackernews</a> , <a href="https://www.enterpriseitpro.net/just-opening-a-document-in-libreoffice-can-hack-your-computer/?fbclid=IwAR1q2ibstMmnEauotku4G1D2gcz6gr5spakHgsyyu2VX72tP1Q_Z5M_wXTU">www.enterpriseitpro.net</a></strong>