<h1>รู้ยัง ? เปิดโหมด Data Saver ใน Chrome Android ดีกว่าที่คิด</h1>
<b>โหมด Data Saver ใน Chrome บน Android มีดีอย่างไร ช่วยประหยัดปริมาณการใช้เน็ตมากแค่ไหน มาดูกัน</b>

<b>Data Saver</b> เป็นฟีเจอร์ที่กูเกิลได้เพิ่มเข้ามาใน Chrome บน Android แต่หลายคนอาจยังไม่รู้หรือมองข้ามมันไป ซึ่งความจริงแล้วมันมีประโยชน์มากกว่าที่คิด เพราะมันสามารถประหยัดปริมาณการใช้เน็ตได้ค่อนข้างมากเลยทีเดียว โดยการทำงานหลัก ๆ ของโหมด Data Saver ก็คือ ในขณะที่ผู้ใช้เปิดหน้าเว็บไซต์ เซิร์ฟเวอร์จะนำข้อมูลไปบีบอัดก่อนที่จะส่งมาให้อุปกรณ์ของผู้ใช้ดาวน์โหลดหน้าเว็บขึ้นมา ซึ่งส่วนใหญ่แล้วจะสามารถประหยัดปริมาณการดาวน์โหลดข้อมูลได้ถึง 20% และยิ่งไปกว่านั้นสำหรับการเปิดวิดีโอจะช่วยให้ดาวน์โหลดน้อยลงถึง 50% เลยทีเดียว แถมยังช่วยให้วิดีโอโหลดไวขึ้นอีกด้วย

สำหรับวิธีการเปิดโหมด <b>Data Saver</b> ใน Chrome บน Android นั้น ให้เปิดเมนู Settings &gt; Data Saver จากนั้นให้ปรับเป็น On หลังจากนั้นทั้งหน้าเว็บและวิดีโอจะถูกบีบอัดก่อนส่งให้อุปกรณ์ดาวน์โหลดเพื่อแสดงผล ส่วนผู้ที่ต้องการใช้ฟีเจอร์ Data Saver บน Chrome OS หรือเดสก์ท็อปนั้นจะต้องดาวน์โหลด Data Saver Extension จาก <a href="http://www.kapook.com/webout.php?url=https://chrome.google.com/webstore/detail/data-saver/pfmgfdlgomnbgkofeojodiodmgpgmkac?hl=en" target="_blank">Chrome Web Store</a> มาติดตั้ง

<a href="http://eau-eastern.asia/ict/wp-content/uploads/2016/08/18_08_2559_01.jpg"><img class="size-full wp-image-379 aligncenter" src="http://eau-eastern.asia/ict/wp-content/uploads/2016/08/18_08_2559_01.jpg" alt="18_08_2559_01" width="600" height="338" /></a>

อย่างไรก็ตามสำหรับการบีบอัดวิดีโอในโหมด <b>Data Saver </b>นั้นจะสามารถใช้งานได้เฉพาะ Chrome เวอร์ชั่น 52 ขึ้นไปเท่านั้น ส่วนเวอร์ชั่นต่ำกว่านั้นจะบีบอัดได้เฉพาะหน้าเว็บ
<div align="center"><iframe src="https://www.youtube.com/embed/67bd3XtY6u8" width="600" height="315" frameborder="0" allowfullscreen="allowfullscreen"></iframe></div>
<strong>ที่มา: </strong><a href="http://www.kapook.com/webout.php?url=http://www.cnet.com/how-to/why-you-should-enable-data-saver-in-chrome-for-android-right-now/" target="_blank">cnet</a> l <a href="http://www.kapook.com">Kapook</a>