<h1 class="headline">คอมพ์เก่าเตรียมใช้ Gmail ไม่ได้ตั้งแต่ 8 ก.พ.นี้</h1>
<table border="0" width="100%" cellspacing="0" cellpadding="0">
<tbody>
<tr>
<td class="body" align="left" valign="baseline"><strong>กูเกิล (Google) เจ้าพ่ออินเทอร์เน็ตต้นสังกัดบริการฟรีอีเมลชื่อดัง “จีเมล” (Gmail) ยืนยันอย่างเป็นทางการแล้วว่า Gmail จะไม่ทำงานกับเบราว์เซอร์โครมรุ่นเก่าอย่าง Chrome เวอร์ชั่น 53 ลงไป ดีเดย์เริ่มลงดาบ 8 กุมภาพันธ์ 2017</strong>

การประกาศนี้มีผลทำให้ผู้ใช้ระบบปฏิบัติการเก่าแก่อย่างวินโดวส์เอ็กซ์พี (Windows XP) หรือวินโดวส์วิสต้า (Windows Vista) ต้องลุกขึ้นมาดำเนินใดสักอย่าง เนื่องจากผู้ใช้ Windows XP และ Windows Vista ที่ใช้ Chrome จะไม่สามารถใช้เครื่องคอมพ์รุ่นดึกเปิดบริการอีเมลของ Google ได้อีกต่อไป

<strong>สาเหตุของการตัดสินใจครั้งนี้ คือ Chrome Browser version 53 ลงไปนั้น มีความเสี่ยงเรื่องความปลอดภัยสูง เนื่องจากต้นสังกัดวินโดวส์อย่างไมโครซอฟท์ (Microsoft) ประกาศงดอัปเดต และสนับสนุนความปลอดภัยทั้งใน Windows XP และ Vista จุดนี้ทำให้ Google หยิบมาอ้างได้ว่าจำเป็นต้องงดให้บริการ</strong>

“ผู้ใช้ Gmail ที่ยังใช้งาน Windows XP และ Windows Vista คือ กลุ่มที่มีความเสี่ยงมากที่สุด เนื่องจาก Chrome รุ่นเวอร์ชั่น v49 คือ Chrome รุ่นสุดท้ายที่ถูกพัฒนาให้รองรับระบบปฏิบัติการทั้งคู่ ซึ่งจากการประกาศเมื่อเมษายน 2015 และพฤศจิกายน 2015 ทั้ง 2 ระบบปฏิบัติการจะไม่ได้รับการบำรุงรักษาต่อจาก Microsoft จุดนี้ทำให้บริษัทต้องแนะนำให้ผู้ใช้ทุกคนยกระดับความปลอดภัยของตัวเองด้วยการใช้งานระบบที่ได้รับการสนับสนุนเท่านั้น”

สำหรับผู้ที่ยังใช้ Chrome Browser v53 หรือต่ำกว่าบนเครื่องคอมพิวเตอร์ที่ใช้ระบบปฏิบัติการเก่ากว่า Google ระบุว่า บริการ Gmail อาจมีช่องโหว่ที่ทำให้นักแฮกสามารถโจมตีเครื่อง โดยที่ผู้ใช้ไม่สามารถรับโปรแกรมแก้ไข หรือโปรแกรมเพิ่มความปลอดภัยใดๆ ได้

<strong>อย่างไรก็ตาม Google ยังใจดี เปิดให้ผู้ใช้สามารถใช้งานเบราว์เซอร์กลุ่มเสี่ยงได้ถึงปลายปี 2017 ซึ่งในปี 2018 บริษัทจะรีไดเรก หรือส่งลิงก์บริการ Gmail แบบพื้นฐานแบสิก HTML ให้ใช้งานแทน</strong></td>
</tr>
<tr>
<td class="body" align="left" valign="baseline">
<table style="height: 531px;" border="0" width="1216" cellspacing="0" cellpadding="0" align="Center">
<tbody>
<tr>
<td align="center" valign="top">
<table border="0" width="90%" cellspacing="0" cellpadding="0">
<tbody>
<tr>
<td align="center" valign="Top"><a href="http://manager.co.th/asp-bin/viewgallery.aspx?newsid=9600000012140&amp;imageid=4417912" target="_blank"><img src="http://mpics.manager.co.th/pics/Images/560000001265903.JPEG" alt="คอมพ์เก่าเตรียมใช้ Gmail ไม่ได้ตั้งแต่ 8 ก.พ.นี้" border="0" /></a></td>
</tr>
<tr>
<td class="Image" align="center" valign="baseline">คุณสมบัติใหม่ใน Gmail จะใช้งานไม่ได้เช่นกัน</td>
</tr>
</tbody>
</table>
</td>
</tr>
<tr>
<td align="center" valign="top" height="5"></td>
</tr>
</tbody>
</table>
ทั้งหมดนี้ Google ยืนยันว่า บริษัทมักไม่ประกาศหยุดสนับสนุนบริการบน Chrome เวอร์ชั่นเก่า แต่การประกาศนี้เกิดขึ้น เพราะต้องการกระตุ้นให้ผู้ใช้ทราบว่า Windows XP และ Windows Vista มีความเสี่ยงสูง

<strong>ทางออกของผู้ที่จำเป็นต้องใช้ระบบปฏิบัติการเก่า คือ การหันไปติดตั้งเบราว์เซอร์ค่ายอื่น เพื่อให้ยังใช้งาน Gmail ได้ต่อไป แต่วิธีนี้จะทำให้ทุกคนได้รับความเสี่ยงไม่เปลี่ยนแปลง ดังนั้น ทางที่ดี ผู้ใช้ควรอัปเกรดระบบปฏิบัติการให้ทันสมัย รวมถึงอัปเดตเบราว์เซอร์ให้ใหม่อยู่เสมอ</strong></td>
</tr>
</tbody>
</table>
<strong>ที่มา: <a href="http://manager.co.th/Cyberbiz/ViewNews.aspx?NewsID=9600000012140">MGRonline</a></strong>