<strong>เว็บไซต์ TechCrunch รายงานว่าสัปดาห์นี้ Google ได้ขยายส่วน "Feature Snippets" (ผลการค้นหาแบบด่วน) ซึ่งเป็นข้อความสั้นๆ ที่ปรากฎเหนือผลการค้นหาของ Google และเป็นคำตอบด่วนสำหรับคำค้นหาต่างๆ ที่มีลักษณะเป็นคำถาม ให้สามารถให้แสดงคำตอบได้หลากหลายมากขึ้น ฟีเจอร์นี้จะช่วยให้ผู้ใช้ได้รับคำตอบของคำถามอย่างรวดเร็ว โดยไม่ต้องคลิกเข้าไปดูผลการค้นหาเลย</strong>

ซึ่งใน Blog Post ของ Google ระบุว่าฟังก์ชันนี้มีการปรับ เพราะว่าแต่ละคำถามที่เราถามเข้าไปที่ Google อาจจะมีได้หลากหลายคำตอบ และมีความหมายของคำถามได้หลากหลาย เช่น หากใช้คำค้นหาว่า "tooth pain after filling" (ปวดฟันหลังการอุดฟัน) คำค้นหานี้อาจถูกตีความได้ทั้งในคำถามที่ว่า "ทำไมฟันของฉันถึงยังคงปวดอยู่หลังการอุดฟัน" และ "ฟันจะปวดไปอีกนานเท่าไหร่หลังการอุดฟัน" ซึ่งก่อนหน้านี้ Google จะแสดงส่วน Feature Snippet ให้เพียงคำตอบเดียว (ซึ่งเป็นคำตอบที่หวังว่าจะตรงกับความต้องการของผู้ถาม) แต่ต่อจากนี้ Google จะให้คำตอบที่หลากหลาย สอดคล้องกับการตีความคำถามที่หลากหลายเช่นกัน

Google กำลังเริ่มต้นพัฒนาการให้คำตอบกับคำถามที่มีเจตนาหลากหลาย แต่ไม่ใช่เพียงแค่นี้ ในอนาคต Google ยังมีแผนที่จะให้คำตอบสำหรับคำถามประเภท "ขอคำแนะนำ" หรือคำถามที่จะสามารถมีคำตอบได้หลายแง่มุม อาทิ คำถามที่ว่า "มันจะคุ้มค่าหรือไม่ที่จะ..." ซึ่ง Google ก็จะให้คำตอบที่มีทั้งแง่ของต้นทุน และวิธีการ เป็นต้น

<a class="image-zoomable" href="https://news.thaiware.com/upload_misc/news/2018_03/images/12734_18030512195329.png" target="_blank" rel="noopener" data-size="388x1000"><img class="aligncenter" title="Google Search ขยายการแสดงผลการค้นหาแบบเร่งด่วน ให้แสดงคำตอบที่หลากหลายมากขึ้น" src="https://news.thaiware.com/upload_misc/news/2018_03/728/12734_18030512195329.png" alt="Google Search ขยายการแสดงผลการค้นหาแบบเร่งด่วน ให้แสดงคำตอบที่หลากหลายมากขึ้น" /></a>

<strong>ที่มา : </strong><a href="https://www.theverge.com/2018/3/2/17072294/google-featured-snippets-multiple-results" target="_blank" rel="nofollow noopener">www.theverge.com</a> l <a href="https://www.blog.google/products/search/providing-more-comprehensive-results-your-questions-search/" target="_blank" rel="nofollow noopener">www.blog.google</a> l <a href="https://techcrunch.com/2018/03/02/google-expands-snippets-to-answer-more-questions-right-in-the-search-results/" target="_blank" rel="nofollow noopener">techcrunch.com</a> l <a href="https://m.thaiware.com/news/12734.html">THAIWARE</a>
<div></div>
<div class="spacer"></div>