<h4>Google สร้าง emoji ใหม่ แด่เพศหญิง 13 สาขาอาชีพ</h4>
ตัว<strong> Emoji</strong> เพศหญิงที่เรามักชินตากัน ก็คือพวก เจ้าหญิง เจ้าสาว สาวในชุดสีชมพู หรือนักบัลเล่ต์ แต่นี่คือ ยุคแห่งการรณรงค์ความเท่าเทียมทางเพศของทุกๆ เพศแล้ว เพราะไม่ใช่ว่าผู้หญิง จะเป็นแค่ แม่บ้าน เจ้าสาว หรือ ทาเล็บฟรุ้งฟริ้งสีชมพูเท่านั้น

<strong>Google Design</strong> จึงได้ออกแบบอิโมจิ ผู้หญิง 13 สายอาชีพ ซึ่งมีตั้งแต่อาชีพ นักธุรกิจ , หมอ , พยาบาล , นักวิทยาศาสตร์ , บัณฑิต , ช่าง ,วิศวกร , อาจารย์ , ชาวนา ,โปรแกรมเมอร์ , แม่ครัว ,พนักงานโรงงาน และ นักดนตรี ซึ่งทั้งหมดเป็นเพศหญิง เพื่อแสดงถึงมาตรฐานและความเท่าเทียมกันทางเพศ ในแต่ละสายอาชีพต่างๆ พร้อมทั้งยังออกแบบให้ Emoji มีมิติ เพิ่มความหลากหลาย และทันสมัยมากขึ้น

ซึ่งอิโมจินี้หากได้รับการอนุมัติจาก The Unicode Consortium (องค์กรพัฒนาและส่งเสริมการใช้มาตรฐานของอักขระดิจิทัลสากล) จะสามารถปล่อยมาให้ใช้งานกัน ในเดือนมิถุนายน 2017 จ้า

<strong>ที่มา: <a href="http://mashable.com/2016/05/12/working-women-emoji/#q2XpVaI9fEqx" target="_blank" rel="nofollow">mashable.com</a></strong>
<div></div>
<div class="spacer"></div>