Google ได้เปิดตัว<a href="https://toolbox.google.com/datasetsearch">เว็บไซต์</a>สำหรับใช้ค้นหาชุดข้อมูลเพื่อช่วยบรรดานักข่าวและนักวิจัยในการค้นคว้าหาข้อมูลสาธารณะที่มีประโยชน์ต่องานข่าวและงานวิจัยของตน ซึ่งแต่เดิม กลุ่มคนเหล่านี้ต้องหันไปพึ่งแหล่งข้อมูลจากทางธนาคารโลก องค์กรนาซา และ ProPublica หรือเว็บช่วยค้นหาอย่าง Kaggle แน่นอนว่าเครื่องมือใหม่จากทาง Google นี้จะช่วยให้งานของพวกเขาง่ายขึ้น

ตัวเว็บไซต์เองได้รับการออกแบบมาเช่นเดียวกับหน้าเว็บ Google และประยุกต์ใช้กับชุดข้อมูลที่เผยแพร่ตามเว็บไซต์ ดังนั้น หากคุณอยากรู้แนวโน้มสภาพอากาศช่วงที่ผ่านมา ก็สามารถค้นหาโดยใช้คำง่ายๆ อย่าง “สภาพอากาศประจำวัน” (daily weather) นอกเหนือจากนี้ เครื่องมือช่วยค้นหาตัวนี้ยังมีทางลัดที่ใช้ได้กับเครื่องมือค้นหาของ Google ปกติ เช่น ‘weather site:noaa.gov’ เพื่อดึงข้อมูลเฉพาะจากองค์การบริหารสมุทรศาสตร์และบรรยากาศแห่งชาติสหรัฐอเมริกา (the National Oceanic and Atmospheric Administration) เท่านั้น

Google <a href="https://www.blog.google/products/search/making-it-easier-discover-datasets/">อธิบาย</a>ว่า เครื่องมือใหม่นี้จะช่วยสืบค้นชุดข้อมูลจากฐานข้อมูลของรัฐ แหล่งข้อมูลสาธารณะ ห้องสมุดดิจิทัล และเว็บไซต์ส่วนบุคคล ตัวช่วยค้นหานี้ยังงานได้หลายภาษา และจะเพิ่มการสนับสนุนมากขึ้นอีกในเร็วๆ นี้
<div class="flex-video widescreen youtube">

[embed]https://youtu.be/uJ3bCRM-SMI?t=7[/embed]

</div>
ปีนี้ ทาง Google มุ่งไปที่การคิดริเริ่มที่ไปในทิศทางสำหรับนักสื่อสารมวลชน เมื่อเดือนกรกฎาคมที่ผ่านมาก็ได้เพิ่ม<a href="https://www.blog.google/outreach-initiatives/google-news-initiative/making-it-easier-discover-data-search/?_ga=2.92438685.1449038371.1536205351-1074157055.1536205351">การแสดงผล tabular data</a> (ข้อมูลที่มีมากกว่า 1 มิติ) ที่ได้รับการปรับแต่งให้ดีขึ้น ในประเทศอินเดีย Google ก็เปิดตัว<a href="https://india.googleblog.com/2018/06/introducing-google-news-initiative.html">โครงการฝึกนักข่าว</a>เพื่อแยกแยะข้อมูลที่ผิด และในงานประชุมนักพัฒนาในช่วงต้นปีนี้ ก็มี <a href="https://thenextweb.com/google/2018/05/08/google-news-aims-to-fix-journalism-by-offering-an-easy-way-to-pay-for-it/">Google News</a> ที่สามารถปรับแต่งตามความสนใจส่วนบุคคลได้อีกด้วย

<strong>ที่มา</strong> : www.adpt.news/