Microsoft กำลังวางแผนที่จะหยุดการสนับสนุนอุปกรณ์ Windows 10 Mobile ในเดือนธันวาคมนี้ โดยหาก<a href="https://www.theverge.com/2017/10/9/16446280/microsoft-finally-admits-windows-phone-is-dead">ย้อนไปตั้งแต่เมื่อปี 2560</a> ทาง Microsoft ก็ไม่ได้มีการพัฒนาฟีเจอร์หรืออุปกรณ์ใหม่สำหรับ Windows 10 Mobile แล้ว หากแต่ก็ยังคงมีการอัพเดทเรื่องความปลอดภัยและซอฟต์แวร์ต่างๆ ให้อยู่ ซึ่งก็กำลังจะหยุดการอัพเดทในวันที่ 10 ธันวาคม 2562 นี้แล้ว ดั้งนั้นอุปกรณ์ Windows 10 Mobile เหล่านั้นก็จะไม่ได้มีการสนับสนุนอีกต่อไป

“Windows 10 Mobile, version 1709 (released October 2017) is the last release of Windows 10 Mobile and Microsoft will end support on December 10, 2019” <a href="https://support.microsoft.com/en-us/help/18403/lifecycle-faq-device-operating-systems">ข้อความจากโน้ตของ Microsoft support</a> ซึ่งมีการอัพเดทเมื่อช่วงสัปดาห์ที่ผ่านมา

โดยจาก<a href="https://support.microsoft.com/en-us/help/4485197/windows-10-mobile-end-of-support-faq">หน้า FAQ</a> Windows 10 Mobile ของทาง Microsoft เองก็แนะนำให้ผู้ใช้งาน Windows 10 Mobile ย้ายไปใช้งานอุปกรณ์ที่รองรับ iOS หรือ Android ซึ่งหลังจาก Microsoft หยุดการ support แล้วในเดือนธันวาคมนี้ ทางผู้ใช้จะยังคงสามารถ backup ข้อมูล setting และแอปต่างๆ ในอุปกรณ์ได้อีก 3 เดือนจนถึงวันที่ 10 มีนาคม 2563 ซึ่ง Microsoft ได้โน้ตไว้ว่า “บริการบางอย่างรวมไปถึงการอัพโหลดรูปและการ restore อุปกรณ์จากอุปกรณ์ที่มีการ backup ไว้ก่อนหน้านี้จะยังใช้งานได้อีก 12 เดือนหลังจากหยุดการสนับสนุน”

ก่อนหน้านี้ทาง Microsoft ได้<a href="https://www.theverge.com/2017/7/11/15952654/microsoft-windows-phone-end-of-support">หยุดการสนับสนุน Windows Phone 8.1</a> ไปตั้งแต่วันที่ 11 กรกฎาคม 2560 ดังนั้นการหยุดสนับสนุน Windows 10 Mobile นั้นก็ไม่ได้เป็นเรื่องที่ไม่คาดฝันแต่อย่างใด ซึ่ง Microsoft ตอนนี้จะไป<a href="https://www.theverge.com/2017/5/11/15621428/microsoft-cross-device-ios-android-apps">เน้นให้ทีมที่ดูแลด้าน mobile</a> ไปพัฒนาแอปและบริการต่างๆ สำหรับอุปกรณ์ iOS และ Android แทน โดย Microsoft เองได้<a href="https://www.theverge.com/2018/10/3/17933644/microsoft-android-apps-windows-10-app-mirroring-report">นำเอา Android ให้กลายมาเป็นเวอร์ชันมือถือ</a>บน Windows ด้วยการทำให้มี Android launcher และการสนับสนุนการทำ App Mirroring ได้

ดังนั้นสำหรับใครที่ยังใช้ Windows 10 Mobile ตอนนี้คงจะต้องใกล้เลือกแล้วว่าจะไปใช้ iOS หรือว่า Android แล้ว

Source :<a href="https://www.theverge.com/2019/1/18/18188054/microsoft-windows-phone-windows-10-mobile-end-of-support-updates"> https://www.theverge.com/2019/1/18/18188054/microsoft-windows-phone-windows-10-mobile-end-of-support-updates</a>

<strong>ที่มา</strong> : <a href="https://www.adpt.news/2019/01/20/microsoft-will-end-of-support-windows-10-mobile-on-this-december/?fbclid=IwAR2p6E1rPjpcWCo-cb55R7hsm12ZfuxqPskslfslOnTIjfoxEv7p-3cYOQY">www.adpt.news</a>