เวลาที่ค้นหาข้อมูลบน Google ทาง Google จะมีการเรียงลำดับผลการค้นหาตาม "คุณค่า" ของเว็บไซต์ ให้ตรงกับคำค้นหาของเรามากที่สุด แม้ว่า Google จะไม่เคยประกาศกฏเกณฑ์อย่างชัดเจนว่าใช้อะไรในการวัด "คุณค่า" แต่นักการตลาดออนไลน์ส่วนใหญ่ก็เข้าใจมันเป็นอย่างดี เพราะการที่หน้าเว็บมีอันดับ Search ranking เป็นอันดับต้นๆ โอกาสที่ผู้ค้นหาจะคลิกเพื่อเข้าชมก็จะสูงขึ้นตามไปด้วย ซึ่งคนในวงการจะเรียกเทคนิคการทำเว็บไซต์ให้มีอันดับการค้นหาดีๆ นี้ว่า "การทำ SEO"

<img title="Google ปรับให้ความเร็วในการแสดงผลหน้าเว็บไซต์ส่งผลต่ออันดับการค้นหาบนสมาร์ทโฟน" src="https://news.thaiware.com/upload_misc/news/2018_01/728/12359_180118130429xy_14.png" alt="Google ปรับให้ความเร็วในการแสดงผลหน้าเว็บไซต์ส่งผลต่ออันดับการค้นหาบนสมาร์ทโฟน" />

ล่าสุดบน Blog ของ Google ได้มีการประกาศว่าตั้งแต่เดือนกรกฏาคม 2018 เป็นต้นไป "Speed Update" <em>(ความเร็วในการแสดงผล) </em>จะถูกนำมาคิดในการวัดคุณค่าของตัวเว็บไซต์ด้วย อย่างไรก็ตาม จะส่งผลเฉพาะต่อการค้นหาผ่านอุปกรณ์พกพาเท่านั้น

Google ได้ระบุว่า Speed Update พัฒนาขึ้นมาเพื่อสร้างแรงกระตุ้นให้เจ้าของเว็บไซต์พยายามปรับปรุงตัวเว็บไซต์ให้มีประสิทธิภาพที่ดีขึ้น เพื่อให้ผู้เยี่ยมชมได้รับประสบการณ์ในการเข้าใช้งานเว็บไซต์ที่ดีที่สุด

สำหรับผู้พัฒนาเว็บไซต์ สามารถใช้เครื่องมือของ Google อย่าง <a href="https://developers.google.com/speed/pagespeed/insights/" target="_blank" rel="nofollow noopener">PageSpeed Insights</a>, <a href="https://developers.google.com/web/tools/lighthouse/" target="_blank" rel="nofollow noopener">Lighthouse</a>และ <a href="https://developers.google.com/web/tools/chrome-user-experience-report/" target="_blank" rel="nofollow noopener">Chrome User Experience Report</a> ช่วยในการเพิ่มประสิทธิภาพของเว็บไซต์ได้

<strong>ที่มา : </strong><a href="https://webmasters.googleblog.com/2018/01/using-page-speed-in-mobile-search.html" target="_blank" rel="nofollow noopener">webmasters.googleblog.com</a>  l <a href="https://news.thaiware.com/12359.html">THAIWARE</a>