Microsoft กำลังนำเอา source code ของโปรแกรม calculator บน Windows มาเปิด opensource บน GitHub แล้ววันนี้ โดยผู้พัฒนาซอฟต์แวร์<a href="https://blogs.windows.com/buildingapps/2019/03/06/announcing-the-open-sourcing-of-windows-calculator/#ASe6uC9ic0HMj49D.97">ต้องการ</a>ที่จะ “สร้างประสบการณ์ใช้งานร่วมกับกลุ่ม community ให้ดียิ่งขึ้น” ด้วยการเปิด calculator นั้นหมายความว่าเป็นการเปิดให้ใครก็ได้สามารถสนับสนุนในการปรับปรุงแอปให้ดีขึ้นได้ หากแต่ Microsoft เองก็ต้องการที่จะประเมินผลตัว prototype ที่มีฟีเจอร์ใหม่ๆ หรือว่ามีหน้าตามที่เปลี่ยนแปลงไปก่อนที่บริษัทจะเริ่มพัฒนาขึ้นมาหรือว่ารีวิวโค้ดดังกล่าว

โดย <a href="https://github.com/Microsoft/calculator">source code ตอนนี้มีอยู่บน GitHub เรียบร้อยแล้ว</a> ซึ่งยังมีทั้งส่วนของการ build ระบบ การทำ unit test รวมไปถึง road map สำหรับฟีเจอร์ของ calculator บน Windows ในอนาคตด้วย ตรงนี้อาจจะดูเหมือนเป็นเพียงแค่ส่วนเล็กๆ ของ Windows แต่การ opensource ของ calculator นี้ก็อาจจะนำไปสู่การ opensource อันต่อๆ ไปของ Microsoft ก็ได้ โดยทาง Microsoft เองก็ได้เคย <a href="https://www.theverge.com/2018/4/9/17214586/microsoft-windows-file-manager-windows-10-app-download">opensource โปรแกรม File Manager ต้นฉบับตั้งแต่ยุค 90</a> และทำให้มันสามารถรันบน Windows 10 ได้ด้วย อีกทั้งยังได้ทำ<a href="https://www.theverge.com/2018/10/10/17959978/microsoft-makes-its-60000-patents-open-source-to-help-linux">สิทธิบัตร 60,000 ตัวเปิดเป็น opensource เพื่อช่วยปกป้อง Linux อีกด้วย</a>

<img class="alignnone" src="https://cdn.vox-cdn.com/thumbor/JqxJb6I6h4snaV_y5pKAZUcYWC0=/0x0:2560x1440/1200x0/filters:focal(0x0:2560x1440):no_upscale()/cdn.vox-cdn.com/uploads/chorus_asset/file/15898760/6apkSM8.jpg" alt="https://cdn.vox-cdn.com/thumbor/jgGniDvrtZu-xXdtD24h8jtUYCs=/0x0:2560x1440/1320x0/filters:focal(0x0:2560x1440):format(webp):no_upscale()/cdn.vox-cdn.com/uploads/chorus_asset/file/15898760/6apkSM8.jpg" width="1200" height="675" />

source code โปรแกรม calculator ของ Microsoft นั้นจะช่วยให้นักพัฒนาระบบ Windows นั้นง่ายต่อการเชื่อมต่อกับโปรแกรม calculator ได้ทั้งในเรื่องของ logic หรือว่า UI ไปที่แอปของตัวเองได้ และนักพัฒนาระบบยังสามารถช่วยรายงานปัญหาหรือว่าแก้ไขบั๊ก ร่วมหารือเกี่ยวกับอนาคตของโปรแกรม calculator และช่วยออกแบบและสร้างแอปร่วมกับทางวิศวกรของ Microsoft ได้

<strong>Source</strong> : <a href="https://www.theverge.com/2019/3/6/18253474/microsoft-windows-calculator-open-source-github">https://www.theverge.com/2019/3/6/18253474/microsoft-windows-calculator-open-source-github</a> , <a href="https://www.adpt.news/2019/03/07/microsoft-opensource-its-windows-calculator-on-github/?fbclid=IwAR256DQ73E8vGc2pu8epN7qRrFZL_nnYaZuPd87AE26NoX04WDNtmfOBixc">https://www.adpt.news/</a>