<span class="headnews"><strong>มัลแวร์ Rex โจมตีเซิร์ฟเวอร์ Linux เข้ารหัสลับข้อมูลเรียกค่าไถ่ ขุด Bitcoin ยิง DDoS </strong></span>

นักวิจัยด้านความมั่นคงปลอดภัยจาก Stormshield และ Dr.Web แจ้งเตือนการแพร่ระบาดของมัลแวร์ Rex โจมตีเว็บเซิร์ฟเวอร์ที่ใช้งานระบบปฏิบัติการ Linux โดยโจมตีผ่านช่องโหว่ของซอฟต์แวร์ CMS ที่ได้รับความนิยม เช่น Drupal และ Wordpress

มัลแวร์นี้มีความสามารถในการเข้ารหัสลับไฟล์ข้อมูลเพื่อเรียกค่าไถ่ ขุด Bitcoin และเชื่อมต่อไปยังเครื่องเซิร์ฟเวอร์ควบคุม (Command &amp; Control) เพื่อโจมตีแบบ DDoS

ในการโจมตีเซิร์ฟเวอร์ที่ใช้ Drupal มัลแวร์ใช้ช่องโหว่ CVE-2014-3704 (Drupalgeddon) เพื่อโจมตีแบบ SQL Injection สร้างบัญชีของผู้ดูแลระบบและเข้ารหัสลับไฟล์ข้อมูล ส่วนการโจมตีเซิร์ฟเวอร์ Wordpress ใช้ช่องโหว่ของปลั๊กอินเวอร์ชันเก่า นอกจากนี้ยังมีช่องโหว่ที่ใช้โจมตีซอฟต์แวร์ CMS อื่น ๆ อีกเช่น Magento

ในการป้องกัน ผู้ดูแลระบบควรหมั่นตรวจสอบและอัปเดตซอฟต์แวร์ในระบบที่ให้บริการเว็บไซต์อย่างสม่ำเสมอ หากสนใจศึกษารายละเอียดเพิ่มเติมของมัลแวร์ Rex สามารถศึกษาได้จากเว็บไซต์ต้นทาง

<strong>ที่มา:</strong> <a href="http://(https://thisissecurity.net/2016/08/17/from-website-locker-to-ddos-rex/)">Stopmshield</a> l <a href="http://(http://vms.drweb.com/virus/?_is=1&amp;i=8436299)">Dr.Web</a> l ThaiCert