<div>
<div>
<div></div>
</div>
<img src="https://news.thaiware.com/upload_misc/news/2017_11/728x409/11748_171108155009Vo.jpg" alt="Windows 10 เวอร์ชั่นหินแดง 4 ที่จะปล่อยในปีหน้า มีอะไรใหม่ไปดูกัน" />
<div></div>
</div>
<div>
<div class="detail">

หลังจากที่ Microsoft ได้ปล่อยตัว Windows 10 Fall Creators (Redstone 3) ออกมาให้ผู้ใช้งานได้อัพเดตกันช่วงเดือนตุลาคมที่ผ่านมา ซึ่งหลายคนน่าจะได้อัพเดตไปเป็นที่เรียบร้อยแล้ว บางคนก็ใช้เวลาแป๊บเดียว บ้างก็ใช้เวลานาน แตกต่างกันไป แต่สำหรับผู้เขียนนั้นใช้เวลาอัพเดตไปประมาณ 3 ชม. (รวมทุกขั้นตอน) ก็ทำให้แอบเซ็งเล็กน้อย แต่อย่างไรก็ตามมันก็มีฟังก์ชั่นและฟีเจอร์ใหม่ๆ มาให้เลือกเล่นเยอะเลยถือว่าคุ้มกับที่อดทนรอ

เอาล่ะ อธิบายกันมาเยอะแล้ว สำหรับวันนี้เราจะมาพูดถึง Windows 10 Redstone 4 ที่มีกำหนดเปิดให้อัพเดตกันช่วงราวๆ เดือนมีนาคม - พฤษภาคมปีหน้า กับชื่อที่ไม่เป็นทางการ Windows 10 Redstone 4 โดยทาง Microsoft จะเพิ่มฟังก์ชั่นหรือฟีเจอร์อะไรใหม่ๆ มาเซอร์ไพรส์เราอีกบ้าง เราลองมาดูกันดีกว่า

<hr />

<h2><strong>Windows Shell</strong></h2>
เชื่อว่าหลายคนอาจไม่รู้จัก Windows Shell มันก็คือ<strong> </strong>ส่วนของกราฟฟิคแสดงผลบนหน้าตาการใช้งาน (Graphical user interface) ที่เราเห็นกันทุกๆ วันนั่นแหละ ซึ่งในการอัพเดตครั้งหน้า (Redstone 4) จะมีการปรับเปลี่ยนหลักๆ ในส่วนของ Start menu, ระบบแจ้งเตือน Action Center, ภาพหน้าจอ Lock Screen และแถบ Taskbar โดยบางส่วนก็จะนำ Fluent Design reveal effects ที่เราเห็นกันใน Fall Creators (Redstone 3) มาใช้กับบางส่วนอีกด้วย

<iframe src="https://www.youtube.com/embed/pT-zok786Yc" width="640" height="360" frameborder="" allowfullscreen="allowfullscreen" data-mce-fragment="1"></iframe>
<sup>วีดีโอแสดงการทำงานของฟีเจอร์ Fluent Design Reveal Effect บน <strong>"Windows 10 Fall Creators"</strong></sup>
<ul>
 	<li>ปรับเปลี่ยนเอฟเฟคของ Fluent Design Reveal ให้ดูนุ่มนวลมากยิ่งขึ้น</li>
 	<li>Start menu ในส่วนของ tiles และ apps list จะใช้เอฟเฟคของ Fluent Design Reveal</li>
 	<li>เลือกเปลี่ยนสีตัวอักษรต่างๆ ใน Action Center เช่น clear all, expand, collapse และ see more ได้ตามต้องการ</li>
 	<li>ใช้สองนิ้วปัดไปด้านข้าง เพื่อลบข้อความแจ้งเตือน (Notifications) บน Action Center</li>
 	<li>ภาพหน้าจอ Lock Screen จะเปลี่ยนตามบัญชีผู้ใช้งาน</li>
 	<li>ปฏิทินสามารถเลือนออกมาจากแถบ Taskbar ด้วยฟีเจอร์ Reveal Effect</li>
 	<li>รายชื่อผู้ติดต่อที่เราปักหมุดไว้บนแถบ Taskbar จะแสดงแอพที่สามารถเปิดใช้งานได้</li>
</ul>
<h2><strong>Cortana</strong></h2>
Cortana หรือ AI (Artificial intelligence) ผู้ช่วยส่วนตัวอัจฉริยะ ที่มีอยู่บน Windows 10 ทุกเครื่อง จะเพิ่มฟีเจอร์เข้ามาใหม่ ในส่วนการรวบรวมและนำเสนอคอนเทนท์ที่มีประโยชน์ต่อผู้ใช้
<ul>
 	<li>Cortana จะคอยรวบรวมคอนเทนท์ต่างๆ ที่เกี่ยวกับผู้ใช้ แล้วนำไปใส่ไว้ใน Collections App และแสดงให้เห็น เมื่อเราเรียกใช้งานเว็บเบราว์เซอร์ Microsoft Edge</li>
 	<li>เนื้อหาคอนเทนท์ต่างๆ จาก Cortana จะเสนอผ่านทาง Action Center</li>
</ul>
<h2><strong>Settings</strong></h2>
Settings หรือเมนูการตั้งค่าส่วนต่างๆ ในเวอร์ชั่นใหม่นี้ ก็จะถูกปรับเปลี่ยนในส่วนของ Startup apps (ตั้งค่าการใช้งานโปรแกรมเมื่อเปิด Windows) และ Ease of Access อีกทั้งยังได้เพิ่ม Colorwheel ให้ผู้ใช้งานได้ปรับแต่งได้อย่างอิสระอีกด้วย
<ul>
 	<li>เลือก เปิด - ปิด โปรแกรมและแอพพลิเคชั่นเมื่อเริ่มระบบปฏิบัติการ Windows (Startup apps) ได้ในเมนู Settings (จากปกติที่ต้องปรับใน Task Manager เพียงอย่างเดียว)</li>
 	<li>เพิ่มวงล้อสี (Colorwheel) ให้ผู้ใช้ได้เลือกปรับสีในส่วนของ Ease of Access</li>
 	<li>มีวงล้อสี (Colorwheel) ให้ผู้ใช้ปรับแต่งใกล้ๆ กับ Ease of Access</li>
 	<li>จัดหมวดหมู่ใหม่ใน Ease of Access ให้เหมาะสมและเรียกใช้งานง่ายมากยิ่งขึ้น</li>
</ul>
ฟีเจอร์และฟังก์ชั่นหลักๆ ที่กล่าวถึงนี้เป็นส่วนหนึ่งที่ทาง Microsoft จะอัพเดตมาพร้อมกับ Windows 10 Redstone 4 เท่านั้น ยังไม่รวมถึงรายละเอียดปลีกย่อยต่างๆ และรายละเอียดแก้ไขปัญหาระบบนะ คาดว่าน่าจะมีการเพิ่มฟีเจอร์เข้ามาอีกเยอะเลย อย่างไรคงต้องติดตามข่าวคราวกันอีกทีนะครับ

<strong>ที่มา : </strong><a href="https://www.windowscentral.com/windows-10-redstone-4-changelog" target="_blank" rel="nofollow noopener">www.windowscentral.com</a> l <a href="https://news.thaiware.com/11748.html">THAIWARE</a></div>
</div>