<a href="http://eau-eastern.asia/ict/wp-content/uploads/2016/07/2016-07-06.png"><img class="wp-image-32 alignleft" src="http://eau-eastern.asia/ict/wp-content/uploads/2016/07/2016-07-06.png" alt="2016-07-06" width="147" height="140" /></a>

ในข้อตกลงการใช้บริการ Google แจ้งว่าจะมีการเก็บบันทึกประวัติการใช้งานเพื่อนำไปปรับปรุงการให้บริการหรือนำไปใช้เพื่อการโฆษณา ตัวอย่างข้อมูลที่เก็บ เช่น ประวัติการค้นหาหรือการเข้าชมเว็บไซต์ เพื่อใช้วิเคราะห์ความสนใจของผู้ใช้และแสดงผลการค้นหาให้ตรงตามความต้องการ (<a href="https://privacy.google.com/data-we-collect.html">https://privacy.google.com/data-we-collect.html</a>)

ก่อนหน้านี้ Google เคยเปิดหน้าเว็บไซต์ให้ผู้ใช้สามารถเข้าไปตรวจสอบได้ว่าข้อมูลใดบ้างที่ถูกเก็บบันทึกไว้ แต่ล่าสุดเมื่อปลายเดือนมิถุนายน 2559 ได้มีการปรับปรุงหน้าเว็บไซต์นี้อีกครั้งเพื่อให้สามารถเข้าดูข้อมูลได้ง่ายขึ้น โดยผู้ใช้สามารถล็อกอินเข้าบัญชี Google แล้วไปที่หน้า My Activity (<a href="https://myactivity.google.com/myactivity">https://myactivity.google.com/myactivity</a>) เพื่อตรวจสอบประวัติการใช้งาน โดยสามารถลบข้อมูลประวัติที่ไม่ต้องการให้ถูกบันทึกได้

สำหรับผู้ใช้ที่ต้องการความเป็นส่วนตัว อาจตั้งค่าให้ Google หยุดการเก็บบันทึกข้อมูลการใช้งานบางอย่าง เช่น การค้นหาด้วยเสียง สถานที่ที่เคยเดินทางไป เป็นต้น ซึ่งสามารถตั้งค่าได้จากหน้าเว็บไซต์นี้เช่นกัน

นอกจากการตั้งค่าการเก็บบันทึกข้อมูลการใช้งาน ผู้ใช้ยังสามารถตรวจสอบและตั้งค่าความเป็นส่วนตัวอื่น ๆ เช่น การค้นหาบัญชีผู้ใช้จากหมายเลขโทรศัพท์ ได้จากหน้า Privacy Checkup (<a href="https://myaccount.google.com/privacycheckup/">https://myaccount.google.com/privacycheckup/</a>)

<strong>ที่มา:</strong> <a href="http://thcert.co/toDIKj">Life Hacker</a> | <strong>ThaiCERT</strong>