ถึงแม้ว่า Biometric อย่างระบบสแกนใบหน้าหรือลายนิ้วมือจะเริ่มถูกใช้งานอย่างแพร่หลายมากขึ้น แต่รหัสผ่านยังคงเป็นกลไกการปกป้องข้อมูลและอุปกรณ์อันดับหนึ่งในปัจจุบันอยู่ดี McAfee ผู้ให้บริการโซลูชันด้านความมั่นคงปลอดภัยแบบบูรณาการจึงได้ออกมาให้คำแนะนำการตั้งค่ารหัสผ่านอย่างมั่นคงปลอดภัยล่าสุดจำนวน 5 ข้อ ดังต่อไปนี้
<figure class="wp-block-image"><img class="wp-image-51791 tie-appear aligncenter" src="https://www.techtalkthai.com/wp-content/uploads/2018/12/ttt_password_123456-garagestock-600x313.jpg" sizes="(max-width: 600px) 100vw, 600px" srcset="https://www.techtalkthai.com/wp-content/uploads/2018/12/ttt_password_123456-garagestock-600x313.jpg 600w, https://www.techtalkthai.com/wp-content/uploads/2018/12/ttt_password_123456-garagestock-300x156.jpg 300w, https://www.techtalkthai.com/wp-content/uploads/2018/12/ttt_password_123456-garagestock-768x400.jpg 768w, https://www.techtalkthai.com/wp-content/uploads/2018/12/ttt_password_123456-garagestock.jpg 800w" alt="" /><figcaption style="padding-left: 180px;"> Credit: garagestock/ShutterStock.com</figcaption></figure>
<h4><strong>1. จำไว้เสมอว่า ยิ่งง่ายยิ่งอันตราย</strong></h4>
หลายการสำรวจระบุว่า รหัสผ่านที่ได้รับความนิยมมากที่สุดในปัจจุบัน คือ “1234567” และ “password” ซึ่งเรียกว่าเป็นรหัสผ่านพื้นฐานที่ง่ายที่สุด รหัสผ่านที่แข็งแกร่งจำเป็นต้องมีความซับซ้อนและความยาวเพื่อให้การคาดเดาทำได้ยากและเสียเวลาแคร็กนาน แนะนำว่ารหัสผ่านควรมีความยาวไม่ต่ำกว่า 12 ตัวอักษณและประกอบด้วยตัวเลข ตัวพิมพ์เล็ก ตัวพิมพ์ใหญ่ และอักขระ อาจลองแทนตัวเลขและตัวอักษรด้วยอักขระก็ได้ เช่น แทน “0” ด้วย “O” แทน “a” ด้วย “@“ เป็นต้น
<h4><strong>2. อย่าให้รหัสผ่านสื่อถึงตัวตนของคุณ</strong></h4>
หลีกเลี่ยงการเอาข้อมูลส่วนบุคคล เช่น ชื่อ ที่อยู่ เบอร์โทร หรือชื่อสัตว์เลี้ยงมาตั้งเป็นรหัสผ่าน เพราะแฮ็กเกอร์สามารถหาข้อมูลเหล่านี้ได้ไม่ยากนัก ถ้าต้องการนำคำภาษาอังกฤษมาใช้ แนะนำให้ใช้เป็นกลุ่มคำ เช่น iLoveBooksOnCrime หรืออาจจะเพิ่มความยากด้วยการแทนที่อักษรและตัวเลขด้วยอักขระก็ได้ เช่น 1L0VEBook$oNcRIM3! ที่สำคัญคือห้ามแชร์รหัสผ่านแก่คนอื่นโดยเด็ดขาด
<h4><strong>3. อย่าให้รหัสผ่านซ้ำ</strong></h4>
ถ้าใช้รหัสผ่านซ้ำและแฮ็กเกอร์สามารถคาดเดารหัสผ่านจากบัญชีใดบัญชีหนึ่งของคุณได้ เขาอาจจะสามารถเข้าถึงบัญชีที่เหลือของคุณได้ทันที โดยเฉพาะอย่างยิ่งในปัจจุบันที่มีการเผยแพร่รหัสผ่านที่หลุดออกสู่สาธารณะบนโลกออนไลน์อย่างกว้างขวาง แนะนำให้ใช้รหัสผ่านที่แตกต่างกันในแต่ละบริการออนไลน์ หรือใช้ Password Manager เข้ามาช่วยจดจำรหัสผ่าน
<h4><strong>4. ใช้ Password Manager</strong></h4>
ในยุคดิจิทัลที่บริการออนไลน์เข้ามามีบทบาทสำคัญในการดำเนินชีวิต การสร้างและบริหารจัดการรหัสผ่านให้มีความซับซ้อนและไม่ซ้ำกันกลายเป็นเรื่องยาก Password Manager จึงถูกออกแบบมาเพื่อช่วยแก้ปัญหาเหล่านี้ โดยสามารถสร้างรหัสผ่านที่มีความยาวและความซับซ้อนให้แต่ละบริการออนไลน์ และจัดเก็บอย่างมั่นคงปลอดภัย นอกจากนี้ แนะนำให้เปิดใช้ Multi-factor Authentication เช่น ใบหน้า ลายนิ้วมือ หรือ SMS ควบคู่ไปด้วย
<h4><strong>5. เพิ่มความมั่นคงปลอดภัยให้แก่คอมพิวเตอร์ของคุณ</strong></h4>
เพื่อเพิ่มความมั่นคงปลอดภัยแก่ข้อมูลและอุปกรณ์ของคุณไปอีกขั้น แนะนำให้ติดตั้งซอฟต์แวร์รักษาความมั่นคงปลอดภัย เช่น Personal Firewall และ Anti-malware ลงบนอุปกรณ์ของคุณด้วย

<strong>ที่มา:</strong><em> <a href="https://securingtomorrow.mcafee.com/consumer/consumer-threat-notices/tips-for-creating-passwords/">https://securingtomorrow.mcafee.com/consumer/consumer-threat-notices/tips-for-creating-passwords/</a>, <a href="https://www.techtalkthai.com/5-tips-for-creating-strong-passwords-by-mcafee/?fbclid=IwAR0CvyILOHlC-QpS0jwUYvz6c8dV_LorE8gx2b-eIl5g4CNEsowrEVxej3M">https://www.techtalkthai.com</a></em>