มีรายงานจาก Bleeping Computer ที่ได้รายงานการค้นพบถึง <strong>Ransomware ตัวใหม่ชื่อว่า "Thanatos"</strong> ซึ่งถูกค้นพบโดยผู้เชี่ยวชาญด้านความปลอดภัยจาก MalwareHunter Team

Thanatos มีหลักการทำงานที่คล้ายกับ Ransomware อื่นๆ คือ การสร้างไฟล์ที่เข้ารหัสบนคอมพิวเตอร์ที่ติดมัลแวร์นี้ และเรียกร้องให้ผู้ใช้จ่ายค่าไถ่เป็นเงิน Bitcoin Cash เพื่อปลดล็อกไฟล์ได้ โดยในกรณีของ <strong>Thanatos นั้นหลังจากที่คอมพิวเตอร์ติดมัลแวร์แล้ว ไฟล์ที่ถูกเข้ารหัสทั้งหมดจะเปลี่ยนเป็นนามสกุลเป็น .THANATOS และเมื่อผู้ใช้พยายามจะเปิดไฟล์ก็จะมีโน๊ตปรากฏขึ้นมาบอกว่าให้จ่ายเงินเป็น Bitcoin หรือ Etherum จำนวนหนึ่งเพื่อถอดรหัสไฟล์</strong>

<img title="ระวัง!! Thanatos มัลแวร์เรียกค่าไถ่ตัวใหม่ล่าสุด ที่กำลังเริ่มแพร่ระบาด" src="https://news.thaiware.com/upload_misc/news/2018_03/728/12739_18030514175083_247408.jpg" alt="ระวัง!! Thanatos มัลแวร์เรียกค่าไถ่ตัวใหม่ล่าสุด ที่กำลังเริ่มแพร่ระบาด" />

อย่างไรก็ตาม ผู้เชี่ยวชาญได้ระบุว่ามีความเป็นไปได้ที่จะใช้วิธี Brute Force เพื่อค้นหารหัส และผู้ใช้ไม่ควรจ่ายค่าไถ่ให้กับแฮกเกอร์ แต่ควรติดต่อไปยังบริษัทรักษาความปลอดภัยในโลกไซเบอร์เพื่อขอความช่วยเหลือ เพราะแฮกเกอร์อาจจะไม่ส่งรหัสสำหรับถอดรหัสข้อมูลของคุณให้จริง
<div></div>
Bleeping Computer ยังมีคำแนะนำถึงสิ่งที่คุณสามารถทำได้เพื่อปกป้องข้อมูลของคุณ เช่น การติดตั้งซอฟต์แวร์รักษาความปลอดภัยที่มีการป้องกัน Ransomware ซึ่งรวมถึงอัลกอริทึมการตรวจจับพฤติกรรมต่างๆ ด้วย, การสำรองข้อมูลของคุณอย่างสม่ำเสมอ, อัพเดทระบบปฏิับติการให้เป็นเวอร์ชันล่าสุด และอย่าใช้รหัสผ่านซ้ำๆ กันในหลายบัญชี


<strong>ที่มา : </strong><a href="https://www.digitaltrends.com/computing/thanatos-ransomware-bitcoin-cash/" target="_blank" rel="nofollow noopener">www.digitaltrends.com</a> , <a href="https://www.bleepingcomputer.com/news/security/thanatos-ransomware-is-first-to-use-bitcoin-cash-messes-up-encryption/" target="_blank" rel="nofollow noopener">www.bleepingcomputer.com</a> , <a href="https://twitter.com/BleepinComputer/status/968183397200822272" target="_blank" rel="nofollow noopener">twitter.com</a>
<div></div>
<div class="spacer"></div>