<h1><span class="headnews"><strong><span style="font-size: medium;">ระวัง พบการโจมตีเรียกค่าไถ่ยึดเว็บไซต์ที่ใช้ฐานข้อมูล MySQL</span></strong></span></h1>
บริษัท GuardiCore แจ้งเตือนการโจมตีเรียกค่าไถ่เว็บไซต์ที่ใช้งานฐานข้อมูล MySQL โดยในการโจมตี ผู้ประสงค์ร้ายจะสแกนหาเซิร์ฟเวอร์ที่เปิดพอร์ต MySQL ให้สามารถเชื่อมต่อได้จากอินเทอร์เน็ต จากนั้นจะพยายามล็อกอินโดยเดารหัสผ่านฐานข้อมูล หากสามารถเชื่อมต่อได้สำเร็จจะ dump ฐานข้อมูลออกมา ลบข้อมูลเดิมทิ้ง แล้วเรียกร้องให้ผู้ดูแลระบบจ่ายเงิน 0.2 Bitcoin (ประมาณ 8,000 บาท) เพื่อที่จะได้ฐานข้อมูลกลับคืน

การโจมตีฐานข้อมูลเรียกค่าไถ่เคยเกิดขึ้นมาก่อนหน้านี้หลายครั้งแล้ว ในการป้องกัน ผู้ดูแลระบบไม่ควรเปิดให้สามารถล็อกอินเข้าจัดการฐานข้อมูลได้จากอินเทอร์เน็ต ไม่ใช้บัญชี root ไม่ตั้งรหัสผ่านที่สามารถคาดเดาได้ง่าย และควรตั้งค่าให้มีการสำรองฐานข้อมูลอย่างสม่ำเสมอ

<strong>ที่มา:</strong> <a href="http://thcert.co/txDaYd">Bleeping Computer</a> l <a href="http://thcert.co/dEC5Cw">GuardiCore</a> l<a href="https://www.thaicert.or.th/newsbite/2017-02-27-02.html#2017-02-27-02"> ThaiCERT</a>