<div class="node-image"><img src="https://www.blognone.com/sites/default/files/styles/thumbnail/public/topics-images/vmware.png?itok=uMF_8RpI" alt="Node Thumbnail" /></div>
<div class="node-content">
<div class="field field-name-body field-type-text-with-summary field-label-hidden">
<div class="field-items">
<div class="field-item even">

VMware ประกาศความร่วมมือกับ Google Cloud โดยองค์กรที่รันงานใน VMware vSphere ภายในระบบ on-premise ของตัวเองอยู่แล้ว สามารถย้ายงานไปรันบน Google Cloud Platform (GCP) ได้ทันที

ความร่วมมือนี้ไม่ใช่เรื่องน่าแปลกใจนัก เพราะ <a href="https://www.blognone.com/node/95098">VMware มีความร่วมมือแบบเดียวกันกับ AWS ตั้งแต่ปี 2016</a> และเมื่อต้นปีนี้ก็<a href="https://www.blognone.com/node/109457">ประกาศทำ Azure VMware Solutions กับฝั่งไมโครซอฟท์</a>

แต่สิ่งที่น่าสนใจคือ โซลูชันของ VMware บน GCP รอบนี้ VMware ไม่ได้ทำเอง แต่ใช้พาร์ทเนอร์คือบริษัท CloudSimple เป็นผู้พัฒนาโซลูชันให้ โดยฝั่งกูเกิลเป็นผู้ให้บริการซัพพอร์ตขั้นต้น

โซลูชันนี้เปิดให้ระบบงานของ VMware Cloud Foundation (ชื่อเรียกรวมๆ ของชุด vSphere, NSX, vSAN) ย้ายไปรันบน GCP โดยยังคงฟีเจอร์เดิมของฝั่ง VMware ทั้งหมดเอาไว้

<strong>ที่มา</strong> : <a href="https://www.vmware.com/company/news/releases/vmw-newsfeed.Google-Cloud-and-VMware-Extend-Strategic-Partnership.1893625.html?src=so_5a314d05ddb83&amp;cid=70134000001SkJd">VMware</a>, <a href="https://cloud.google.com/blog/topics/partners/vmware-cloud-foundation-comes-to-google-cloud">Google Cloud</a>

<img src="https://www.blognone.com/sites/default/files/externals/ed52936dd41e1b7c5d1acd5b90768ffc.jpg" alt="No Description" />

</div>
</div>
</div>
</div>