&nbsp;

<span class="headnews"><strong><span style="font-size: medium;">Malwarebytes เผยรายงานสถิติมัลแวร์ พบส่วนใหญ่เป็นมัลแวร์เรียกค่าไถ่ ครึ่งปีมีการโจมตีกว่า 1 พันล้านครั้ง</span></strong></span>

บริษัทพัฒนาโปรแกรมแอนติไวรัส Malwarebytes เผยแพร่รายงานแนวโน้มการโจมตีทางไซเบอร์ในช่วงเดือนมิถุนายนถึงพฤศจิกายน 2559 โดยเก็บข้อมูลจากเครื่องคอมพิวเตอร์และโทรศัพท์มือถือที่ติดตั้งโปรแกรม Malwarebytes มากกว่า 200 ประเทศทั่วโลก โดยพบข้อมูลที่น่าสนใจดังนี้
<ul>
 	<li>ภายใน 6 เดือน ตรวจพบการโจมตีจากมัลแวร์เกือบ 1 พันล้านครั้ง</li>
 	<li>การโจมตีด้วยมัลแวร์เรียกค่าไถ่ยังคงถูกพบอย่างแพร่หลาย มีการแพร่กระจายเกือบ 400 สายพันธุ์ในช่วงไตรมาสที่ 4 ของปี 2559</li>
 	<li>ในขณะที่โดยรวมพบการโจมตีจากมัลแวร์เรียกค่าไถ่เป็นจำนวนมาก แต่ในบางช่วงเวลาตรวจพบการโจมตีจากมัลแวร์ประเภท Ad fraud (แสดงโฆษณาหลอกลวง) มากกว่า ส่วนใหญ่ที่พบเป็นมัลแวร์สายพันธุ์ Kovter ซึ่งแพร่กระจายในประเทศสหรัฐฯ เป็นหลัก (68.64%)</li>
 	<li>พบบอตเน็ตแพร่กระจายเพิ่มขึ้นในเอเชียและยุโรป ตัวอย่างสายพันธุ์ที่เพิ่มขึ้นอย่างเห็นได้ชัด เช่น สายพันธุ์ Kelihos เพิ่มเกือบ 9 เท่าในเดือนตุลาคม นอกจากนี้ยังพบการแพร่กระจายบอตเน็ตไปยังอุปกรณ์ IoT ต่าง ๆ เพื่อใช้เป็นเครื่องมือในการโจมตีประเภท DDoS</li>
 	<li>ประเทศที่พบการแพร่กระจายของมัลแวร์บนระบบปฏิบัติการ Android มากที่สุดคือ สหรัฐอเมริกา ในขณะที่ประเทศที่กำลังพัฒนาอย่าง บราซิล อินโดนีเซีย ฟิลิปปินส์ อยู่ใน 10 อันดับแรกเช่นกัน ซึ่งคาดว่าสาเหตุมาจากความนิยมการใช้งานแหล่งดาวน์โหลดแอปพลิเคชันนอก Google Play</li>
</ul>
สำหรับผู้ที่สนใจสามารถศึกษาข้อมูลจากรายงานฉบับเต็ม

<strong>ที่มา:</strong> <a href="http://thcert.co/0dpkLq">Help Net Security</a> l <a href="http://thcert.co/oUfhZF">Malwarebytes</a> l <a href="https://www.thaicert.or.th/newsbite/2017-02-02-02.html#2017-02-02-02">ThaiCERT</a>