เมื่อต้นสัปดาห์ ทาง <strong>Emsisoft</strong> ได้ปล่อย<a href="http://bit.ly/2HLqkd6" target="_blank" rel="noopener">ตัวปลดการเข้ารหัสของแรนซั่มแวร์</a>ที่ชื่อ <strong>JSWorm 2.0</strong> ออกมา เพื่อเปิดโอกาสให้เหยื่อที่โดนโจมตีสามารถปลดล็อกไฟล์กลับมาได้ฟรี ซึ่งถ้าเครื่องของคุณกำลังติดเชื้อ JSWorm 2.0 อยู่ ก็ไม่ต้องจ่ายค่าไถ่อีกต่อไป

แม้จะยังไม่ทราบแน่ชัดเกี่ยวกับวิธีการแพร่ระบาดของแรนซั่มแวร์ JSWorm 2.0 แต่ก็พบเหยื่อกระจายอยู่หลายภูมิภาคทั่วโลกไม่ว่าจะเป็นแอฟริกาใต้, อิตาลี, ฝรั่งเศส, ตุรกี, อิหร่าน, เวียดนาม, เยอรมัน, บราซิล, อาเจนติน่า, และสหรัฐอเมริกา

ซึ่งเมื่อติดเชื้อแล้ว <strong>JSWorm 2.0</strong> จะเข้ารหัสไฟล์คอมพิวเตอร์ แล้วใส่สกุลไฟล์ใหม่ให้เป็น .JSWORM หรือ .JURASIK ตัวอย่างเช่น ถ้าไฟล์ชื่อ test.jpg ถูกเข้ารหัสแล้ว ก็จะถูกเปลี่ยนชื่อเป็น test.jpg.JSWORM สำหรับการใช้ทูลนี้ปลดล็อกไฟล์แทนการจ่ายค่าไถ่นั้น จำเป็นต้องมีข้อความเรียกค่าไถ่เก็บไว้อยู่

<img class="aligncenter size-full wp-image-14633 td-animation-stack-type0-1" src="https://www.enterpriseitpro.net/wp-content/uploads/2019/05/encrypted-files.jpg" sizes="(max-width: 680px) 100vw, 680px" srcset="https://www.enterpriseitpro.net/wp-content/uploads/2019/05/encrypted-files.jpg 680w, https://www.enterpriseitpro.net/wp-content/uploads/2019/05/encrypted-files-300x162.jpg 300w, https://www.enterpriseitpro.net/wp-content/uploads/2019/05/encrypted-files-640x345.jpg 640w" alt="" width="680" height="367" />

ข้อความดังกล่าวแสดงขึ้นตอนที่ติดเชื้อครั้งแรก ใช้ชื่อไฟล์ว่า JSWORM-DECRYPT.txtเก็บไว้ในแต่ละโฟลเดอร์ที่โดนหางเลข รวมทั้งบนเดสก์ท็อป จากนั้นดาวน์โหลดไฟล์ของทูลนี้ที่ <a href="http://bit.ly/2HLqkd6" target="_blank" rel="noopener">www.emsisoft.com/decrypter/jsworm-20</a> เพื่อรันในฐานะแอดมินเพื่อเลือกไฟล์โน้ตเรียกค่าไถ่ของโฟลเดอร์ที่ต้องการปลดล็อกต่อไป

<strong>ที่มา : <a href="https://www.bleepingcomputer.com/news/security/jsworm-20-ransomware-decryptor-gets-your-files-back-for-free/" target="_blank" rel="noopener">Bleepingcomputer</a>, <a href="https://www.enterpriseitpro.net/jsworm-2-0-ransomware-decryptor-gets-your-files-back-for-free/?fbclid=IwAR3pz_fJLwlEdDCL36xewPCLCbLH98LVfc-GVDeR-1BuHhqWTiz5lT0yWm4">www.enterpriseitpro.net</a></strong>