<h3>Google Maps เวอร์ชั่นใหม่ไฉไลกว่าเดิม</h3>
<a href="http://eau-eastern.asia/ict/wp-content/uploads/2016/07/28_07_2559_02.jpg"><img class="alignnone size-full wp-image-240" src="http://eau-eastern.asia/ict/wp-content/uploads/2016/07/28_07_2559_02.jpg" alt="28_07_2559_02" width="728" height="389" /></a>

<strong>Google Maps ได้ทำการอัพเดทปรับโฉมแผนที่ </strong><strong>โดยเพิ่มสถานที่ใหม่ๆ ที่น่าสนใจเข้าไปให้สมบูรณ์ยิ่งขึ้น</strong> และลบส่วนที่ไม่สำคัญ หรือส่วนที่ดูยากออกไป เพื่อให้ผู้ใช้งานสามารถดูการจราจร หรือค้นหาสถานที่ที่ต้องการได้ง่ายยิ่งขึ้นกว่าเดิม การปรับรูปแบบใหม่นี้ เน้นการเพิ่มเติมสถานที่ใหม่ๆ จุดสำคัญต่างๆ และยังช่วยให้แผนที่ดูสะอาดตามากยิ่งขึ้น

<strong>โดยพื้นที่ที่ถูกค้นหามากที่สุด จะถูกแสดงให้เห็นเป็นอันดับต้นๆ เพื่อให้ผู้ใช้งานได้ทราบว่าสถานที่ใดน่าสนใจ หรือเป็นที่นิยมของคนทั่วไป </strong>ส่วนการแสดงผลในส่วนขององค์ประกอบอื่นๆ ก็จะใช้สีต่างๆ ในการแบ่ง เช่น เส้นทางใช้สีเหลือง, ส้ม สถานที่ใช้สีเบจ, เทา เป็นต้น เพื่อให้การใช้งานสะดวกและง่ายต่อการค้นหาจุดหมายปลายทางได้ง่ายขึ้น ซึ่งขณะนี้ทั้งระบบ iOS และ Android สามารถใช้งาน Google Maps ในเวอร์ชั่นใหม่นี้ได้แล้ว

<strong>ที่มา: <a href="http://www.theverge.com/2016/7/26/12283806/google-maps-update-cleaner-areas-of-interest" target="_blank" rel="nofollow">theverge</a> l <a href="http://news.thaiware.com/8294.html">thaiware</a></strong>
<div class="spacer"></div>