<h1> พบอุปกรณ์กว่า 10 ล้านเครื่องเปิดพอร์ต Telnet ให้เข้าถึงได้จากเครือข่ายภายนอก เสี่ยงติด Botnet</h1>
บริษัท Rapid7 เผยแพร่รายงาน National Exposure Index แสดงจำนวนอุปกรณ์ในแต่ละประเทศที่เปิดพอร์ตสำคัญให้สามารถเข้าถึงได้จากอินเทอร์เน็ต โดยพบว่าอุปกรณ์ทั่วโลกกว่า 10 ล้านเครื่องเปิดให้เข้าถึงพอร์ต Telnet ได้ ซึ่งมีผลให้เกิดความเสี่ยงที่อุปกรณ์เหล่านี้จะถูกควบคุมเพื่อใช้เป็น Botnet ในการโจมตีต่อไป

นอกจากนี้ ทาง Rapid7 ยังพบว่า อุปกรณ์กว่า 1 ล้านเครื่องทั่วโลกเปิดพอร์ต 445 ซึ่งเป็นบริการ SMB สำหรับแชร์ไฟล์/แชร์อุปกรณ์ในระบบเครือข่าย ให้สามารถเข้าถึงได้จากอินเทอร์เน็ต และยังพบอุปกรณ์กว่า 7.2 ล้านเครื่องเปิดพอร์ต RDP ซึ่งอนุญาตให้ผู้ประสงค์ร้ายเชื่อมต่อเข้ามาควบคุมเครื่องจากระยะไกลได้อีกด้วย

ผู้ที่สนใจ สามารถดูรายละเอียดประเทศที่มีความเสี่ยงเปิดพอร์ตให้สามารถเข้าถึงได้จากอินเทอร์เน็ต รวมถึงดาวนโหลดรายงานฉบับเต็ม ได้จากเว็บไซต์ของ Rapid7 (<a href="https://www.rapid7.com/data/national-exposure/2017.html">https://www.rapid7.com/data/national-exposure/2017.html</a>)

<strong>ที่มา:</strong> <a href="http://thcert.co/QDhYzQ">Bleeping Computer</a> l <a href="https://www.thaicert.or.th/newsbite/2017-06-19-01.html#2017-06-19-01">ThaiCERT</a>