เผื่อว่าคุณยังไม่รู้เรื่องนี้ ตัวแอป Google Hangouts นั้นกำลังจะหายไป และถ้าหากว่าคุณไม่รู้ว่าจะทำยังไงดี คุณคงต้องหาแอปใหม่มาแทนตัวเก่า และอาจจะเป็น <a href="https://www.theverge.com/2017/3/9/14864552/google-hangouts-chat-update-announced-slack-group-messaging-video">Hangouts Chat และ Hangouts Meet</a> ที่ดูหน้าตาสวยงามกว่าเดิม ซึ่งทาง Google ก็เริ่มมีสัญญาณมาแล้วว่าการเปลี่ยนแปลงกำลังจะเกิดขึ้นแล้ว

ตามหัวข้อข่าวเลย เดือนตุลาคมนี้จะเริ่มต้นแล้ว โดยตาม<a href="https://gsuiteupdates.googleblog.com/2019/01/upcoming-hangouts-service-consolidation.html">บล็อคโพสอย่างเป็นทางการ</a>ของ Google คือจะเริ่มถอดแอป Hangouts ตัวดั้งเดิมออกจาก G Suite customer แล้วในตุลาคมนี้ (คือบริษัทที่มีการจ่ายเงินเพื่อใช้ Google Apps) ซึ่งคงจะเป็นช่วงเวลาแรกที่น่าจะได้ยินเสียงบ่นของผู้ใช้งานที่ถูกบีบให้ย้าย ถึงแม้ว่าจะเป็นกลุ่ม G Suite customer เพียงเท่านั้นก็ตาม

อย่างไรก็ดี Google ไม่ได้ถึงกับทิ้ง Hangouts ไปทันทีเลยสักทีเดียว โดยผู้ใช้งานทั่วไปยังสามารถใช้งานได้จนกระทั่งกลุ่ม G Suite customer นั้นมีความสะดวกในการใช้งาน Hangouts Chat และ Hangouts Meet แล้ว ดังนั้นจึงดูเหมือนว่าผู้ใช้ทั่วไปคงไม่ต้องมีความกังวลอะไรเกี่ยวกับสิ่งนี้ไปอีกสักพักนึง และตามข่าวที่มีออกมาก่อนหน้านี้ <a href="https://www.theverge.com/2018/11/30/18120199/google-hangouts-consumers-2020-chat-app-shut-down">แอป Hangouts สำหรับผู้ใช้ทั่วไปน่าจะยังอยู่จนถึงปีหน้า</a>

Hangouts นั้นไม่ได้เป็นเพียงแอปแชทของ Google ตัวเดียวที่ถูกถอดออกไป ยังมี<a href="https://www.theverge.com/2018/12/5/18127540/google-kills-allo-end-date">อีกตัวคือ Allo</a> ซึ่งเป็นแอปแชททดสอบภายในด้วยเช่นกัน เพื่อที่จะทำให้<a href="https://www.theverge.com/2018/4/19/17252486/google-android-messages-chat-rcs-anil-sabharwal-imessage-texting">มาตรฐานใหม่ที่มีชื่อเรียกว่า Rich Communication Services (RCS)</a> เริ่มมีการใช้งาน ซึ่งตามทฤษฎีแล้วเราจะสามารถใช้งานแอป default SMS ในแบบคล้ายๆ iMessage ได้บนสมาร์ทโฟน Android ทุกตัวเลยทีเดียว ซึ่ง Google เองเริ่ม<a href="https://www.theverge.com/2019/1/14/18181734/rcs-chat-google-fi-international-lte-speeds">นำเอา RCS เข้าไปใน Google Fi</a>แล้วในสัปดาห์ที่่ผ่านมานี้เอง

<strong>Source</strong> : <a href="https://www.theverge.com/2019/1/22/18193303/google-hangouts-end-transition-october-gsuite-chat-meet">https://www.theverge.com/2019/1/22/18193303/google-hangouts-end-transition-october-gsuite-chat-meet</a>

<strong>ที่มา</strong> : <a href="https://www.adpt.news/2019/01/23/the-original-google-hangouts-will-start-disappear-on-this-october/?fbclid=IwAR16CUktQuHqwP3sf3V9HK6ILSqs-TP0fAn4q97TUqZFE0kGjfeBzc0qdFI">www.adpt.news</a>