ตลอดปี 2015 ที่ผ่านมา หลายบริษัทไอทีชั้นนำได้แสดงให้เห็นถึงความก้าวหน้าทางเทคโนโลยีที่มาพร้อมอุปกรณ์ใหม่ๆ บางอุปกรณ์สามารถนำออกสู่ตลาดและสร้างยอดขายได้อย่างเป็นกอบเป็นกำ บางอุปกรณ์ยังเป็นเพียงต้นแบบ รอวันฉายแสงเจิดจรัสในวงการไอที เทคโนโลยีหลายต่อหลายสิ่งที่เกิดขึ้นในช่วงปีที่ผ่านมาเป็นตัวชี้นำให้เราพอประมาณได้ว่า ในปี 2016 นี้ เทคโนโลยีอะไรบ้างที่จะมาแรงและจะก้าวเข้ามามีบทบาทต่อชีวิตประจำวัน<span id="more-43001"></span>

<strong>1. Oculus Rift จาก Facebook เปิดฉากสู่โลกเสมือนจริง</strong>

<a href="http://eau-eastern.asia/ict/wp-content/uploads/2016/07/2016-07-06new2_1.jpg"><img class="wp-image-47 size-full aligncenter" src="http://eau-eastern.asia/ict/wp-content/uploads/2016/07/2016-07-06new2_1.jpg" alt="2016-07-06new2_1" width="600" height="375" /></a>

<figure id="attachment_43017" class="wp-caption aligncenter"><figcaption class="wp-caption-text">ภาพจาก Google</figcaption></figure>ในช่วงไตรมาสที่ 1 ของปี 2016 น่าจับตามองว่า Facebook จะแสดงความก้าวหน้าของคอมพิวเตอร์สวมศีรษะอย่าง Oculus Rift ให้ทั่วโลกได้เห็นมากน้อยแค่ไหน โดยเฉพาะอย่างยิ่งกับความคาดหวังในการเป็นอุปกรณ์เพื่อการสื่อสารรูปแบบใหม่ที่สามารถให้ประสบการณ์ที่หลากหลาย ให้ภาพเสมือนจริงทั้งการเล่นเกม ดูหนังแบบ 360 องศา การมีส่วนร่วมในด้านการศึกษา การประชุมทางไกล เป็นต้น

<strong style="font-size: 15px; line-height: 1.62em;">2. iPhone จอ 4 นิ้ว จะกลับมา …</strong>

<a style="font-size: 15px; font-weight: 300; line-height: 1.62em;" href="http://eau-eastern.asia/ict/wp-content/uploads/2016/07/2016-07-06new2_2.jpg"><img class="wp-image-48 size-full aligncenter" src="http://eau-eastern.asia/ict/wp-content/uploads/2016/07/2016-07-06new2_2.jpg" alt="2016-07-06new2_2" width="600" height="450" /></a>

<figure id="attachment_43019" class="wp-caption aligncenter"><figcaption class="wp-caption-text">ภาพจาก gadgets.ndtv.com</figcaption></figure>ไม่ใช่ทุกคนที่ชอบ iPhone จอยักษ์ …. ความจริง ! ที่อาจเป็นสิ่งที่ Apple มองเห็น จนเป็นที่มาของกระแสข่าวของการหวนกลับมาพัฒนา iPhone จอ 4 นิ้ว อีกครั้งในปี 2016 ขณะเดียวกัน Ming-Chi Kuo นักวิเคราะห์จาก KGI Securitiesที่มีความแม่นยำในการวิเคราะห์ความเป็นไปได้ในการเปิดตัวอุปกรณ์ของ Apple เชื่อมั่นว่าเดือนมีนาคม ที่กำลังจะมาถึงนี้มีโอกาสที่จะได้เป็น iPhone จอ 4 นิ้ว ที่มาพร้อมกับชิปประมวลผล A9 เช่นเดียวกับ iPhone 6s แต่อาจจะไม่สนับสนุนเทคโนโลยี 3D Touch

<strong>3. Google Project Ara สมาร์ทโฟนถอดประกอบ คล้ายเลโก้</strong>

<a href="http://eau-eastern.asia/ict/wp-content/uploads/2016/07/2016-07-06new2_3.jpg"><img class="alignnone wp-image-49 size-full" src="http://eau-eastern.asia/ict/wp-content/uploads/2016/07/2016-07-06new2_3.jpg" alt="2016-07-06new2_3" width="600" height="314" /></a>

<figure id="attachment_43020" class="wp-caption aligncenter"><figcaption class="wp-caption-text">ภาพจาก upcomingmobilephone.com</figcaption></figure>Google Project Ara เป็นโครงการพัฒนาสมาร์ทโฟนในฝัน ที่นักพัฒนามีความพยายามที่จะให้ผู้ใช้สามารถเลือกชิ้นส่วน จัดสเปคให้กับสมาร์ทโฟนได้ตามที่ต้องการ โครงการที่ว่านี้เกิดเป็นรูปเป็นร่างและมีการแสดงต้นแบบให้เห็นบ้างแล้ว แม้ข่าวคราวในปีที่ผ่านมาจะมีให้เห็นค่อนข้างน้อย แต่ในปี 2016 เราน่าจะได้เห็นความคืบหน้าของโครงการนี้ และแผนการที่จะนำไปสู่การเปิดตลาดสำหรับวางขายต่อไป

<strong>4. “โดรน” สำหรับส่งสินค้า
</strong><strong>
</strong><a href="http://eau-eastern.asia/ict/wp-content/uploads/2016/07/2016-07-06new2_4.jpg"><img class="wp-image-50 size-full aligncenter" src="http://eau-eastern.asia/ict/wp-content/uploads/2016/07/2016-07-06new2_4.jpg" alt="2016-07-06new2_4" width="600" height="353" /></a>

<figure id="attachment_43022" class="wp-caption aligncenter"><figcaption class="wp-caption-text">ภาพจาก buffclue.com</figcaption></figure>พัฒนาการทางด้านเทคโนโลยีทำให้ “โดรน” จากเดิมที่ใช้สำหรับถ่ายภาพหรือบันทึกวีดีโอในมุมสูง ปัจจุบันมันได้กลายเป็นอุปกรณ์ที่ช่วยส่งสินค้าให้ถึงหน้าบ้านได้อย่างรวดเร็ว แบบไม่ต้องกลัวรถติด ซึ่งในปี 2015 ที่ผ่านมา DHL และ Amazon ได้เริ่มใช้โดรนเพื่อการส่งสินค้าขนาดเล็ก และในปี 2016 นี้ เชื่อว่ารูปแบบการส่งสินค้าด้วยโดรนจะได้รับความนิยมมากขึ้นในหลายประเทศ รวมถึงให้ประโยชน์ในด้านอื่นๆ

<strong>5. Microsoft HoloLens สู่มือนักพัฒนาทั่วไป</strong>

<a href="http://eau-eastern.asia/ict/wp-content/uploads/2016/07/2016-07-06new2_5.jpg"><img class="wp-image-51 size-full aligncenter" src="http://eau-eastern.asia/ict/wp-content/uploads/2016/07/2016-07-06new2_5.jpg" alt="2016-07-06new2_5" width="600" height="331" /></a>

<figure id="attachment_43033" class="wp-caption aligncenter"><figcaption class="wp-caption-text">ภาพจาก extremetech.com</figcaption></figure>เป็นอีกหนึ่งแก็ดเจ็ตสวมใส่ที่น่าติดตามและฮือฮาไม่น้อย สำหรับ Microsoft HoloLens แว่นตาจำลองภาพโฮโลแกรมพร้อมให้ผู้ใช้สามารถควบคุมจัดการได้เพียงปลายนิ้ว ซึ่งในปี 2015 ทาง Microsoft ได้แสดงให้เห็นว่าแว่นตาชนิดนี้สามารถใช้งานได้เสมือนคอมพิวเตอร์ จะเล่นเกม ก็ทำได้ และถูกคาดการณ์ว่า HoloLens รุ่นแรก จะเปิดให้นักพัฒนาทั่วไปได้นำไปทดลองใช้ภายในปี 2016 สนนราคาอยู่ที่ 3,000 ดอลลาร์สหรัฐ ส่วนผู้บริโภคทั่วไปอาจต้องรอจนถึงปี 2017

<strong>6. Apple Watch รุ่นที่สอง
</strong><strong>
</strong><a href="http://eau-eastern.asia/ict/wp-content/uploads/2016/07/2016-07-06new2_6.jpg"><img class="wp-image-55 size-full aligncenter" src="http://eau-eastern.asia/ict/wp-content/uploads/2016/07/2016-07-06new2_6.jpg" alt="2016-07-06new2_6" width="600" height="425" /></a>

<figure id="attachment_43023" class="wp-caption aligncenter"><figcaption class="wp-caption-text">ภาพจาก pocket-lint</figcaption></figure>ครั้งแรกของ Apple กับการพัฒนานาฬิกาอัจฉริยะในนาม Apple Watch ซึ่งต้องถือว่าสามารถดึงดูดกลุ่มสาวก Apple รวมถึงหลายคนที่สนใจให้จับจองเป็นเจ้าของกันได้ไม่ยาก นับตั้งแต่วางขายครั้งแรกเมื่อเดือนมีนาคม ปี 2015 จนกระทั่งวันเวลาผ่านมาเกือบ 1 ปีเต็ม จึงใกล้ถึงเวลาที่ Apple เตรียมต่อยอดด้วย Apple Watch รุ่นที่สอง โดยเว็บไซต์ 9to5Mac คาดการณ์ว่า ในรุ่นใหม่จะมีกล้องที่สามารถใช้ Face-Time ได้ มีเซนเซอร์ชนิดใหม่ๆ ขึ้นมา พร้อมการทำงานได้แบบไม่จำเป็นต้องพึ่งพา iPhone และน่าจะเปิดตัวในเดือนมีนาคม ปี 2016

<strong>7. ต้องมาได้แล้วล่ะ…. Microsoft Surface Phone</strong>

<a href="http://eau-eastern.asia/ict/wp-content/uploads/2016/07/2016-07-06new2_7.jpg"><img class="wp-image-52 size-full aligncenter" src="http://eau-eastern.asia/ict/wp-content/uploads/2016/07/2016-07-06new2_7.jpg" alt="2016-07-06new2_7" width="600" height="339" /></a>

<figure id="attachment_43025" class="wp-caption aligncenter"><figcaption class="wp-caption-text">คอนเซปต์ Surface Phone ภาพจาก tiptechnews.com</figcaption></figure>การใช้ Windows 10 เป็นพลังขับเคลื่อนให้กับ Lumia 950 และ 950 XL ยังไม่อาจการันตีได้ว่าสมาร์ทโฟนรุ่นล่าสุดจาก Microsoft จะสามารถก้าวขึ้นมาชิงส่วนแบ่งการตลาดมาจาก iOS และ Android ได้มากขึ้น อย่างไรก็ตามหากแบรนด์ Lumia ไม่สามารถเข็นให้เกิดความสำเร็จ ก็อาจถึงเวลาที่เราจะได้เห็น<a href="http://www.aripfan.com/surface-phone-rumors/" target="_blank">“Surface Phone” </a>กันเสียที หลังจากที่มีข่าวคราวมากมายให้ได้ติดตามกันอยู่เรื่อยๆ โดยล่าสุด Chris Capossela หนึ่งในผู้บริหารระดับสูงของ Microsoft ได้สัมภาษณ์ใน Windows Weekly show ซึ่งส่วนหนึ่งของการให้สัมภาษณ์ เขาเล่าว่า ด้วยบรรทัดฐานของ Surface Pro ที่ก่อให้เกิดความสำเร็จให้แก่บริษัท ในภาพของความเป็นทั้งแล็ปท็อปและแท็บเล็ตภายในเครื่องเดียว ซึ่งทำให้ Microsoft เชื่อมั่นว่าด้วยแนวทางและกลยุทธ์ที่ใช้กับ Surface อาจนำมาใช้ได้กับ Surface Phone ด้วย แต่เรื่องของเวลาคือสิ่งที่จำเป็นที่ Microsoft ต้องการทำให้มันเกิดขึ้นจริง

แถมก่อนหน้านี้ Panos Panay หัวหน้าทีมออกแบบ Surface ยังเปรยข้อมูลเป็นนัยด้วยว่า ได้รับไฟเขียวให้พัฒนาSurface Phone แล้ว และจะมีการเปิดอย่างเป็นทางการในกลางปี 2016

<strong>8. รถยนต์จะทำให้เรื่องการขับขี่ เป็นเรื่องที่ง่ายมากขึ้น</strong>

<a href="http://eau-eastern.asia/ict/wp-content/uploads/2016/07/2016-07-06new2_8.jpg"><img class="wp-image-53 aligncenter" src="http://eau-eastern.asia/ict/wp-content/uploads/2016/07/2016-07-06new2_8.jpg" alt="2016-07-06new2_8" width="641" height="446" /></a>

<figure id="attachment_43026" class="wp-caption aligncenter"><figcaption class="wp-caption-text">ต้นแบบรถยนต์ขับเองได้จาก Mercedes-Benz ภาพจาก designboom.com</figcaption></figure>รถยนต์ที่เราขับขี่กันจนคุ้นเคย ในอนาคตอันใกล้นี้เราอาจไม่ต้องคอยจับพวงมาลัย ไม่ต้องแตะเบรค ไม่ต้องเปลี่ยนเกียร์ด้วยตัวเอง เพราะด้วยเทคโนโลยีสมัยใหม่ที่มีความก้าวล้ำได้เข้าสู่อุตสาหกรรมอย่างเต็มตัวแล้วก็ว่าได้ เห็นได้จากบรรดาค่ายรถยนต์ยักษ์จำนวนมากที่เริ่มหันมาเอาดีกับการผสมผสานเทคโนโลยีลงในรถยนต์ เพื่อให้มันมีความสามารถในการ <em><strong>“ขับเองได้”</strong></em> มีสิ่งอำนวยความสะดวกที่ให้ความบันเทิง ช่วยผ่อนคลายคนขับ พร้อมกันนี้พลังงานน้ำมันที่ใช้กันเป็นส่วนใหญ่ในปัจจุบันจะถูกลดการใช้งานลง และหันหน้าเข้าสู่พลังงานทางเลือกอื่นๆ เช่น พลังงานไฟฟ้า หรือไนโตรเจน เป็นต้น

ไม่เพียงแค่ค่ายรถยนต์เท่านั้นที่เริ่มพัฒนารูปแบบใหม่ของรถยนต์ แต่ Google เองยังทำการทดสอบรถยนต์ขับเองได้ของตัวเองด้วย แถม Apple และ Samsung ก็มีทีท่าที่จะโดดร่วมวงในอุตสาหกรรมยานยนต์เช่นเดียวกัน

<strong>9. iPhone 7 การเปลี่ยนแปลงอีกครั้งของสมาร์ทโฟนสุดฮอต</strong>

<a href="http://eau-eastern.asia/ict/wp-content/uploads/2016/07/2016-07-06new2_9.jpg"><img class="size-full wp-image-54 aligncenter" src="http://eau-eastern.asia/ict/wp-content/uploads/2016/07/2016-07-06new2_9.jpg" alt="2016-07-06new2_9" width="600" height="424" /></a>

<figure id="attachment_43028" class="wp-caption aligncenter"><figcaption class="wp-caption-text">คอนเซปต์ iPhone 7 ภาพจาก concept-phones.com</figcaption></figure>ไม่เพียงแค่ iPhone จอ 4 นิ้ว ที่ตกเป็นข่าวจะเปิดตัวในปี 2016 แต่ <strong>“iPhone 7”</strong> ว่าที่สมาร์ทโฟนเครื่องใหม่ของหลายๆ คน (รึเปล่า ?) ถูกคาดหมายเช่นกันว่า<em> “มันมาแน่ๆ”</em> หลังจาก Apple ตัดสินใจเดินตามความต้องการของผู้ใช้สมาร์ทโฟนในตลาด ด้วยการอัพไซส์หน้าจอจากเดิม 4 นิ้ว ขึ้นมาเป็น 4.7 และ 5.5 นิ้ว ตั้งแต่ iPhone 6 ได้สร้างยอดขายและความนิยมอย่างถล่มทลาย ปัจจุบัน iPhone 6s ที่เป็นรุ่นล่าสุดได้เพิ่มเติมเทคโนโลยีมากมายที่ Apple คิดว่ามันจะสะดวกสำหรับคนใช้มากขึ้น

แต่ใน iPhone 7 ที่กำลังจะเปิดตัวในเดือนกันยายน กระแสข่าวมากมายของสื่อต่างประเทศชี้ว่าจะเกิดการเปลี่ยนแปลงดีไซน์ขึ้นอีกครั้ง ไม่ว่าจะเป็นการตัดปุ่มโฮมหรือสแกนลายนิ้วมือทิ้งและหันมาใช้ปุ่มทัชสกรีนบนหน้าจอแทน หรือการตัดพอร์ตต่อหูฟังออกเพื่อทำให้ตัวเครื่องมีความบ๊างบางลงไปอีก ส่วนจะเป็นความจริงแค่ไหน ช่วงนี้คงต้องมโนกันไปพลางๆ ล่ะครับ

<strong>10. เทคโนโลยี “ปัญญาประดิษฐ์” จะฉลาดมากขึ้น</strong>

<a href="http://eau-eastern.asia/ict/wp-content/uploads/2016/07/2016-07-06new2_10.jpg"><img class="size-full wp-image-46 aligncenter" src="http://eau-eastern.asia/ict/wp-content/uploads/2016/07/2016-07-06new2_10.jpg" alt="2016-07-06new2_10" width="600" height="270" /></a>

<figure id="attachment_43029" class="wp-caption aligncenter"><figcaption class="wp-caption-text">ภาพจาก inbenta.com</figcaption></figure>Artificial Intelligence (AI) หรือปัญญาประดิษฐ์ ถือเป็นอนาคตแห่งวงการเทคโนโลยี ด้วยคุณสมบัติที่จะเข้ามาช่วยให้เกิดการปฏิสัมพันธ์ระหว่างมนุษย์และอุปกรณ์ต่างๆ ที่ทันสมัยและชาญฉลาด สามารถเรียนรู้และสนับสนุนกิจกรรมที่มนุษย์ต้องการให้มีความสะดวกมากยิ่งขึ้น แม้ก่อนหน้านี้ Bill Gate มหาเศรษฐีและผู้ก่อตั้ง Microsoft และ Stephen Hawking นักฟิสิกส์ชื่อดังชาวอังกฤษ จะมองว่าปัญญาประดิษฐ์อาจทำให้ในอนาคตมีความฉลาดเหนือกว่ามนุษย์ จนส่งผลให้เกิดภัยคุกคามต่อมนุษยชาติได้

แต่ปัจจุบัน Elon Musk ผู้ก่อตั้ง PayPal , Tesla motors และ Space X ร่วมกับบริษัทยักษ์ใหญ่ด้านเทคโนโลยี ระดมทุน 1 พันล้านดอลลาร์สหรัฐ เปิดบริษัทพัฒนาปัญญาประดิษฐ์ เพื่อสนับสนุนโครงการและเผยแพร่เทคโนโลยีใหม่ๆ ที่ใช้เทคโนโลยีปัญญาประดิษฐ์เป็นพลังในการขับเคลื่อน โดยมุ่งเน้นให้เป็นบริษัทที่ไม่แสวงผลกำไร และให้ประโยชน์กับทุกคน

นอกจากนี้จะเห็นได้ว่าบริษัทอย่าง Google, Facebook หรือแม้กระทั่ง Apple เริ่มให้ความสำคัญกับเทคโนโลยี AI มากขึ้น ดังเห็นได้จากเครื่องมือที่ใกล้ตัวที่สุดอย่าง Siri หรือ Google Now แถมล่าสุดเทคโนโลยีในชื่อ Watson ยังเป็น AI ที่เกิดจากการพัฒนาโดย IBM ที่มีความสามารถและทำงานแทนมนุษย์ได้บ้างแล้ว เช่น การคิดค้นเมนูอาหาร แข่งเกมโชว์ เป็นต้น

ที่มา: <a href="http://www.aripfan.com/">aripfan</a> I COMTODAY