<h1><span class="headnews"><span style="font-size: medium;">Google เปิดเว็บไซต์เกม สอนเด็กๆ ให้เข้าใจเรื่องความปลอดภัยบนโลกออนไลน์</span></span></h1>
Google เปิดเว็บไซต์ Be Internet Awesome โดยประกอบไปด้วยคอร์สเรียนออนไลน์ คลิปวิดีโอ และเกมที่สามารถเล่นได้ผ่านเบราว์เซอร์ โดยมีจุดประสงค์เพื่อส่งเสริมการเรียนรู้เรื่องความปลอดภัยบนโลกออนไลน์ให้กับเด็กอายุ 8-11 ปี

เกมที่เปิดให้เล่นได้ผ่านเว็บไซต์ชื่อเกม Interland โดยมีลักษณะเป็นหมู่เกาะลอยฟ้า ผู้เล่นต้องแก้ไขปริศนาต่างๆ พร้อมเรียนรู้เรื่องความปลอดภัยไปด้วย ตัวอย่างเนื้อหาในเกม เช่น วิธีการตั้งรหัสผ่านให้ปลอดภัย การกลั่นแกล้งบนโลกออนไลน์ ข้อสังเกตการหลอกลวง เป็นต้น อย่างไรก็ตาม ปัจจุบันเนื้อหาบนเว็บไซต์ยังมีเฉพาะภาษาอังกฤษ

ผู้ที่สนใจ สามารถเข้าไปลองเล่นเกมและศึกษาเพิ่มเติมได้ที่เว็บไซต์ <a href="https://beinternetawesome.withgoogle.com/">https://beinternetawesome.withgoogle.com</a>

<strong>ที่มา:</strong> <a href="http://thcert.co/E8G1aM">Help Net Security</a> | <a href="https://www.thaicert.or.th/newsbite/2017-06-15-01.html#2017-06-15-01">ThaiCERT</a>