<div class="spacer"></div>
<div class="detail">

เชื่อว่าหลายๆ คน มักจะชาร์จพวกแก็ดเจ็ตต่างๆ ผ่านพอร์ต USB ของคอมพิวเตอร์กันเป็นประจำอยู่แล้ว อย่างเช่น สมาร์ทโฟน, GoPro, ลำโพงบลูทูธ ฯลฯ ปัญหาก็คือแล้วการชาร์จผ่านพอร์ต USB ของคอมพิวเตอร์จะจ่ายไฟได้ดีขนาดไหน เยอะเท่าเวลาชาร์จผ่านพวกอะแดปเตอร์หรือไม่

การดูไฟของช่อง USB เมนบอร์ดบางรุ่นสามารถดูได้จากไบออส แต่ทิปส์นี้เราจะมาแนะนำการใช้โปรแกรมช่วย นั่นก็คือ โปรแกรม <strong>USBDeview </strong>

โปรแกรม USBDeview เป็นโปรแกรมประเภทฟรีแวร์ขนาดเล็กๆ สามารถใช้งานได้ทันที โดยไม่ต้องติดตั้งโปรแกรม ความสามารถของโปรแกรมนี้ คือ บอกรายละเอียดของพอร์ต USB ในเครื่องคอมพิวเตอร์ หรือโน๊ตบุ๊คของเราได้อย่างละเอียด แม้แต่การใช้งานครั้งล่าสุด รวมไปถึงกำลังไฟที่จ่ายให้กับอุปกรณ์ที่เชื่อมต่ออยู่ด้วย สามารถดาวน์โหลดโปรแกรม USBDeview ได้จากปุ่มด้านล่างนี้เลย
<p style="text-align: center;"><a class="simple-button-plugin" href="https://software.thaiware.com/10231-USBDeview-Download.html" target="_blank" rel="noopener">ดาวน์โหลด USBDeview</a></p>
เราจะได้ไฟล์มาเป็นนามสกุล .zip ให้แตกไฟล์ให้เรียบร้อย เราจะเห็นไฟล์ USBDeview.exe สามารถเปิดใช้งานได้เลยทันที

หน้าตาของโปรแกรมเรียบง่ายมาก พอร์ตที่ถูกใช้งานอยู่จะมีแถบสีเขียวไฮไลต์ให้เราเห็นง่ายๆ

<img title="วิธีตรวจสอบว่าพอร์ต USB บนคอมพิวเตอร์ของเราจ่ายไฟได้แรงขนาดไหน" src="https://tips.thaiware.com/upload_misc/tips/2018_04/728/1034_1804181656241a_14.png" alt="วิธีตรวจสอบว่าพอร์ต USB บนคอมพิวเตอร์ของเราจ่ายไฟได้แรงขนาดไหน" />

ให้เราดับเบิ้ลคลิกไปที่พอร์ตที่เราต้องการดูว่ามันจ่ายไฟเท่าไหร่อยู่ โดยดูได้ที่ช่อง <strong>Power</strong> อย่างในภาพด้านล่างนี้ เป็นพอร์ตที่ผมต่อกับ Gaming Keyboard อยู่ เนื่องจากมีไฟ RGB ด้วย เลยใช้ไฟมากกว่าคีย์บอร์ดปกติพอควร ใช้ถึง 500 mA (0.5A) สังเกตตรงช่อง Last Plug/Unplug Date มีบอกด้วยว่าเชื่อมต่อตั้งแต่เมื่อไหร่ ซึ่งผมเชื่อมต่อมาตั้งแต่วันที่ 21 ธันวาคมปี 2560 ตอนประมาณบ่ายสอง บอกได้ละเอียดทีเดียว

<a class="image-zoomable" href="https://tips.thaiware.com/upload_misc/tips/2018_04/images/1034_18041816592566_14.png" target="_blank" rel="noopener" data-size="862x523"><img title="วิธีตรวจสอบว่าพอร์ต USB บนคอมพิวเตอร์ของเราจ่ายไฟได้แรงขนาดไหน" src="https://tips.thaiware.com/upload_misc/tips/2018_04/728/1034_18041816592566_14.png" alt="วิธีตรวจสอบว่าพอร์ต USB บนคอมพิวเตอร์ของเราจ่ายไฟได้แรงขนาดไหน" /></a>

พอร์ตนี้ต่ออะแดปเตอร์บลูทูธเอาไว้ จะเห็นว่าใช้ไฟน้อยมาก แค่ 100 mA (0.1A) เท่านั้นเอง

<a class="image-zoomable" href="https://tips.thaiware.com/upload_misc/tips/2018_04/images/1034_180418171816O8_14.png" target="_blank" rel="noopener" data-size="862x523"><img title="วิธีตรวจสอบว่าพอร์ต USB บนคอมพิวเตอร์ของเราจ่ายไฟได้แรงขนาดไหน" src="https://tips.thaiware.com/upload_misc/tips/2018_04/728/1034_180418171816O8_14.png" alt="วิธีตรวจสอบว่าพอร์ต USB บนคอมพิวเตอร์ของเราจ่ายไฟได้แรงขนาดไหน" /></a>

<hr />

<strong>ที่มา : <a href="https://tips.thaiware.com/1034.html">THAIWARE</a></strong>

</div>