ล่าสุดทาง Microsoft แห่งประเทศไทย ออกมาประกาศ <strong>รองรับการใช้งานอีเมล์ภาษาไทย</strong> (จากผู้ให้บริการเติร์ทปาร์ตี้) อย่าง "<em><strong> ข่าวไอที@ไทยแวร์.คอม </strong></em>" บนบริการและแอพพลิเคชั่นต่างๆ เช่น Office 365, Outlook 2016, Outlook.com, Exchange Online และ Exchange Online Protection (EOP) แล้วในวันที่ 3 กรกฎาคม 2561
<blockquote>
<h3><strong>ไม่ได้หมายถึงการเปิดให้สมัครอีเมล์ของ Microsoft ด้วยภาษาไทยแต่อย่างใด !</strong></h3>
</blockquote>
ในการประกาศครั้งนี้ เป็นหนึ่งในเป้าหมายของ Microsoft ที่จะส่งเสริมให้การใช้งานอีเมล์ด้วยภาษาท้องถิ่น (Email Address Internationalization หรือ EAI) เป็นไปอย่างทั่วถึง และช่วยให้เทคโนโลยีเข้าถึงผู้คน ด้วยภาษาไทยได้อย่างไร้รอยต่อ ผ่านบริการและแอพพลิเคชั่นของ Microsoft

และนอกจากนี้แล้ว ยังได้เพิ่มฟอนต์มาตรฐาน TH Sarabun New ที่ใช้งานกันในหน่วยราชการ และองค์กรเอกชน ให้เป็นรูปแบบตัวอักษรมาตรฐานสำหรับภาษาไทย ในแพลตฟอร์ม Windows 10 อีกด้วย โดยเริ่มให้บริการในวันที่ 3 กรกฎาคม 61 สำหรับใครที่มีอีเมล์ภาษาไทยอยู่แล้วก็สามารถไปทดลองใช้งานกันได้เลย

<strong>ที่มา : </strong><a href="https://news.microsoft.com/th-th/2018/07/03/thailanguage_emails_th/" target="_blank" rel="nofollow noopener">news.microsoft.com</a>