<h4>ระวัง พบอีเมลฟิชชิง หลอกว่าส่งมาจาก LinkedIn ขอข้อมูล CV เพื่อใช้สมัครงาน</h4>
บริษัท Heimdal Security แจ้งเตือนการแพร่กระจายอีเมลหลอกลวงว่าส่งมาจาก LinkedIn เนื้อหาในอีเมลระบุว่ามีบริษัทสนใจรับเข้าทำงานในตำแหน่งงานที่เปิดรับสมัครด่วน โดยในอีเมลมีลิงก์สำหรับเข้าไปยังเว็บไซต์อัปโหลด CV เพื่อใช้สมัครงาน

<center><img src="https://www.thaicert.or.th/newsbite/img/news/2017-04-20-01.jpg" width="400" /></center>อีเมลลักษณะนี้เป็นอีเมลหลอกลวง จุดประสงค์เพื่อขโมยข้อมูลส่วนตัวที่ระบุใน CV (เช่น ที่อยู่ หมายเลขโทรศัพท์ ประวัติการศึกษา ประวัติการทำงาน) โดยที่อยู่อีเมลของผู้ส่งนั้นไม่ใช่อีเมลของ LinkedIN (@LinkedIn.com) เนื้อหาในอีเมลเป็นการเร่งรีบให้ส่งข้อมูลกลับไปยังผู้รับสมัคร และรูปแบบของอีเมลไม่ใช่ลักษณะของอีเมลปกติที่ส่งมาจาก LinkedIn

เพื่อเป็นการป้องกันไม่ให้ตกเป็นเหยื่อ ผู้ใช้ควรตรวจสอบที่อยู่อีเมลของผู้ส่งทุกครั้ง และหากจะล็อกอินเว็บไซต์ใดๆ ควรพิมพ์ชื่อเว็บไซต์ด้วยตนเองแทนที่จะเป็นการคลิกลิงก์จากอีเมล สำหรับข้อแนะนำในการสังเกตอีเมลหลอกลวงแบบอื่น ๆ สามารถศึกษาเพิ่มเติมจากคลิปวิดีโอของไทยเซิร์ต <a href="https://www.facebook.com/thaicert/videos/663973140417489">https://www.facebook.com/thaicert/videos/663973140417489</a>

<strong>ที่มา:</strong> <a href="http://thcert.co/v30g0b">Help Net Security</a> l <a href="http://thcert.co/pF1ZEc">Heimdal Security</a> l <a href="https://www.thaicert.or.th/newsbite/2017-04-20-01.html#2017-04-20-01">ThaiCERT</a>

&nbsp;