ปกติแล้วเวลาเราพิมพ์ค้นหาข้อมูลจาก Google ผลลัพธ์ที่แสดงนั้น Google จะรวบรวมข้อมูลที่เกี่ยวข้องจากทั่วโลกมาแสดง แต่จากนี้ไป Google จะใช้วิธีการแสดงผลการค้นหาโดยอิงตามประเทศที่เราอยู่แทน ทั้งในบริการ Google search และ Google map เพื่อให้ผู้ค้นหาได้ข้อมูลที่ตรงตามความต้องการให้มากที่สุด ซึ่งแม้ว่าเราจะเปลี่ยนโดเมนของ Google ให้เป็นอีกประเทศหนึ่งแล้วก็ตาม แต่ Google ก็ยังคงแสดงผลลัพธ์เป็นประเทศที่เราอยู่ปัจจุบัน เช่น เมื่อเข้าไปค้นหาข้อมูลใน www.google.com.au แต่ผู้ค้นหายังอยู่ในประเทศไทย ผลลัพธ์จะยังคงแสดงเฉพาะข้อมูลที่เกี่ยวข้องในประเทศไทยเท่านั้น นอกเสียจากเราจะไปอยู่ประเทศออสเตรเลียผลลัพธ์จึงจะแสดงข้อมูลเป็นของประเทศออสเตรเลีย

<img title="Google ปรับการแสดงผลการค้นหาโดยอิงจากพื้นที่ปัจจุบันของผู้ค้นหาเป็นหลัก" src="https://news.thaiware.com/upload_misc/news/2017_10/728/11747_171030131331G2_244598.gif" alt="Google ปรับการแสดงผลการค้นหาโดยอิงจากพื้นที่ปัจจุบันของผู้ค้นหาเป็นหลัก" />

โดยการเปลี่ยนแปลงในครั้งนี้อาจจะแลดูขัดใจสำหรับผู้ที่ต้องการค้นหาข้อมูลจากหลายแหล่งแต่ Google ได้ออกมาบอกว่าในการอัพเดทครั้งนี้ก็เพื่อต้องการมอบประสบการณ์ในการค้นหาข้อมูลให้ตรงกับผู้ใช้ให้มากที่สุด โดยจะแสดงผลลัพธ์ด้วยการอิงจากพื้นที่ของผู้ใช้เป็นหลักนั่นเอง ซึ่งแสดงผลครอบคลุมทั้งบนเว็บมือถือ, แอพพลิเคชั่นของ Google และบนคอมพิวเตอร์

อย่างไรก็ตาม หากผู้ใช้ต้องการค้นหาข้อมูลเฉพาะประเทศที่เราต้องการในขณะที่เราไม่ได้อยู่ในประเทศนั้น ก็สามารถทำได้โดยการเลือกที่เมนู Setting จากนั้นเลือกประเทศที่เราต้องการค้นหาเพื่อตั้งค่าให้เป็นพื้นที่ที่ต้องการให้แสดงข้อมูล โดยชื่อประเทศที่เราตั้งค่าไว้นั้นจะแสดงให้เราเห็นบริเวณด้านล่างมุมซ้ายของหน้าจอเรา

<strong>ที่มา : </strong><a href="https://www.blog.google/products/search/making-search-results-more-local-and-relevant/" target="_blank" rel="nofollow noopener">www.blog.google</a> l <a href="https://news.thaiware.com/11747.html">THAIWARE</a>