Google Chrome เป็นหนึ่งในเว็บเบราว์เซอร์ที่มีผู้ใช้งานกันเป็นจำนวนมากในยุคปัจจุบัน แต่เมื่อใดที่เราใช้งานอินเทอร์เน็ต ท่องเว็บไซต์ต่างๆ เราก็อาจจะพบเจอกับ <strong>ปัญหาเรื่องความเป็นส่วนตัวและความปลอดภัย</strong> อยู่บ่อยๆ ยกตัวอย่างเช่น <strong>ปัญหาจากไวรัสบนอินเทอร์เน็ต</strong> หรือ <strong>ข้อมูลส่วนตัว เช่น ประวัติ หรือ แอคเคาท์ รหัสผ่าน</strong> ที่เราใช้งานอยู่เป็นประจำ <strong>จู่ๆ ก็มีผู้ไม่ประสงค์ดีมาขโมยข้อมูลนำไปใช้งานในทางที่ผิดๆ</strong> ซะอย่างนั้น

เพราะอย่างนั้น เราจะมาแนะนำ 7 เทคนิค <strong>วิธีที่จะทำให้การท่องเว็บของเรานั้นปลอดภัยและเป็นส่วนตัวมากยิ่งขึ้น</strong> ลดการเกิดปัญหาอื่นๆ ตามมาในอนาคต ส่วนวิธีนั้นจะเป็นอย่างไร เราไปดูพร้อมๆ กันเลย

<hr />

<h2>1.หยุดเว็บไซต์ที่ส่องข้อมูลสถานที่ Location ของคุณ</h2>
ในส่วนนี้ บางกรณีก็เป็นผลดีที่จะช่วยเก็บข้อมูลสถานที่ (Location) ของคุณ ไปประมวลผลใช้ในการแนะนำสถานที่หรือนำไปใช้ร่วมกับข้อมูลส่วนอื่นๆ ให้เกิดประโยชน์ แต่บางเว็บไซต์ อาจจะนำข้อมูลของเราไปใช้งานในทางที่ไม่ดีได้

<a class="image-zoomable" href="https://tips.thaiware.com/upload_misc/tips/2017_08/images/582_17082516283902.png" target="_blank" rel="noopener" data-size="800x384"><img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_17082516283902.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" /></a>

เราสามารถเลือก ป้องกันการเข้าถึงข้อมูลสถานที่ของเราได้ <strong>โดยเข้าไปที่ chrome://settings/content/location</strong> จากนั้น"เลือกปิด ให้ขึ้น "Blocked" ดังภาพ เพียงเท่านี้ เว็บไซต์ต่างๆ ก็จะไม่ถามหาการอนุญาตเพื่อเข้าถึง Location ของคุณแล้วครับ

<hr />

<h2>2. ตั้งค่าไม่ให้ติดตาม Do No Track</h2>
รู้ไหมว่าทำไมเราถึงต้องปิดการติดตามจากเว็บไซต์ต่างๆ ? นั่นก็เพราะว่าเว็บไซต์ต่างๆ ที่เราเข้าไปดูมันสามารถติดตามว่าเราค้นหาอะไรสนใจสิ่งไหนอยู่ได้ และมันจะทำการแสดงโฆษณาและสิ่งต่างๆ ที่เราสนใจให้เราได้ดู ในทุกๆ ที่ที่เราเข้าไปนั่นเอง

<a class="image-zoomable" href="https://tips.thaiware.com/upload_misc/tips/2017_08/images/582_17082516415312.png" target="_blank" rel="noopener" data-size="800x329"><img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_17082516415312.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" /></a>

ส่วนวิธีปิด ให้เราเข้าไปที่ <strong>Settings &gt; Advanced &gt; Privacy and Security</strong> จากนั้นให้หาประโยคตามภาพ และ <strong>เลือกเปิดโหมด Do Not Track</strong> เพียงเท่านี้ เว็บไซต์ต่างๆ ก็จะไม่สามารถขออนุญาตติดตาม การใช้งานเว็บไซต์ของคุณได้

วิธีนี้อาจจะป้องกันไม่ได้ 100% แต่ก็ยังดีกว่าปล่อยให้เว็บไซต์ที่คุณไม่ต้องการติดตามไปเรื่อยๆ นั่นเองครับ
<h2></h2>

<hr />

<h2><strong>3. บล็อก ปิดการเข้าถึง ข้อมูล Cookie จาก 3<sup>rd</sup>-Party</strong></h2>
ในส่วนนี้ก็เก็บข้อมูลสำหรับไปใช้ในการโฆษณาอีกเช่นกัน ถึงแม้ว่า การร้องขอการเข้าถึงข้อมูล Cookie บนเครื่องของคุณจากเว็บไซต์ หรือ โปรแกรมที่ใช้งาน Third-Party จะบอกว่าเราไม่ได้เก็บข้อมูลส่วนตัวของคุณ แต่ก็บอกไม่ได้ว่าเขาจะแอบเอาข้อมูลของเราไปใช้งานหรือเปล่า เพราะข้อมูลของเราทุกๆ คนนั้นมีค่า ในการตลาดบนโลกออนไลน์ ถ้าใครไม่ชอบใจในส่วนนี้ ก็เลือกปิดการเก็บข้อมูล Cookie จาก Third-Party ดีกว่าครับ

<a class="image-zoomable" href="https://tips.thaiware.com/upload_misc/tips/2017_08/images/582_170825170103v1.png" target="_blank" rel="noopener" data-size="800x230"><img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_170825170103v1.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" /></a>

วิธีปิด Cookie จาก Third-Party ให้เราเข้าไปที่ <strong>chrome://settings/content/cookies </strong>จากนั้นเลือก <strong>ปิด Block third-party cookies</strong> ตามภาพได้เลยครับ ทีนี้ Third-Party จากเว็บไซต์ต่างๆ ก็จะไม่สามารถเข้ามาเก็บและมาอ่านข้อมูล Cooike บนเครื่องของเราได้ ช่วยป้องกันได้อีกชั้นนึง

<hr />

<h2>4. เลือกใช้ Search Engine ที่ไม่เก็บข้อมูล</h2>
จากที่เราได้พูดถึงการเก็บข้อมูลจากเว็บไซต์บุคคลที่สาม แต่เราก็ไม่ได้เอ่ยถึง Google ที่เป็นแหล่งเก็บข้อมูลส่วนใหญ่ของทุกคน ซึ่งก็ดีกว่าปล่อยให้เว็บไซต์อื่นๆ ที่ไม่ปลอดภัยเก็บข้อมูลส่วนตัวของเราไปใช้งานในด้านอื่นๆ ที่ไม่ดี

<img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_170825171304I6.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" />

แต่ทางที่ดี ถ้าเราเลือกได้ ก็ไม่ใช้การค้นหาข้อมูลบนอินเทอร์เน็ตผ่าน Search Engine (เว็บไซต์สำหรับค้นหาข้อมูล) ที่เก็บข้อมูลทุกอย่างที่เราค้นหา <strong>แต่หันไปเลือกใช้งานเว็บไซต์ที่ไม่เก็บประวัติข้อมูลใดๆ</strong>อย่าง <strong>https://duckduckgo.com/ </strong>ก็ถือว่าเป็นอีกทางเลือกในการป้องกันข้อมูลส่วนตัวของเราได้เหมือนกันนะครับ

<hr />

<h2>5. ป้องกันรหัสผ่าน Password ของคุณ</h2>
สำหรับระบบที่ช่วยในการจัดเก็บข้อมูล ID และ Password ของคุณผ่าน Chrome Password Manager  ก็นับว่าเป็นสิ่งที่สะดวก ช่วยในการจัดการรหัสผ่านในแต่ละเว็บไซต์ได้เป็นอย่างดี คุณสามารถเข้าถึงรหัสผ่านในเว็บไซต์ต่างๆ ได้ง่ายมากยิ่งขึ้น ช่วยลดการสับสนในการจำรหัสผ่าน ที่แตกต่างการในแต่ละเว็บไซต์ แต่ ... ถ้าเกิดคุณลืมล็อกเครื่องหรือมือถือที่คุณใช้งานอยู่ล่ะ ไม่ว่าใครก็สามารถเข้าถึงข้อมูลของคุณได้หมดเลย ซึ่งมันอันตรายมากเหมือนกัน หากคุณลืมล็อกเครื่องของคุณ

<img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_1708251804525a.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" />

นอกจากวิธีที่จะช่วยจัดการรหัสผ่านต่างๆ ของคุณนอกเหนือจากการจดลงในสมุด นั่นก็คือ ใช้โปรแกรมเก็บข้อมูลและพาสเวิร์ดแบบ Offline อย่าง <a href="https://software.thaiware.com/10324-KeePass-Password-Safe.html">โปรแกรม KeePass</a> และ <a href="https://software.thaiware.com/13312-1Password-Download.html">โปรแกรม 1Password</a> ก็เป็นอีกทางเลือกนึงที่ช่วยในการเก็บข้อมูลสำคัญต่างๆ ทั้งรหัสผ่าน ID และ Password ข้อมูลส่วนตัวและที่อยู่ ลงในโปรแกรมเหล่านี้ คุณก็สามารถล็อกรหัสผ่านอีกชั้นนึงได้ ช่วยให้ข้อมูลของคุณปลอดภัยจากโลกออนไลน์ได้นั่นเอง

<hr />

<h2>6. หยุดผู้ติดตามจากการติดตามบน Gmail</h2>
แม้ว่าการใช้งานอีเมล์ (จดหมายอีเล็กทรอนิกส์) นั้นจะไม่ค่อยปลอดภัยจากการติดตาม (Tracking) สักเท่าไหร่ เพราะมันขึ้นอยู่กับโปรแกรมหรือเว็บที่คุณใช้อีเมล์นั้นๆ ทั้งข้อมูลและการกระทำต่างๆ ยกตัวอย่างเช่น ลิงก์อะไรก็ตามที่คุณคลิกบนอีเมล์ หรือ คุณเปิดอีเมล์จากที่ไหน ทุกการกระทำนี้ สามารถติดตามได้ทั้งหมด

<img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_1708251810242c.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" />

โดยส่วนใหญ่แล้ว <strong>นักการตลาดบนโลกออนไลน์ก็ใช้วิธีฝัง Pixel ลงในอีเมล์</strong> เพื่อใช้ในการติดตามผู้ใช้งานที่ได้รับอีเมล์ แต่ก็เป็นข้อดีอยู่ <strong>ที่เราสามารถเช็คได้ว่าอีเมล์ไหนบ้างที่มีการฝังโค้ดลงไป</strong> เพื่อติดตาม การใช้งานเพื่อนำข้อมูลไปวิเคราะห์ทางด้านการตลาดและอื่นๆ ได้นั่นเอง โดยเราสามารถเช็คได้ด้วยวิธีการดาวน์โหลดส่วนเสริมบน Google Chrome อย่าง <strong>Ugly Email</strong> มาติดตั้ง เมื่อเราใช้งานส่วนเสริมนี้ จะแสดงสัญลักษณ์รูปตา ในอีเมล์ของเรานั่นเองครับ เพียงเท่านี้คุณก็จะรู้ว่า มีอีเมล์ไหนบ้างที่ได้ฝังโค้ด Pixel เพื่อติดตามเราอยู่ นั่นเองครับ

<hr />

<h2>7. ปิดการซิงค์ Sync ข้อมูลต่างๆ</h2>
ท้ายสุด หากคุณไม่ค่อยรู้สึกจะสบายใจเท่าไหร่ กับการที่คุณต้อง Sync (โอนถ่ายข้อมูล) ต่างๆ ในการตั้งค่าบน Google Chrome ร่วมกับอุปกรณ์เครื่องต่างๆ ของคุณ เราก็แนะนำให้ปิดการ Sync ทั้งหมด รวมทั้งการ ซิงค์ข้อมูลต่างๆ ยกตัวอย่างเช่น ข้อมูล Cookie, ประวัตการค้นหา, และ รหัสผ่าน ข้อมูล บัตรเครดิต กับทุกๆ เครื่องที่คุณใช้งาน

<a class="image-zoomable" href="https://tips.thaiware.com/upload_misc/tips/2017_08/images/582_17082815401192.png" target="_blank" rel="noopener" data-size="800x564"><img title="7 เทคนิค ป้องกันความเป็นส่วนตัว และ ความปลอดภัย บน Google Chrome" src="https://tips.thaiware.com/upload_misc/tips/2017_08/728/582_17082815401192.png" alt="7 เทคนิค ป้องกันความเป็นส่วนตัว และ ความปลอดภัย บน Google Chrome" /></a>

ให้คุณไปที่ Advanced sync settings จากนั้นให้ทำการเลื่อนปิด Sync everthings และไล่ปิดทุกอันให้หมด ดั่งภาพ ครับ เพียงเท่านี้ ข้อมูลและการตั้งค่าใช้งานของคุณ ก็จะไม่ถูกเก็บในระบบออนไลน์

<hr />

<h2>สรุป</h2>
หลังจากที่ได้อ่าน 7 เทคนิคดีๆ ในการป้องกันความเป็นส่วนตัว และความปลอดภัยจากการใช้งานบนเว็บไซต์ หากเพื่อนๆ คนไหนที่อยากป้องกันการรั่วไหลของข้อมูลตนเองบนโลกอินเทอร์เน็ต ก็สามารถนำวิธีนี้ไปใช้งานกันได้นะครับ หวังว่าจะเป็นประโยชน์ต่อเพื่อนๆ ที่ได้อ่านกัน มันอาจจะเป็นผลดี ดีกว่าไม่ได้ป้องกันอะไรเลย แต่ทางที่ดีก็ขอให้ระวังเรื่องการใช้งานการเปิดเผยข้อมูลสำคัญๆ บนโลกอินเทอร์เน็ตไว้ก่อนดีกว่า ดีกว่าหาทางแก้ในภายหลังครับผม

<strong>ที่มา : </strong><a href="http://www.guidingtech.com/70637/google-chrome-privacy-security/" target="_blank" rel="nofollow noopener">www.guidingtech.com</a> l <a href="https://tips.thaiware.com/582.html">THAIWARE</a>