<h1 class="story-title entry-title">Gmail ประกาศ 13 ก.พ. นี้ดีเดย์เริ่มบล็อคไฟล์แนบที่เป็น JavaScript แล้ว</h1>
Gmail ประกาศมาตรการเตรียมปิดกั้นไฟล์แนบนามสกุลต่างๆ อาทิ .exe, .msc. .bat และ .vb รวมทั้ง .js หรือไฟล์ Javascript เพื่อการยกระดับการป้องกันการแพร่กระจายของ malware หรือ ransomware ที่จะส่งผลต่อคอมพิวเตอร์เมื่อผู้ใช้เผลอคลิกเข้าไปเปิด โดยจะเริ่มบังคับใช้จริงตั้งแต่ 13 กุมภาพันธ์ 2017 นี้<span id="more-148116"></span>

<img class="alignnone size-medium wp-image-148108" src="https://www.beartai.com/wp-content/uploads/2017/01/Gmail-will-restrict-js-file-attachments-600x343.png.webp" sizes="(max-width: 600px) 100vw, 600px" srcset="https://www.beartai.com/wp-content/uploads/2017/01/Gmail-will-restrict-js-file-attachments-600x343.png.webp 600w, https://www.beartai.com/wp-content/uploads/2017/01/Gmail-will-restrict-js-file-attachments-50x29.png.webp 50w, https://www.beartai.com/wp-content/uploads/2017/01/Gmail-will-restrict-js-file-attachments.png.webp 640w" width="600" height="343" />
<div class="code-block code-block-1"></div>
สำหรับโดยตัวไฟล์ JavaScript นั้นจริงๆ แล้วไม่ได้มีอันตรายแต่อย่างใด แต่ปัญหาสำคัญที่เกิดขึ้นนั้นมาจากกลุ่มผู้ไม่ประสงค์ดีหรือพวกแฮกเกอร์นั้นสามารถใช้มันเป็นไฟล์แนบหลอกให้คนที่เปิดเมล์นั้นเผลอคลิกเข้าไป ซึ่งจะทำให้ไปดาวน์โหลดตัว ransomware หรือ malware ขึ้นมาได้ นอกจากนี้ Gmail ยังสามารถดักจับหรือตรวจสอบไฟล์ JavaScript ที่ถูกบีบอัดมาในรูปแบบไฟล์นามสกุล .zip, .tgz, .gz หรือ .bz2 ได้เช่นกัน

ทั้งนี้ จากภาพตัวอย่างด้านบนจะเห็นได้ว่า เมื่อผู้ใช้ทำการแนบไฟล์ต้องห้ามที่ระบุไว้ ก็จะพบกับข้อความแจ้งเตือนอัตโนมัติถึงการบล็อคไฟล์ดังกล่าว ซึ่งหากผู้ใช้รายใดที่มีความจำเป็นต้องแนบไฟล์ .js จริงๆ นั้นต้องไปทำการอัพโหลดขึ้น Google Drive แทนครับ

ที่มา: <a href="https://gsuiteupdates.googleblog.com/2017/01/gmail-will-restrict-js-file-attachments.html">googleblog</a> l <a href="https://www.engadget.com/2017/01/26/gmail-block-javascript-attachments/">engadget</a>