Cloud Native Computing Foundation (CNCF) ได้ออกมาประกาศเปิดตัว Rook โครงการ Open Source Software-Defined Storage แรกที่ถูกออกแบบมาให้รองรับ Cloud-Native Application โดยเฉพาะ และยังเป็นเบื้องหลังความสำเร็จของ Game of Throne Season 7 ด้วย<span id="more-41321"></span>
<figure id="attachment_41322" class="wp-caption alignnone"><a href="https://i0.wp.com/www.techtalkthai.com/wp-content/uploads/2018/01/rook_logo_banner.png?ssl=1"><img class="size-large wp-image-41322 tie-appear" src="https://i0.wp.com/www.techtalkthai.com/wp-content/uploads/2018/01/rook_logo_banner.png?resize=600%2C300&amp;ssl=1" sizes="(max-width: 600px) 100vw, 600px" srcset="https://i0.wp.com/www.techtalkthai.com/wp-content/uploads/2018/01/rook_logo_banner.png?w=600&amp;ssl=1 600w, https://i0.wp.com/www.techtalkthai.com/wp-content/uploads/2018/01/rook_logo_banner.png?resize=300%2C150&amp;ssl=1 300w" alt="" width="600" height="300" /></a><figcaption class="wp-caption-text">Credit: Rook</figcaption></figure>
CNCF ได้นำ Rook เข้ามาร่วมเป็นโครงการหนึ่งในครั้งนี้เนื่องจากปัจจุบันแนวโน้มของการใช้งาน Container นั้นเติบโตขึ้นเรื่อยๆ ทำให้ Kubernetes นั้นได้รับความนิยมสูง แต่ที่ผ่านมา Kubernetes นั้นมักต้องถูกใช้งานร่วมกับระบบ External Storage และทำให้ยากต่อการบริหารจัดการ Rook จึงถูกออกแบบมาให้สามารถทำงานร่วมกับ Kubernetes ได้เป็นอย่างดี โดยสามารถให้บริการได้ทั้งในระดับ File, Block และ Object ในหนึ่งเดียว รองรับได้ทั้งการนำไปสร้าง Cluster บน Public Cloud และ Private Cloud

Rook นั้นจะทำงานอยู่บน Distributed Storage Software อย่าง Ceph อีกทีหนึ่ง โดยจะทำการเปลี่ยนระบบ Storage เดิมๆ นั้นให้กลายเป็นบริการ Storage ที่สามารถเชื่อมต่อเป็นบริการหนึ่งใน Kubernetes ได้ และมีคุณสมบัติในการทำ Self-Managing, Self-Scaling, Self-Healing พร้อมรองรับการทำ Automation ได้ทั้ง Lifecycle ของการใช้งาน

ด้วยความสามารถดังกล่าว นอกจาก Rook จะถูกนำไปใช้งานภายในระบบ Cloud เพื่อให้ง่ายต่อการบริหารจัดการและการทำ Automation แล้ว Rook เองก็ยังรองรับการสร้างระบบ Hyper-Converged Cluster ได้อีกด้วย อีกทั้งยังมีความสามารถในการปกป้องข้อมูลเช่นการทำ Snapshot, Replication, Cloning, Versioning ได้อย่างครบถ้วนในตัว

ผู้ที่สนใจรายละเอียดเพิ่มเติมเกี่ยวกับ Rook สามารถศึกษาข้อมูลได้ที่ <a href="https://rook.io/">https://rook.io/</a> และ <a href="https://github.com/rook/rook">https://github.com/rook/rook</a>

&nbsp;

<strong>ที่มา: <a href="https://www.sdxcentral.com/articles/news/cncfs-first-cloud-native-storage-project-rook/2018/01/"> sdxcentral.com</a> l <a href="https://www.techtalkthai.com/cncf-announces-rook-open-source-cloud-native-storage-project/">Techtalkthai.com</a></strong>