เว็บไซต์ Google ในส่วนของการค้นหารูปภาพ ได้<strong>นำปุ่ม View Image ออกจากระบบเป็นที่เรียบร้อย</strong> เพื่อป้องกันการนำภาพไปใช้งาน โดยไม่ได้เข้าไปยังเว็บไซต์ของเจ้าของภาพนั้นๆ เท่ากับว่าในตอนนี้ หากเราทำการค้นหารูปภาพในกูเกิ้ล เราจะไม่สามารถเปิดเฉพาะรูปภาพ เพื่อกด Save Image As..<em> ได้</em> แต่ต้องเข้าไปในเว็บไซต์เจ้าของภาพนั้นๆ อีกที เพื่อให้สามารถเข้าถึงรูปภาพดังกล่าวได้

โดยทาง Google ไม่ได้ให้เหตุผลในการนำปุ่มนี้ออก แต่จากการคาดเดา น่าจะมีสาเหตุมาจาก <strong>ปุ่ม View Image</strong> เป็นช่องทางในการ<strong>ละเมิดลิขสิทธิ์เจ้าของภาพโดยการนำภาพนั้นๆ ไปใช้ได้ง่าย</strong> (ทั้งผู้ใช้งานเองและบอท) และทำให้ผู้ใช้งานส่วนใหญ่ <strong>สามารถหลีกเลี่ยงโฆษณาในเว็บต่างๆ ได้</strong> (ทำให้รายได้จากโฆษณาลดลง) เนื่องจากไม่จำเป็นต้องเข้าเว็บไซต์เพื่อไปบันทึกรูปออกมา

ซึ่งนอกจากปุ่ม View Image แล้ว <strong>ปุ่ม Search by Image ก็ถูกนำออกไปเช่นกัน</strong> แต่เรายังสามารถใช้ฟังก์ชั่นนี้ได้ โดยการคลิกขวาที่รูปโดยตรง และเลือก Search Google for image<em> </em>หรือไปที่ https://images.google.com/ โดยตรง

<strong>ที่มา : </strong><a href="https://www.androidauthority.com/google-removes-view-image-button-image-search-results-838307/" target="_blank" rel="nofollow noopener">www.androidauthority.com</a> l <a href="https://news.thaiware.com/12596.html">THAIWARE</a>