<h1>Gmail รับเมล์ที่มีไฟล์แนบขนาด 50Mb ได้แล้วเพิ่มจากเดิม 25Mb</h1>
สำหรับคนที่ใช้งาน Gmail ถือว่าเป็นข่าวดีเนื่องจากตอนนี้ทาง Google ได้ประกาศให้สามารถรับไฟล์แนบขนาดสูงสุดที่ 50Mb แล้วครับ ซึ่งก็จะสะดวกขึ้นไปอีก โดยเพิ่มจากเดิมที่รับเมล์ที่มีไฟล์แนบได้เพียง 25MB เท่านั้น โดยการใช้งานของ Gmail ก่อนหน้าที่จะได้รับการปรับขนาดนั้น ผู้ใช้งาน Gmail ที่มีความต้องการส่งไฟล์ขนาดใหญ่ๆ ขนาดไฟล์มากกว่า 25Mb นั้น ต้องไปใช้งานบน Google Drive โดยการอัพโหลดไฟล์ แล้วทำการแชร์ไฟล์จาก Google Drive ไปให้ผู้รับแทน แต่การส่งเมล์ก็ต้องมีการรับเมล์จากผู้งานระบบอื่นที่เราติดต่อด้วย ซึ่งมีการส่งไฟล์แนบขนาดใหญกว่า 25Mb เข้ามาหาผู้ใช้ Gmail ทำให้ผู้ใช้ไม่สามารถรับไฟล์แนบนั้นไม่ได้

ดังนั้นทาง Google จึงได้ประกาศขยาย Attachment ให้สามารถรองรับไฟล์แนบได้สูงสุด 50Mb โดยการปรับขนาดรับไฟล์แนบนี้ผู้ใช้งาน Gmail ทุกคนจะสามารถใช้ฟีเจอร์นี้ได้ภายใน 1 ถึง 3 วันนับนี้เป็นต้นไป แต่สำหรับการส่งเมล์จาก Gmail ก็ยังคงขนาดไฟล์ไว้ไม่เกิน 25Mb เท่าเดิม

ที่มา: <a href="https://gsuiteupdates.googleblog.com/2017/03/receive-emails-of-up-to-50mb-in-gmail.html">googleblog.com</a> l  <a href="https://www.techtalkthai.com/google-gmail-now-supports-50mb-of-attachment/">techtalkthai.com</a> l <a href="https://www.nongit.com/blog/receive-emails-of-up-to-50mb-in-gmail.html">nongit.com</a>