<h1>พบช่องโหว่ร้ายแรงใน Google Chrome ถูกแฮกควบคุมเครื่องได้ ควรอัปเดตเป็นเวอร์ชัน 60 โดยด่วน</h1>
นักวิจัยด้านความมั่นคงปลอดภัยจาก SecuriTeam รายงานช่องโหว่ประเภท Remote Code Execution ใน Google Chrome ซึ่งเป็นช่องโหว่ที่เปิดโอกาสให้ผู้ประสงค์ร้ายสามารถเจาะระบบควบคุมเครื่องของเหยื่อได้โดยการหลอกให้เข้าเว็บไซต์ที่มีโค้ดอันตรายฝังอยู่

ช่องโหว่นี้มีผลกระทกับ Google Chrome เวอร์ชัน 59 หรือต่ำกว่า ตัวอย่างโค้ดสำหรับใช้โจมตีช่องโหว่ได้ถูกเผยแพร่ต่อสาธารณะแล้ว จากสถิติผู้ใช้งานอินเทอร์เน็ตทั่วโลกเมื่อเดือนสิงหาคม 2560 พบว่ายังมีผู้ใช้ Google Chrome เวอร์ชันต่ำกว่า 60 อยู่ประมาณ 10% ซึ่งมีโอกาสเสี่ยงที่จะถูกโจมตีจากช่องโหว่นี้ หากยังใช้ Google Chrome เวอร์ชันเก่าควรอัปเดตให้เป็นเวอร์ชันล่าสุดโดยเร็ว

<strong>ที่มา:</strong> <a href="https://www.bleepingcomputer.com/news/security/rce-vulnerability-affecting-older-versions-of-chrome-">Bleeping Computer l </a> <a href="https://blogs.securiteam.com/index.php/archives/3379">SecuriTeam</a> | <a href="https://www.thaicert.or.th/newsbite/2017-08-18-01.html">ThaiCERT</a>