Microsoft Threat Intelligence Center ทีมผู้เชี่ยวชาญด้านความมั่นคงปลอดภัยได้ออกโรงเตือนการพบเหตุการณ์พบกลุ่มแฮ็กเกอร์ที่ได้รับการสนับสนุนระดับรัฐนามว่า Strontium (มีอีกหลายชื่อคือ APT28 หรือ Fancy Bear) กำลังมุ่งโจมตีอุปกรณ์ IoT เพื่อเบิกทางเข้าสู่ภายในองค์กร
<figure class="wp-block-image"><img class="wp-image-5806 tie-appear" src="https://www.techtalkthai.com/wp-content/uploads/2015/09/techtalkthai_hacking_hacker.jpg" sizes="(max-width: 1000px) 100vw, 1000px" srcset="https://www.techtalkthai.com/wp-content/uploads/2015/09/techtalkthai_hacking_hacker.jpg 1000w, https://www.techtalkthai.com/wp-content/uploads/2015/09/techtalkthai_hacking_hacker-300x200.jpg 300w" alt="" /><figcaption>Credit: ShutterStock.com</figcaption></figure>
Microsoft ได้เผยเหตุการณ์ว่าทีมงานได้พบความพยายามแทรกซึมอุปกรณ์ IoT ของลูกค้าหลายรายที่คาดว่าเป็นเป้าหมายระดับสูง โดยอุปกรณ์ที่ถูกโจมตีคือ โทรศัพท์ประเภท VOIP, ปรื้นเตอร์สำนักงาน และ Video decoder ทั้งนี้ทางบริษัทได้กล่าวถึงเหตุการณ์ไว้ 3 กรณีดังนี้ “<em>เหตุโจมตี 2 ครั้งเกิดขึ้นเนื่องจากอุปกรณ์ยังใช้ Default Password และอีกเหตุการณ์หนึ่งคือไม่แพตช์อุปกรณ์</em>” นอกจากนั้น Microsoft เชื่อว่าการโจมตี IoT คือการเปิดทางสู่เครือข่ายภายในของเหยื่อเท่านั้นที่จะเป็นจุดเริ่มให้คนร้ายขยายวงการโจมตีออกไป “<em>หลังจากเข้าถึงอุปกรณ์ IoT แล้ว คนร้ายได้ทำการ tcpdump เพื่อดักจับทราฟฟิคภายในเครื่องข่าย</em>” พร้อมทั้งเสริมว่า “<em>คนร้ายยังพยายามยกระดับสู่ Admin เพื่อเพิ่มระดับการโจมตี จากนั้นได้ขยายวงสู่อุปกรณ์ถัดไป พร้อมทิ้ง Shell Script เพื่อเปิดช่องเข้าถึงเครือข่ายได้ในอนาคต</em>“

อย่างไรก็ตาม Strontium ไม่ได้มุ่งโจมตีอุปกรณ์ IoT เป็นครั้งแรกเพราะก่อนหน้านี้ก็เคยลงมือมาแล้วในเหตุการณ์ที่ใช้มัลแวร์ <a href="https://www.techtalkthai.com/new-malware-found-named-vpnfilter-focus-on-router-devices/">VPNFilter </a>เพื่อโจมตีอุปกรณ์เราเตอร์หลายพันตัว นอกจากนี้ยังมีกลุ่มแฮ็กเกอร์ที่ได้รับการสนับสนุนจากรัฐอีกหลายกลุ่มที่มุ่งโจมตีอุปกรณ์ IoT เช่นกัน แต่สำหรับเรื่องราวของ Strontium ครั้งนี้ทาง Microsoft จะไปเล่าให้ฟังกันเต็มๆ ที่งาน Black Hat USA 2019 พร้อมเผยค่า IoCs ในเหตุการณ์ด้วยครับ

<strong>ที่มา</strong><em> :  </em><a href="https://www.zdnet.com/article/microsoft-russian-state-hackers-are-using-iot-devices-to-breach-enterprise-networks/"><em>https://www.zdnet.com/article/microsoft-russian-state-hackers-are-using-iot-devices-to-breach-enterprise-networks/</em></a><em> , <a href="https://www.techtalkthai.com/microsoft-warns-apt28-is-going-after-iot-for-high-value-target/?fbclid=IwAR0pU9vo48QU1MEaohB8wA6ItDFjIspVrhAuN_6x1a7k1MSc9y6Hd_mxMcQ">https://www.techtalkthai.com/microsoft-warns-apt28-is-going-after-iot-for-high-value-target/?fbclid=IwAR0pU9vo48QU1MEaohB8wA6ItDFjIspVrhAuN_6x1a7k1MSc9y6Hd_mxMcQ</a></em>