<h1><span class="headnews"><strong><span style="font-size: medium;">สถิติอีเมลสแปมและฟิชชิ่ง Q2 2017 การส่งมัลแวร์ผ่านอีเมลยังเพิ่มขึ้น เริ่มพบการหลอกลงผ่าน Facebook</span></strong></span></h1>
Kaspersky รายงานสถิติภัยคุกคามที่แพร่กระจายผ่านอีเมลสแปมและฟิชชิ่ง ประจำไตรมาสที่ 2 ของปี 2560 พบว่า
<ul>
 	<li>การส่งมัลแวร์มาทางไฟล์แนบในอีเมลโดยอยู่ในไฟล์ .ZIP รูปแบบการหลอกลวงที่พบมากคือการปลอมเนื้อหาในอีเมลว่าไม่สามารถส่งพัสดุได้เพราะชื่อผู้รับไม่ถูกต้อง และให้เปิดดูข้อมูลเพิ่มเติมในไฟล์แนบ</li>
 	<li>พบการอาศัยกระแสการแพร่ระบาดของมัลแวร์ WannaCry ส่งอีเมลหลอกลวง เช่น แจ้งว่ามีวิธีป้องกันมันแวร์ หรือมีบริการแก้ไขเครื่องที่ติดมัลแวร์ เป็นต้น ซึ่งจะหลอกให้ผู้ใช้คลิกลิงก์เข้าไปยังหน้าเว็บไซต์ที่แพร่กระจายมัลแวร์อีกทีหนึ่ง</li>
 	<li>มีการส่งไฟล์ .ZIP ที่ตั้งรหัสผ่านไว้ แล้วส่งมาโจมตีผู้ใช้ในหน่วยงาน จุดประสงค์เพื่อป้องกันไม่ให้ระบบสแกนมัลแวร์ตรวจสอบไฟล์แนบในอีเมลได้ ลักษณะอีเมลประเภทนี้ เช่น อีเมลสมัครงาน หรือปลอมเป็นใบเสร็จค่ารับส่งสินค้า เป็นต้น</li>
 	<li>ประเภทของอีเมลฟิชชิ่งที่พบมากที่สุด ส่วนใหญ่เป็นบริการด้านการเงิน เช่น ธนาคาร ระบบชำระค่าบริการ หรือร้านขายสินค้าออนไลน์ เป็นต้น</li>
 	<li>พบการหลอกลวงโดยทำเป็นแคมเปญโปรโมทใน Facebook แจกตั๋วโดยสารเครื่องบิน โดยหลอกให้เข้ามากรอกข้อมูลส่วนบุคคลในเว็บไซต์ปลอม</li>
</ul>
ข้อมูลรายละเอียดอื่นๆ สามารถศึกษาเพิ่มเติมได้จากที่มา

<strong>ที่มา:</strong> <a href="http://thcert.co/u7aaAT">Kaspersky</a> l <a href="https://www.thaicert.or.th/newsbite/2017-08-24-02.html#2017-08-24-02">ThaiCERT</a>

&nbsp;