<div>
<div class="fb-like pull-right fb_iframe_widget" data-href="http://itnews4u.com/fix-computer-restarting-problem.html" data-layout="button_count" data-action="like" data-show-faces="true" data-share="true"><span style="font-size: 15px; font-weight: 300;">    </span><a style="font-size: 15px; font-weight: 300;" href="http://itnews4u.com/fix-computer-restarting-problem.html"><strong>คอมพิวเตอร์รีสตาร์ทเอง</strong></a><strong style="font-size: 15px;">บ่อย ๆ</strong><span style="font-size: 15px; font-weight: 300;"> นั้นเป็นปัญหาที่หลายคนเองนั้นคงปวดหัวอยู่ไม่น้อย เนื่องจากในบางเวลานั้นเราอาจจะทำงานทิ้งไว้แล้วยังไม่ได้ทำการบันทึกนั่นเอง ซึ่งสาเหตุปัญหาคอมพิวเตอร์ Restart เองบ่อย ๆ นั้นมักจะแบ่งออกเป็น 2 ประเภท คือ ปัญหาทางฮาร์ดแวร์ และปัญหาทางซอร์ฟแวร์หรือระบบปฏิบัติการ OS นั่นเอง ซึ่งมีสาเหตุอะไรบ้างเรามาดูกันเลย</span></div>
</div>
<div class="row  noselect">
<h2><a href="http://itnews4u.com/fix-computer-restarting-problem.html"><strong>
สาเหตุและวิธีแก้ปัญหาคอมพิวเตอร์ Restart เอง</strong></a></h2>
<strong>1. เกิดจากการอัพเกรดอุปกรณ์ใหม่เข้าไป</strong>

<strong>สาเหตุ : </strong> แต่อุปกรณ์นั้นไม่สามารถทำงานร่วมกับอุปกรณ์ต่างๆรวมไปถึงเมนบอร์ดได้ดีนัก เช่น เกิดจากการใช้แรมคนละยี้ห้อ หรือมีบัสที่แตกต่างจากแรมที่มีอยู่เดิม

<strong>วิธีแก้ปัญหา : </strong>การตรวจเช็คควรถอดแรมที่อัพเกรดเข้าไปใหม่ออกเสียก่อน แล้วจึงทดลองใช้งาน หากปัญหานี้หมดไป นั่นแสดงว่าป็นเพราะแรมตัวใหม่ นั่นเอง

<hr />

<strong>2. เกิดจากเพาเวอร์ซัพพลาย (Power Supply)</strong>

<strong>สาเหตุ : </strong>เนื่องจากบางครั้งภายในเคสของเรามีการติดตั้งอุปกรณ์มากเกินไปและแต่ละตัวก็ล้วนกินไฟค่อนข้างมาก เช่น ติดตั้ง ฮาร์ดดิสก์ 2 ตัว หรือติดตั้งการ์ดจอ 3 มิติราคาแพง อุปกรณ์เหล่านี้อาจทำให้เพาเวอร์ซัพพลายจ่ายไฟไม่เพียงพอจนทำให้เครื่องต้องรีสตาร์ทใหม่อยู่บ่อย ๆ

<strong>วิธีแก้ปัญหา : </strong>เปลี่ยนเพาเวอร์ซัพพลายตัวใหม่ที่มีวัตต์สูงกว่าเดิม

<hr />

<strong>3. เกิดจาก<a href="http://itnews4u.com/fix-computer-restarting-problem.html">ไวรัสรีสตาร์ท</a></strong>

<strong>สาเหตุ :</strong> มีความเป็นไปได้ว่าคอมพิวเตอร์ที่ติดไวรัสตัวนี้นั้นอาจจะได้รับผลกระทบจากการที่ไวรัสนั้นเข้าไปเปลี่ยนแปลงค่ารีจิสเตอร์ภายในระบบ OS ของเราให้มีความผิดปกติเกิดขึ้นนั่นเอง

<strong>วิธีแก้ปัญหา : </strong>บูทเครื่องแบบ safe mode ครับ แล้ว เปิด msconfig โดยไปที่ start &gt; run &gt; พิมพ์ว่า msconfig จากนั้นไปที่ช่อง start up ครับ ให้ดูสิ่งผิดปกติ ที่เครื่อง start มันขึ้นมาตอนที่เราเปิดเครื่อง มันจะมีชื่อไฟล์แปลกๆ หรือที่เราไม่คุ้น และต้องสังเกตุว่า มันไม่น่าใช่โปรแกรมที่เราใช้งานอยู่แน่ๆ ส่วนใหญ่จะเป็น "ตัวเลข" จะสังเกตุง่าย หรือเป็นชื่อที่ใกล้เคียงกับไฟล์ system ของระบบ อาทิเช่น SVVIHOST, SCVVHOST ประมาณนี้ครับ จากนั้นก็เอาเครื่องหมาย / ออก แล้วก็ restart เครื่องใหม่

<hr />

<strong>4. ไฟล์ OS ไม่สมบูรณ์หรือเสียหาย</strong>

<strong>สาเหตุ :</strong> เป็นไปได้ทั้ง 3 กรณีคือ
1. ไวรัส
2. โปรแกรมบางโปรแกรมเข้าไปรบกวนการทำงานหรือพยายามเข้าไปแก้ไขไฟล์ OS ซึ่งโปรแกรมพวกนั้นได้แก่โปรแกรมละเมิดลิขสิทธ์ต่างๆ เช่นโปรแกรม Crack เป็นต้น
3. ไฟล์ OS ที่นำมาติดตั้งนั้นไม่สมบูรณ์อยู่แล้วตั้งแต่แรก

<strong>วิธีแก้ปัญหา : </strong>ติดตั้งระบบปฏิบัติการใหม่โดยแนะนำให้ดาวน์โหลดไฟล์แท้แบบ Full จากผู้พัฒนาโดยตรงนั่นเองครับ

<hr />

<strong>5. กระแสไฟฟ้าไม่เสถียรหรือไม่เพียงพอ</strong>

<strong>สาเหตุ :</strong> เกิดจากปลั๊กไฟเกิดการหลวมหรือปลั๊กไฟไม่ได้มาตรฐานจึงทำให้ไฟฟ้าที่จ่ายให้กับเครื่องคอมพิวเตอร์ของเรานั้นไม่เพียงพอนั่นเองครับ

<strong>วิธีแก้ปัญหา : </strong>ลองเปลี่ยนปลั๊กไฟใหม่หรือลองย้ายคอมพิวเตอร์ไปเสียบปลั๊กไฟตัวอื่นในบริเวณอื่นๆดู

<hr />

<h2><strong>ปัญหาที่เกิดจากอุปกรณ์ฮาร์ดแวร์อื่นๆ</strong></h2>
<strong>แรม</strong> : ตอนมีอาการจะแสดงหน้าจอสีฟ้า (บลูสกรีน) ทำความสะอาดอาจช่วยได้ หรือหนักหน่อยคือเปลี่ยน

<strong>การ์ดจอ</strong> : มักเกิดตอนร้อนจัด อาจมีปัญหาจากชิปคุณภาพต่ำ ระบายความร้อนไม่ดี ลองใช้การ์ดจออื่นแทนหากปัญหาหายไปก็เตรียมเคลมได้เลย

<strong>ซีพียู</strong> : ระบายความร้อนไม่ดี อาจมีขาล็อคพัดลมหลวม ซิลิโคนแห้ง หรือพัดลมหมุนช้า หรือไม่หมุน หากเกิดปัญหานี้มักต้องใช้เวลานานในการรีสตาร์ทอีกครั้ง หรืออาจเปิดไม่ได้เป็นเวลานาน

<strong>เมนบอร์ด</strong> : มีชิปบางตัวชำรุด หรือคาปาซิเตอร์บางตัวชำรุด ทำให้แรงดันบนบอร์ดไม่คงที่ เมื่อแรงดันกระเพื่อมหรือขาดหายไปก็จะรีสตาร์ทเองได้ ต้องซ่อมบอร์ด หรือเปลี่ยน
<div><strong>ที่มา : <a href="http://itnews4u.com/fix-computer-restarting-problem.html">itnews4u</a></strong></div>
</div>
<div class="row nopad"></div>