<div>
<div>
<div></div>
<div></div>
<div></div>
</div>
<img src="https://news.thaiware.com/upload_misc/news/2017_12/728x409/12080_17121817222962.jpg" alt="เกือบไม่รอด Mozilla ปล่อยปลั๊กอิน Mr. Robot ลง Firefox ทำให้ผู้ใช้ตื่นตระหนกคิดว่าโดนแฮก" />
<div></div>
</div>
<div>
<div>
<div>
<div class="border_redius_top"><img src="https://images.thaiware.com/border_redius_01.gif" alt="" /><span style="font-size: 15px; font-weight: 300;">มีผู้ใช้ Firefox สังเกตเห็นปลั๊กอินแปลกๆ ที่ชื่อว่า Looking Glass ปรากฏขึ้นในเบราว์เซอร์ของตน แม้ว่ามันถูกปิดการใช้งานเอาไว้ แต่ก็ทำให้หลายคนตื่นตระหนกอยู่ดี เพราะว่าพวกเขาไม่ได้ติดตั้งปลั๊กอินนี้ และเมื่อเช็คดูก็ยังพบกับคำอธิบายที่ดูไม่น่าไว้ใจอย่างมาก คือ “MY REALITY IS JUST DIFFERENT THAN YOURS” (ความจริงของฉันก็ไม่ต่างอะไรกับของคุณ)</span></div>
</div>
</div>
<div class="detail">

และแล้วความจริงก็ปรากฎ Looking Glass นั้นพัฒนาขึ้นโดย Mozilla กับทีม Mr. Robot ประเทศสหรัฐอเมริกา มีจุดประสงค์เป็นเกมปริศนาสำหรับแฟนๆ ของซีรี่ส์ Mr. Robot โดยเมื่อเปิดใช้งานปลั๊กอิน ก็จะเป็นการเปิดไปยังเว็บไซต์เฉพาะสำหรับค้นหาคำใบ้ปริศนาต่อไป

<img title="เกือบไม่รอด Mozilla ปล่อยปลั๊กอิน Mr. Robot ลง Firefox ทำให้ผู้ใช้ตื่นตระหนกคิดว่าโดนแฮก" src="https://news.thaiware.com/upload_misc/news/2017_12/728/12080_171218172219C0_247408.png" alt="เกือบไม่รอด Mozilla ปล่อยปลั๊กอิน Mr. Robot ลง Firefox ทำให้ผู้ใช้ตื่นตระหนกคิดว่าโดนแฮก" />

อย่างไรก็ตาม มีหลายประเด็นที่จะต้องตั้งคำถามเกี่ยวกับเรื่องนี้ อย่างเช่น
<ul>
 	<li>การที่ผู้พัฒนาซอฟต์แวร์ไม่ระบุชื่อ สามารถแจกจ่าย Add-on ให้กับผู้ใช้โดยไม่ได้รับอนุญาต</li>
 	<li>การที่นักพัฒนาของ Mozilla สามารถแจกจ่าย Add-on โดยที่ผู้ใช้ไม่รู้ตัว</li>
 	<li>นักพัฒนาซอฟต์แวร์ของ Mozilla ไม่ได้ตระหนักถึงผลกระทบจากการทำเช่นนี้</li>
 	<li>การทดสอบโดยที่ผู้ใช้ไม่ได้ให้ความยินยอมอย่างชัดเจน</li>
 	<li>การเปิดหน้าต่าง Add-on จะยกเลิกการตั้งค่าที่ทำให้การทดสอบไม่ทำงาน</li>
 	<li>วิธีเดียวที่จะปิดการใช้งานอย่างถูกต้อง จะต้องรู้เรื่องการตั้งค่าความเป็นส่วนตัวของ Firefox ใน lockpref</li>
</ul>
โดยทาง Mozilla ก็ได้ออกมาตอบคำถามต่างๆ และทำการย้ายปลั๊กอิน "Looking Glass" ไปที่ร้าน Add-on เรียบร้อยแล้วในตอนนี้ พร้อมยืนยันว่า Firefox ไม่เคยเก็บรวบรวมข้อมูลใดๆ จาก Add-on ดังกล่าว

<strong>ที่มา : </strong><a href="https://www.theverge.com/2017/12/16/16784628/mozilla-mr-robot-arg-plugin-firefox-looking-glass" target="_blank" rel="nofollow noopener">www.theverge.com</a> l <a href="https://news.thaiware.com/12080.html">THAIWARE</a></div>
</div>