ก่อนหน้านี้ Google ประกาศเตือนให้เหล่าผู้สร้างคอนเทนท์เตรียมตัวรับมือกับ<a href="https://news.thaiware.com/10496.html" target="_blank" rel="noopener">เครื่องมือป้องกันโฆษณา</a>ที่จะมาพร้อมกับเว็บเบราว์เซอร์ Chrome ในปี 2018 แต่ยังไม่มีการประกาศวันที่ชัดเจนว่าจะเริ่มมาตรการนี้เมื่อไหร่ แต่ในตอนนี้ได้มีการประกาศวันที่ชัดเจนออกมาแล้วครับ โดยตั้งแต่วันที่ 15 กุมภาพันธ์ เป็นต้นไป Chrome จะเพิ่มระบบการตรวจสอบมาตรฐานของโฆษณาต่างๆ และโฆษณาที่ไม่ผ่านเกณฑ์จะก็ไม่ได้รับการเผยแพร่

<a class="image-zoomable" href="https://news.thaiware.com/upload_misc/news/2017_12/images/12106_171221143727r3_14.png" target="_blank" rel="noopener" data-size="1024x943"><img title="Chrome จะเริ่มปิดกั้นโฆษณาที่สร้างความรำคาญให้แก่ผู้ใช้งาน ตั้งแต่ 15 กุมภาพันธ์ 2018" src="https://news.thaiware.com/upload_misc/news/2017_12/728/12106_171221143727r3_14.png" alt="Chrome จะเริ่มปิดกั้นโฆษณาที่สร้างความรำคาญให้แก่ผู้ใช้งาน ตั้งแต่ 15 กุมภาพันธ์ 2018" /></a>

ซึ่งมาตรฐานที่ว่านี้ ถูกกำหนดขึ้นโดย Coalition for Better Ads หรือกลุ่มความร่วมมือเพื่อให้ผู้บริโภคได้รับประสบการณ์การโฆษณาที่ดีขึ้น ที่ในตอนนี้มีบริษัทยักษ์ใหญ่หลายรายเข้าร่วมเป็นพาร์ทเนอร์ รวมทั้ง Google ด้วย ซึ่งนโยบายหลักๆ ก็จะเป็นการห้ามเผยแพร่โฆษณาที่สร้างความรำคาญทุกประเภท ประกอบด้วย
<ul>
 	<li>โฆษณาแบบป๊อปอัป</li>
 	<li>วิดีโอที่เล่นอัตโนมัติ</li>
 	<li>Prestitials โฆษณา (คือ ลิงค์ที่นำผู้ใช้ไปยังหน้าเพจอื่น และนับเวลาถอยหลัง ก่อนจะเปิดหน้าเพจที่ผู้ใช้ต้องการเข้าถึงจริงๆ)</li>
 	<li>โฆษณาที่มีขนาดใหญ่แปะอยู่บนหน้าจอ</li>
 	<li>โฆษณาแบบเลื่อนตาม</li>
 	<li>แฟลชโฆษณา และอื่นๆ</li>
</ul>
โดยมาตรฐานต่างๆ เหล่านี้ ล้วนมีวัตุประสงค์เพื่อป้องกันผู้ใช้จากโฆษณาที่ไม่สามารถละเว้นการเข้าถึงได้ นอกจากนี้ Google ยังมีบทลงโทษ ในกรณีที่มีการตรวจพบโฆษณารูปแบบดังกล่าวในเว็บไซต์ใด เว็บไซต์นั้นจะติดสถานะ ‘Failing’ 30 วันหรือมากกว่า และ Google จะทำการลบโฆษณานั้นทั้งหมดออกจากเว็บไซต์

<strong>ที่มา : </strong><a href="https://thenextweb.com/google/2017/12/19/chrome-will-start-auto-blocking-webs-annoying-ads-february/" target="_blank" rel="nofollow noopener">thenextweb.com</a> l <a href="https://www.betterads.org/standards" target="_blank" rel="nofollow noopener">www.betterads.org</a> l <a href="https://venturebeat.com/2017/12/19/chrome-will-start-blocking-ads-on-february-15/" target="_blank" rel="nofollow noopener">venturebeat.com</a> l  <a href="https://news.thaiware.com/12106.html">THAIWARE</a>